പാമ്പുകളും പഴുതാരകളും എന്തിന് കാക്ക പോലുമില്ല ഈ നാട്ടില് | New Zealand Travel| New Zealand Tourism\nപാമ്പുകളും പഴുതാരകളും എന്തിന് കാക്ക പോലുമില്ല ഈ നാട്ടില്\nFeb 12, 2019, 08:35 AM IST\nപാമ്പുകളും പഴുതാരകളും കാക്കകളുമില്ലാത്ത നാടാണ് ന്യൂസീലൻഡ്. അണുഭേദനതത്ത്വം കണ്ടെത്തിയത് സീലൻഡുകാരനാണെങ്കിലും ഒറ്റ ആണവനിലയങ്ങളുമില്ല.\n# കെ.വി. തോമസ് | kvtthomas@gmail.com\nന്യൂസീലന്‍ഡ് ഒരു പെണ്ണരശു നാടാണ്. പുരുഷനു തുല്യമോ അതില്‍ക്കവിഞ്ഞതോ ആയ അമിത പ്രാധാന്യം ജീവിതത്തിന്റെ ഏതുരംഗങ്ങളിലും സ്ത്രീകള്‍ക്കു ലഭിക്കുന്നുണ്ട്. ലോകത്തിലാദ്യമായി സ്ത്രീകള്‍ക്ക് വോട്ടവകാശം നല്‍കിയ രാജ്യമാണത്. 1893-ലാണ് ചരിത്രപ്രധാനമായ ആ തീരുമാനം. പ്രധാനമന്ത്രി പദവിയിലെത്തുന്ന ആദ്യവനിത 1997-ല് ഭരണമേറ്റ ജെന്നി ഷിപ്‌ളി ആണ്. അവരെത്തുടര്‍ന്നുവന്ന ഹെലന് ക്‌ളാര്‍ക്ക് ഒമ്പതു വര്‍ഷം ഭരിച്ചു. 2006-ലെ കഥയാണ് രസകരം. രാജ്യത്തെ പരമോന്നത പദവികളില് എല്ലാം വനിതകള്. രാഷ്ട്രനേതാവായ ബ്രിട്ടീഷ് രാജ്ഞിക്കു പുറമേ ഗവര്‍ണര് ജനറലായ സില്‍വിയ കാര്‍ട്ട്റൈറ്റ്, പ്രധാനമന്ത്രി ഹെലന്‍ക്‌ളാര്‍ക്ക്, ചീഫ് ജസ്റ്റിസ് സിയാന് ഏലിയാസ് എന്നിവര്. ഇപ്പോഴത്തെ പ്രധാനമന്ത്രിയും ഗവര്‍ണര് ജനറലും വനിതകളാണ്. 2017-ലെ തിരഞ്ഞെടുപ്പില് പാര്‍ലമെന്റിലെത്തിയവരില് 38 ശതമാനവും വനിതകളാണ്.\nഈ പെണ്‍പെരുമയ്‌ക്കൊത്തുപോകുന്നതാണ് മവോറികളുടെ മനുഷ്യോത്പത്തി കഥ. അവരില് ഒരുകൂട്ടരുടെ വിശ്വാസമനുസരിച്ച് ദൈവം ആദ്യം സൃഷ്ടിച്ചത് ഒരു സ്ത്രീയെ ആണ്. ടെയിന് എന്ന ആ ദൈവം കളിമണ്ണു കുഴച്ച് ഒരു സ്ത്രീരൂപം ഉണ്ടാക്കി. അതിന്റെ നാസാരന്ധ്രങ്ങളിലൂടെ ജീവവായു ഊതിക്കയറ്റിയപ്പോള് അതിന് ജീവനുണ്ടായി. അതാണ് 'ഹിനിയഹോണ്' എന്ന ആദിമസ്ത്രീ. അവരില്‍നിന്നുണ്ടായതാണത്രേ മറ്റു മനുഷ്യരെല്ലാം. മനുഷ്യോത്പത്തിയെ സംബന്ധിച്ച ഈ കഥയാണ് മവോറികളുടെ പ്രസിദ്ധമായ അഭിവാദനരീതിയായ 'ഹോംഗിക്കും പിന്നിലുള്ളത്. ഇന്ത്യന് ക്രിക്കറ്റ് ടീം ഈയിടെ ന്യൂസീലന്‍ഡ് സന്ദര്‍ശിച്ചപ്പോള് മവോറികള് അവരെ നെറ്റിയോടു നെറ്റിചേര്‍ത്ത് അഭിവാദ്യം ചെയ്യുന്ന ചിത്രങ്ങള് പത്രങ്ങളില് വന്നിരുന്നല്ലോ. നെറ്റിയും മൂക്കും കൂട്ടിമുട്ടിയുള്ള ഈ അഭിവാദനരീതിയാണ് 'ഹോംഗി'. കളിമണ്‍പ്രതിമയുടെ മൂക്കിലൂടെ വായു ഊതി ആദ്യ സൃഷ്ടി നടത്തിയതിനെ അനുസ്മരിക്കുകയാണവര്.\nശുദ്ധമായ വായുവും വെള്ളവും ഭക്ഷണവും ലഭിക്കുന്ന ഈ രാജ്യത്തുള്ളവര് പൂര്‍ണ ആരോഗ്യമുള്ളവരായിരിക്കുന്നതില് അദ്ഭുതമില്ല. പലര്‍ക്കും ആരോഗ്യം ലേശം കൂടുതലല്ലേ എന്നു നമുക്കു സംശയം തോന്നാം. കാരണം പൊതുവേ ന്യൂസീലന്‍ഡുകാര്‍ക്കു തടി അല്പം കൂടുതലാണ്. കുട്ടികള്‍ക്കും നല്ല ഭാരമുള്ളതിനാല് ആരും അവരെ എടുത്തുകൊണ്ടു നടക്കുകയില്ല. വണ്ടിയില്‍വെച്ച് ഉന്തിക്കൊണ്ടുപോവുകയാണ് പതിവ്.\nകായികവിദ്യകള്‍ക്ക് വലിയ പ്രാധാന്യം കൊടുക്കുന്ന ഇന്നാട്ടുകാരുടെ ഏറ്റവും പ്രിയങ്കരമായ വിനോദം 'റഗ്ബി'യാണ്. ക്രിക്കറ്റിനാണ് രണ്ടാംസ്ഥാനം. 1832-ല് ഹോനേടുട്ടു ബീച്ചില് ക്രിക്കറ്റു കളിച്ചിരുന്നതായി രേഖയുണ്ട്. 1835-ല് ന്യൂസീലന്‍ഡിലെ ക്രിക്കറ്റിനെപ്പറ്റി ചാള്‍സ് ഡാര്‍വിന് എഴുതുന്നുണ്ട്. 'എച്ച്.എം.എസ്. ബീഗിള്' എന്ന കപ്പലില് അദ്ദേഹം നടത്തിയ സുദീര്‍ഘമായ അന്വേഷണയാത്രയ്ക്കിടെ ന്യൂസീലന്‍ഡിലെത്തിയപ്പോള് ഒരു മിഷനറിയുടെ മകനും അടിമത്തത്തില്‍നിന്ന് ആയിടെ മോചനം നേടിയ ഒരുകൂട്ടം മാവോറി യുവാക്കളും ചേര്‍ന്നു ക്രിക്കറ്റു കളിക്കുന്നതു കണ്ടു എന്നാണ് ഡാര്‍വിന് എഴുതിയിരിക്കുന്നത്. ടെസ്റ്റ്പദവി കിട്ടുന്ന അഞ്ചാം രാജ്യമാണ് ന്യൂസീലന്‍ഡ്. 1930-ല് ഇംഗ്ലണ്ടുമായി ക്രൈസ്റ്റ് ചര്‍ച്ചിലായിരുന്നു ആദ്യ ടെസ്റ്റ്. ആദ്യ ടെസ്റ്റ് വിജയത്തിനു 1956 വരെ കാത്തിരിക്കേണ്ടിവന്നു. ഓക്ലന്‍ഡില് വെസ്റ്റിന്‍ഡീസിനെതിരെയായിരുന്നു അവരുടെ ആദ്യ ജയം.\nന്യൂസീലന്‍ഡില് പാമ്പുകളും പഴുതാരകളുമില്ല എന്നതുപോലെ കാക്കകളുമില്ല. എന്നാല് കാക്കകള് ഇല്ലേ എന്നു ചോദിച്ചാല് ഉണ്ട്. എന്തെന്നാല് കാക്കകളുടെ പകരക്കാരായി ഏതാണ്ട് അതേ മുഖച്ഛായയുള്ള രണ്ടു പക്ഷികളുണ്ടിവിടെ. റൂക്കും മാഗ്പൈയും. റൂക്ക് മിക്കവാറും കറുത്തിട്ടാണ്. മാഗ്പൈയ്ക്കു കറുപ്പും വെളുപ്പും കലര്‍ന്ന നിറം. രണ്ടുപേരും വിദേശികളാണ്. റൂക്ക് ഇംഗ്‌ളണ്ടില്‍നിന്നും മാഗ്പൈ ഓസ്ട്രേലിയയില്‍നിന്നും വന്നു. കൃഷി നശിപ്പിക്കുന്ന കീടങ്ങളെ നശിപ്പിക്കാന് കൊണ്ടുവന്നതാണ് കക്ഷികളെ. ഇപ്പോള് അവരെക്കൊണ്ടുള്ള ശല്യംമൂലം ജീവിക്കാന് പറ്റാതായി. നമ്മുടെ കാക്കയെപ്പോലെ 'ഡീസന്റ'ല്ല ഇവര്. പല പക്ഷിവര്‍ഗത്തിന്റെയും വംശനാശത്തിന് ഇവര് കാരണമാകുന്നുണ്ട്. മനുഷ്യരെ ഉപദ്രവിക്കുകയും ചെയ്യും. പ്രത്യേകിച്ച് അവയുടെ പ്രജനനകാലത്ത്. അതിനാല് ഇവറ്റയെ കൊന്നൊടുക്കുകയാണിപ്പോള് സര്‍ക്കാര്.\nഅണുഭേദനതത്ത്വം കണ്ടെത്തിയ പ്രശസ്ത ശാസ്ത്രജ്ഞന് ഏണസ്റ്റ് റഥര്‍ഫോര്‍ഡ് ന്യൂസീലന്‍ഡുകാരനാണ്. പക്ഷേ, അദ്ദേഹത്തിന്റെ നാട്ടില് ഒറ്റ ആണവനിലയംപോലും ഇല്ല എന്നതാണ് ശ്രദ്ധേയമായ സംഗതി. ജലവൈദ്യുത പദ്ധതികളെയും പ്രകൃതിവാതകത്തെയും കാറ്റാടി യന്ത്രങ്ങളെയുമാണ് അവര് ഊര്‍ജത്തിനായി ആശ്രയിക്കുന്നത്. ഭൂവിസ്തൃതിയുടെ മൂന്നിലൊന്നു ഭാഗം സംരക്ഷിതവനങ്ങളായി നിലനിര്‍ത്തുന്നതില് ജാഗരൂകരായ ആ ജനത പ്രകൃതിയോടിണങ്ങിജീവിക്കാന് ഇഷ്ടപ്പെടുന്നു.\nContent Highlights: New Zealand Travel, New Zealand Tourism


മുംബൈ അക്കാദമി ഓഫ് മൂവിങ് ഇമേജ് ചെയര്‍പേഴ്സണ് സ്ഥാനം രാജിവെച്ച് ദീപിക പദുക്കോണ് – Media Mangalam\nമുംബൈ അക്കാദമി ഓഫ് മൂവിങ് ഇമേജ് ചെയര്‍പേഴ്സണ് സ്ഥാനം രാജിവെച്ച് ദീപിക പദുക്കോണ്\nമുംബൈ: മുംബൈ ഫിലിം ഫെസ്റ്റിവലിന്റെ സംഘാടകരായ മുംബൈ അക്കാദമി ഓഫ് മൂവിങ് ഇമേജില് (MAMI) നിന്ന് രാജിവെക്കുന്നുവെന്ന് പ്രഖ്യാപിച്ച് ബോളിവുഡ് താരം ദീപിക പദുക്കോണ്. ഇന്‍സ്റ്റഗ്രാം പേജിലൂടെയാണ്ഇത് സംബന്ധിച്ച വിവരം ദീപിക പുറത്ത് വിട്ടത്. മുംബൈ അക്കാദമി ഓഫ് മൂവിങ് ഇമേജില് ചെയര്‍പേഴ്സണായുള്ള അനുഭവം സമ്പുഷ്ടമായിരുന്നു.\nലോകത്തെമ്പാടുമുള്ള സിനിമകളെയും പ്രതിഭകളെയും മുംബൈയിലേക്ക് കൊണ്ടുവരുന്നതിന് ഒരു കാലകാരി എന്ന നിലയില് സാധിച്ചു. ഇപ്പോഴുള്ള സാഹചര്യത്തില് എനിക്ക് എംഎഎംഐയില് കൂടുതല് ശ്രദ്ധനല്‍കാന് സാധിക്കുകയില്ല. അതിനാല് അക്കാദമി വിടുന്നു. എന്റെ ജീവിതാവസാനം വരെ അക്കാദമിയുമായുള്ള ബന്ധം കാത്ത് സൂക്ഷിക്കുംമെന്നും താരം ഇന്‍സ്റ്റഗ്രാം പേജില് കുറിച്ചു.\n2019 ല് സംവിധായിക കിരണ് റാവുവില് നിന്നാണ് ദീപിക ചെയര്‍പേഴ്സണായി സ്ഥാനം ഏറ്റത്. 1997ലാണ് മുംബൈ അക്കാദമി ഓഫ് മൂവിങ് ഇമേജിന് തുടക്കം കുറിച്ചത്. അശുതോഷ് ഗൊവാരിക്കര്, ജയ ബച്ചന്, അമോല് പലേക്കര്, ശബാന ആസ്മി, ല്‍മിത് ഖന്ന, ഫര്‍ഹാന് അക്തര്, അനുപമ ചോപ്ര എന്നിവരാണ് മാമിയുടെ മറ്റ് ട്രസ്റ്റിമാര്\ndeepika padukone mami മുംബൈ അക്കാദമി ഓഫ് മൂവിങ് ഇമേജ്\nമന്ത്രി കെടി ജലീല് രാജിവെച്ചു\nഅധികാരമേറ്റ് രണ്ട് മാസത്തിനകം തുടങ്ങിയത് ബന്ധുവിനെ അനധികൃതമായി നിയമിക്കാനുള്ള നീക്കം; അധികാരം അവസാനിക്കാൻ രണ്ട് ആഴ്ച്ച മാത്ര ബാക്കി നിൽക്കെ പടിയിറങ്ങുന്നത് നാണം കെട്ടും; മന്ത്രി കെ ടി ജലീൽ രാജിവെച്ചതോടെ ഇടത് മുന്നണി കൂടുതൽ പ്രതിരോധത്തിലാകും\nമലയാളത്തിൽ 20-20ക്ക് ശേഷം അൻപതോളം വരുന്ന തെന്നിന്ത്യയിലെ താരങ്ങളുമായി ‘വരാൽ’; രാഷ്ട്രീയ നിഗൂഢതകൾ ചർച്ച ചെയ്യുന്ന ചിത്രത്തിന്റെ ഫസ്റ്റ് ലുക്ക് പോസ്റ്റർ പുറത്തിറങ്ങി


പ്രിയദര്‍ശന്റെ മരക്കാറില് കുട്ട്യാലി മരക്കാറായി ഫാസില്! ക്യാരക്ടര് പോസ്റ്റര് പുറത്ത്! കാണൂ | fazil in mohanlal's marakkar arabikadalinte simham movie - Malayalam Filmibeat\n| Updated: Friday, January 11, 2019, 18:17 [IST]\nഒടിയനു ശേഷം മോഹന്‍ലാല് നായകവേഷത്തില് എത്തുന്ന എറ്റവും പുതിയ ചിത്രമാണ് മരക്കാര് അറബിക്കടലിന്റെ സിംഹം. പ്രിയദര്‍ശന് സംവിധാനം ചെയ്യുന്ന സിനിമ ബിഗ് ബഡ്ജറ്റിലാണ് അണിയിച്ചൊരുക്കുന്നത്. പ്രഖ്യാപന വേളമുതല് മികച്ച സ്വീകാര്യത ലഭിച്ച ചിത്രം അടുത്ത വര്‍ഷം പകുതിയോടെ തിയ്യേറ്ററുകളിലേക്ക് എത്തുമെന്നാണ് അറിയുന്നത്.\nമോഹന്‍ലാലിനൊപ്പം വമ്പന് താരനിരയാണ് ചിത്രത്തില് അണിനിരക്കുന്നത്. സംവിധായകന് ഫാസിലും ചിത്രത്തില് പ്രധാന വേഷത്തിലെത്തുന്നു. ചിത്രത്തിലെ ഫാസിലിന്റെ ക്യാരക്ടര് പോസ്റ്റര് പ്രിയദര്‍ശന് പുറത്തുവിട്ടിരുന്നു.\nസിനിമയില് അഭിനയിച്ചതിന് ഫാസിലിന് നന്ദി പറഞ്ഞുകൊണ്ടാണ് പ്രിയദര്‍ശന് പോസ്റ്റ് ചെയ്തിരിക്കുന്നത്. അതേസമയം ചിത്രത്തിന്റെതായി പുറത്തിറങ്ങിയ പോസ്റ്ററുകള്‍ക്കെല്ലാം തന്നെ മികച്ച സ്വീകാര്യതയായിരുന്നു സമൂഹ മാധ്യമങ്ങളില് ലഭിച്ചിരുന്നത്. ഒപ്പത്തിനു ശേഷം പ്രിയദര്‍ശന് മോഹന്‍ലാലിനെ നായകനാക്കി സംവിധാനം ചെയ്യുന്ന ചിത്രം കൂടിയാണ് മരക്കാര് അറബിക്കടലിന്റെ സിംഹം. ഒറ്റഷെഡ്യൂളുകളിലായിട്ടാണ് സിനിമ പൂര്‍ത്തിയാക്കുന്നത്.\nചിത്രത്തില് പ്രണവ് മോഹന്‍ലാല് മരക്കാറിന്റെ കൗമാരക്കാലം അവതരിപ്പിക്കുന്നു, കീര്‍ത്തി സുരഷ്,കല്യാണി പ്രിയദര്‍ശന്,മഞ്ജു വാര്യര്,മധു തുടങ്ങിയവരാണ് ചിത്രത്തിലെ മറ്റു താരങ്ങള്. ആന്റണി പെരുമ്പാവൂര്,സിജെ റോയ്,സന്തോഷ് ടി കുരുവിള തുടങ്ങിയവര് ചേര്ന്നാണ് ചിത്രത്തിന്റെ നിര്‍മ്മാണം.\nRead more about: marakkar arabikadalinte simham fazil mohanlal priyadarshan മോഹന്‍ലാല് മരക്കാര് അറബിക്കടലിന്റെ സിംഹം പ്രിയദര്‍ശന്\nfazil in mohanlal's marakkar arabikadalinte simham movie


ബാർബറയുടെ അവകാശവാദം പച്ചക്കള്ളം; മെഹുൽ ചോക്‌സിക്ക് ബാർബറ സുഹൃത്തല്ല; വാദങ്ങൾ തള്ളി ഭാര്യ\nന്യൂഡൽഹി: സാമ്പത്തിക കുറ്റവാളി മെഹുൽ ചോക്‌സിക്കെതിരെ പെൺസുഹൃത്ത് നടത്തിയ അവകാശവാദം പച്ചക്കള്ളമാണെന്ന് ഭാര്യ പ്രീതി ചോക്‌സി. മെഹുൽ ചോക്‌സി ആന്റിഗ്വയിൽ നിന്നും കൃത്യമായ പദ്ധതികളോടെ ക്യൂബയിലേക്ക് രക്ഷപെടാൻ ശ്രമിച്ചെന്നാണ് ബാർബറ പറഞ്ഞത്. അതിന്റെ ഭാഗമായി സ്വയം ഏർപ്പാടാക്കിയ ആളുകൾ തട്ടിക്കൊണ്ടുപോവുകയായിരുന്നെന്നാണ് ബാർബറ മൊഴി നൽകിയത്. ഇന്നലെ ബാർബറ നടത്തിയ പരാമർശനത്തെ ചോക്‌സിയുടെ അഭിഭാഷകനും ഭാര്യയും നിഷേധിച്ചിരുന്നു. ബാർബറ സുഹൃത്തല്ലെന്ന ഉറച്ച നിലപാടിലാണ് ഭാര്യ പ്രീതി നിൽക്കുന്നത്.\nമെഹുൽ ചോക്‌സി രാജ് എന്ന പേരിലാണ് സമൂഹമാദ്ധ്യമങ്ങളിൽ ആൾമാറാട്ടം നടത്തി ജീവിച്ചതെന്ന വാർത്തയും പ്രീതി തള്ളി. ഇന്നത്തെ ഇന്റർനെറ്റ് ലോകത്തിൽ ഒരു കുട്ടിക്കു പോലും ഒരാളെ കണ്ടെത്താൻ അധികം സമയം വേണ്ട. ഇത്രയും നാൾ രാജ് എന്ന പേരിലാണ് കഴിഞ്ഞതെങ്കിൽ ഒരാളുടെ സമൂഹമാദ്ധ്യമങ്ങളിലെ കൂട്ടുകാരെ കണ്ടെത്താൻ എന്താണ് പ്രയാസം. വാട്‌സ് ആപ് സന്ദേശങ്ങൾ ഫോട്ടോഷോപ്പിലൂടെ മാറ്റിമറിക്കാൻ സാധിക്കില്ലേ എന്നും പ്രീതി ചോദിച്ചു.\nനിരവധി സുഹൃത്തുക്കളുണ്ടെന്ന് പറയുന്ന ബാർബറ ഇത്രയും നാൾ എങ്ങനെയാണ് സമൂഹ മാദ്ധ്യമങ്ങളിൽ നിന്നും വിട്ടുനിന്നത്. ഇങ്ങനെയൊരു സുഹൃത്ത് പെട്ടന്ന് എവിടെന്നാണ് പ്രത്യക്ഷപ്പെട്ടതെന്നും പ്രീതി ചോദിക്കുന്നു. നുണപറഞ്ഞ് ഒരു രാജ്യത്തെ വഞ്ചിച്ചാൽ ഉണ്ടാകുന്ന നാണക്കേടിനെക്കുറിച്ച് നല്ല ബോധ്യമുള്ളയാളാണ് തന്റെ ഭർത്താവെന്നും പ്രീതി പറഞ്ഞു.\nTags: CHOKSI-WIFE PRITICHOKSI-BARBARA


മദ്യത്തിന്റെ കണ്ണിലൂടെ കഥപറയുന്ന ‘സീസറിന്റെ കുമ്പസാരം’ | Boolokam\nARUN K VANIYAMKULAM സംവിധാനം ചെയ്ത സീസറിന്റെ കുമ്പസാരം അവതരണത്തിലെ വ്യത്യസ്തത കൊണ്ട് നല്ലൊരു ആസ്വാദനം പകർന്നു നൽകുന്നുണ്ട്. അരമണിക്കൂറോളം ദൈർഘ്യമുള്ള ഈ ഷോർട്ട് മൂവിയുടെ സംവിധാനവും ആശയവും ക്യാമറയും അഭിനേതാക്കളുടെ പ്രകടനവും എല്ലാം മികച്ചു നിൽക്കുന്നു. ഈ ഷോർട്ട് മൂവി ചില യാഥാർഥ്യങ്ങളും സന്ദേശങ്ങളും വിളിച്ചുപറയുന്നുണ്ട്. ഇതിന്റെ പേരിലെ സീസർ എന്ന് കേൾക്കുമ്പോൾ ചരിത്രകുതുഹികൾക്കു ജൂലിയസ് സീസറിനെ ഓർമവന്നേക്കാം, ചിലർ ഇതിലെ കഥാപാത്രമായ സീസർ എന്ന ഏതോ വ്യക്തിയെ കുറിച്ചായിരിക്കും ഭാവനയിൽ ചിന്തിക്കുക. എന്നാൽ അല്പമൊക്കെ മദ്യം സേവിക്കുന്നവർക്ക് കൺകണ്ട ദൈവമായ ഒരു സീസർ ഉണ്ട്. പച്ച കുപ്പിയിൽ അങ്ങനെ പരിലസിക്കുന്ന സാക്ഷാൽ മാക് ടവൽ സീസർ ബ്രാണ്ടി.\nശരിക്കും ആ സീസർ തന്നെയാണ് ഈ സീസറും. അപ്പോൾ തോന്നിയേക്കാം ആ സീസറിന്റെ കുമ്പസാരം എന്നൊക്കെ പറയുമ്പോൾ മദ്യം എങ്ങനെ കുമ്പസാരിക്കുമെന്ന് അല്ലെ ? എന്നാൽ അതുതന്നെയാണ് കഥ. സീസറിന്റെ കണ്ണുകളിലൂടെയാണ് ഇവിടെ കഥ വികസിക്കുന്നത്.\nvote for CEASARINTE KUMBASARAM\nബിവറേജ് ഷോപ്പിൽ പൊടിയടിച്ചു ഇരുന്നാലും അന്നാട്ടിൽ ആരും മേടിക്കാത്ത ഒരു സാധനമാണ് ഈ സീസർ. പാവം അതിനും ഉണ്ടാകില്ലേ ഒരു ആഗ്രഹമൊക്കെ… നോട്ട് എണ്ണിക്കൊടുത്തു യഥാവിധി ഉപചാരങ്ങളോടെ സ്വീകരിച്ചാനയിച്ചു കുടിയന്മാരുടെ ലാളനകൾ ഏറ്റുവാങ്ങി ..ഹോ എന്തുരസമാണ്. എന്നിട്ടും സീസറിനു ശാപം കിട്ടാൻ കാരണമെന്താണ് ? ആരും വാങ്ങാതിരിക്കാൻ കാരണം എന്താണ് ? അതിനു രണ്ടുകാരണമാണ് ഉള്ളത്.\nഒന്ന്, അന്യായ വില കൊടുത്തു ആ സാധനം മേടിക്കാൻ കപ്പാസിറ്റി ഉള്ള ആരും അന്നാട്ടിൽ ഇല്ല. അല്ലേലും പണക്കാരൻമാരുടെ മദ്യഷെൽഫുകൾ അലങ്കരിക്കുന്ന ഇമ്മാതിരി രാജാക്കന്മാർ ഒന്നും കുടിലുകളിൽ കടന്നുചെല്ലാറില്ല. അതൊരു സാമൂഹ്യയാഥാർഥ്യവും ദുരന്തവും കൂടിയാണ്.\nരണ്ട്, ഈ സീസർ വാങ്ങി അടിച്ചവന്മാർ പലരും സാക്ഷാൽ ജൂലിയസ് സീസറിനെ പോലെ പരാക്രമികൾ ആയി തല്ലുകൂടുകയോ സാക്ഷാൽ ആടുതോമയെ പോലെ എസ്‌ഐ യെ വരെ അടിച്ചു കിണറ്റിൽ ഇടുകയോ വീട്ടിൽ ചെന്ന് പെണ്ണുമ്പുള്ളമാരുടെ മണ്ടയടിച്ചു പൊട്ടിക്കുകയോ ഒക്കെ ചെയുക പതിവാണ്. ബാധയേത് കയറിയാലും കോഴിക്ക്… സോറി സീസറിനു കിടക്കപ്പൊറുതിയില്ല എന്ന അവസ്ഥയാണ്. അതാണ് സീസറിന്റെ വിഷമവും . എന്തായാലും നാട്ടുകാർക്ക് സീസറിനെ പേടി തന്നെയാണ്.\nഅങ്ങനെയുള്ളൊരു നാട്ടിലാണ് വെള്ളമടിക്കാനുള്ള ആക്രാന്തത്തോടെ ക്യൂ തെറ്റിച്ചുകൊണ്ട് ഒരു ഫ്രീക്കൻ ചെക്കൻ ആ മഹാ മദ്യത്തെ സ്വന്തമാക്കി മാറോടണയ്ക്കുന്നത്…. കാഴ്ചക്കാരുടെ അസൂയയ്ക്കും കുശുമ്പിനും പാത്രീഭവിച്ചുകൊണ്ടു അവൻ അഭിമാന കഞ്ചുകത്തിൽ ആറാടി ഒരു പ്രതിഷ്ഠയെ പോലെ സീസറിനെ എഴുന്നള്ളിക്കുന്നത്… കാണുന്നവർ കാണുന്നവർ അവന്റെയൊരു ഭാഗ്യത്തിലും, ചിലരോ അവനെന്തെങ്കിലും സംഭവിക്കുമെന്ന ദുർവിചാരത്തിലും പല വിചാരങ്ങളിൽ ആറാടുന്നത്….\nപിന്നെയാണ് പ്രസ്തുത സീസറിന്റെ ശരിക്കുള്ള മാജിക്ക് അങ്ങട് തുടങ്ങുന്നത്. വയറ്റിഭാഗ്യം …സോറി ലഹരിഭാഗ്യം ഇല്ലാത്ത പിള്ളേരുടെ കൈയിൽ നിന്നും ഒരു ക്ലാഷിന്റെ ഫലമായി സീസർ നഷ്ടപ്പെടുകയും അതിന്റെയൊരു യാത്രയുമാണ് പിന്നെ. കൈമറിഞ്ഞു കൈമറിഞ്ഞു സഞ്ചരിക്കുന്ന സീസർ പോകുന്നിടത്തെല്ലാം കുളമാക്കുകയാണ്. പിന്നെങ്ങനെ നാട്ടുകാർ അന്ധവിശ്വാസി ആകാതിരിക്കും.\nഹമ്പടാ..ഒരു വിദേശമദ്യം ഈ നാട്ടിൽ കേറി കളിക്കുകയോ… എന്നൊന്നും ചോദിക്കരുത്. അല്ലേലും വിദേശമദ്യം എന്ന പേരുമാത്രമേ ഉള്ളൂ. എല്ലാം സ്വദേശിയാണ്. എന്നാൽ വിദേശമദ്യം വിദേശത്തിരുന്നു കഴിക്കുന്ന സ്വദേശികൾ അടിച്ചു പൂക്കുറ്റിയായായാലും എത്ര മാന്യതയോടെയാണ് വീടുപറ്റുന്നത്. ഇവിടെ എന്താണ് പ്രശ്നം ? മടമടാ അടിച്ചിച്ചിട്ടു മൊടയോട് മൊട തന്നെ. ബാറിലും തെരുവിലും ഉത്സവത്തിനിടയിലും വീട്ടിലും എന്നുവേണ്ട എവിടെയും അടിയോടടി ഇടിയോടിടി. മദ്യമാണോ മനുഷ്യരാണോ കാരണം എന്നുള്ള കൂലംകഷമായ ചർച്ചയ്ക്കു ഈ താരതമ്യപഠനങ്ങൾ എത്രമാത്രം ഉതകും എന്നൊന്നും അറിയില്ല. മദ്യത്തെ ന്യായീകരിച്ചു വെളുപ്പിക്കാൻ അല്ല ശ്രമം, ആളുകളെ കൂടി മദ്യത്തോടൊപ്പം നാറ്റിക്കാൻ ആണ് ശ്രമം. ഇല്ലെങ്കിൽ പിന്നെ സാക്ഷാൽ സീസർ പിന്നിൽ നിന്ന് കുത്തിയ ബ്രൂട്ടസിനോട് ചോദിച്ച പോലെ ‘യു ടൂ ബ്രൂട്ടസ് ‘ എന്ന് പച്ചക്കുപ്പിയിലെ സീസർ ഇതെഴുതുന്ന എന്നോട് ചോദിച്ചുകളയും. കാരണം ഞാനും ഇടയ്ക്കിടയ്ക്ക്…ഉം.. അതുതന്നെ…\nഎന്തായാലും സീസർ കാണിച്ച പരാക്രമങ്ങൾ ആ നാട്ടിൽ ഒരു നാടോടിക്കഥ പോലെ ഭാവിയിൽ പ്രശസ്തി നേടിയേക്കാം . സീസറിനു വേണ്ടി അമ്പലമോ പള്ളിയോ ഒക്കെ വന്നേയ്ക്കാം. വിശ്വാസികൾ നിവേദ്യമായും വഴിപാടുകളായും കുര്ബാനകളായും ഒക്കെ സീസറിനെ അവിടെയൊക്കെ വാങ്ങിക്കൊണ്ടു വച്ചേയ്ക്കാം. അതൊക്കെ കാലത്തിനു വിടുന്നു. പക്ഷെ ഈ കഥയിലെ സീസർ ഒടുവിൽ ചില്ലുടയുന്ന ശബ്ദത്തോടെ അന്തർധാനം ചെയ്യുകയാണ്. പൊട്ടക്കിണറ്റിൽ വീണ എസ്‌ഐ തന്നെ സീസറിനോട് പകരംവീട്ടി എന്ന് പറയുന്നതാകും സത്യം.\nഇങ്ങനെയൊരു സരസനർമ്മ ഭാവനയിൽ അണിയിച്ചൊരുക്കിയ ഈ ഷോർട്ട് മൂവി പ്രധാനമായും പറയുന്നത് എന്ന് വേണമെങ്കിൽ നമുക്ക് ചിലതു വായിച്ചെടുക്കാം. അല്ലെങ്കിൽ തന്നെ ആശയം കണ്ടെത്താൻ സിനിമകളിൽ ഭൂതക്കണ്ണാടി വച്ച് ഡയറക്ടേഴ്സ് ബ്രില്യൻസ് പരതുന്നത് നമ്മുടെയൊക്കെ ഒരു ശീലമാണല്ലോ. എന്നാൽ ഇവിടെ ഭൂതക്കണ്ണാടി, മൈക്രോസ്കോപ് എന്നിവയ്ക്കൊന്നും പ്രസക്തിയില്ല. പറയേണ്ട കാര്യത്തെ വ്യക്തമായി തന്നെ പറഞ്ഞിട്ടുണ്ട്.\nഅതിപ്പോൾ ജൂലിയസ് സീസർ ആയാലും അലക്‌സാണ്ടർ ആയാലും ലൂയി ചക്രവർത്തി ആയാലും ..എന്തെങ്കിലും ഒക്കെ മേടിച്ചുകൊണ്ടു വന്നു അടിച്ചു റോയൽ പവർ മറന്നു കാട്ടിക്കൂട്ടുന്ന ലോക്കൽ വിക്രിയകൾ മനുഷ്യന്റെ മാത്രം സൃഷ്ടിയാണ്. അല്ലാതെ സീസറിനെ മാത്രം പഴിചാരാൻ മാത്രം മറ്റുള്ള മദ്യക്കമ്പനികൾ ഈ ഷോർട്ട് മൂവിക്കാർക്കു പൈസയൊന്നും കൊടുത്തിട്ടുണ്ടാകില്ല. എന്നിരുന്നാൽ തന്നെയും മദ്യം മനുഷ്യനിൽ ചെലുത്തുന്ന സ്വാധീനങ്ങളും ഭാവവ്യതിയാനങ്ങളും ചർച്ച ചെയ്യപ്പെടേണ്ടതുണ്ട്. അതായതു റോയൽ പവറിനു വേണ്ടി സീസറടിച്ചാലും പോരാട്ടവീര്യത്തിനു വേണ്ടി ജവാനടിച്ചാലും ഇതൊന്നുമില്ലാത്ത കുപ്രസിദ്ധികൾ തന്നെയാണ് കാത്തിരിക്കുന്നത്.\nഇതിൽ മദ്യത്തിന്റെ ഒരു കടന്നുപോക്കുണ്ട്. എവിടെയൊക്കെ പോയാലും ആളുകൾക്ക് പരസ്പരമുള്ള സൗഹൃദങ്ങളെയും സ്നേഹബന്ധങ്ങളെയും തകർത്തെറിഞ്ഞുകൊണ്ടുള്ള യാത്ര. ഒരുവേള അത് നമ്മുടെ കുട്ടികളുടെ കൈയിൽ വരെ എത്തിപ്പെടാൻ സാധ്യതയുണ്ട്. അത്തരമൊരു സാമൂഹികാന്തരീക്ഷമാണ് ഇവിടെയുള്ളത്. മദ്യം ഒരു മാനേഴ്‌സിന്റെയും ഔപചാരികതയുടെയും കൂടി ഭാഗമായ ലോകത്തു ഇതൊന്നും അല്ലാത്തെ ഒരുകൂട്ടരുണ്ട്, ദാഹം തീർക്കാൻ എന്ന രീതിയിൽ കുടിച്ചുകുടിച്ചു മദ്യത്തിന് അഡിക്ട് ആയവർ . അത്തരക്കാരുടെ നാടാണ് ഇന്ത്യ, പ്രത്യേകിച്ച് കേരളം.\nഒരേ സമയം മദ്യവർജ്ജനവും ഒരേ സമയം മദ്യവില്പനയും എന്ന വൈരുധ്യധ്രുവങ്ങളിൽ നട്ടെല്ലിന്റെ ചാഞ്ചാട്ടം കൊണ്ട് ചാടിക്കളിക്കുന്ന ഭരണകൂടങ്ങൾ ആണ് നമ്മുടേത്. സംസ്ഥാനത്തിന്റെ മുഖ്യവരുമാനം തന്നെ മദ്യത്തിൽ നിന്നാകുമ്പോൾ മദ്യവർജ്ജനം എന്നത് പ്രഹസനം എന്ന് പ്രത്യേകിച്ച് പറയേണ്ടതില്ല. ഉദ്ദേശശുദ്ധിയില്ലാത്ത ഇത്തരം കോമഡികളിൽ ആണ് ഈ നാട് ദൈനംദിനജീവിതം മുന്നോട്ടു കൊണ്ടുപോകുന്നത്.\nസംവിധായകൻ ARUN K VANIYAMKULAM ബൂലോകം ടീവിയോട് സംസാരിക്കുന്നു\n“ഞാൻ ഫിലിം ഫീൽഡിലേക്കാണ് പ്രധാനമായും ട്രൈ ചെയുന്നത്. ഇപ്പോൾ ഞാനൊരു സ്‌കൂൾ അധ്യാപകൻ ആണ്. സീസറിന്റെ കുമ്പസാരം എന്റെ രണ്ടാമത്തെ വർക്ക് ആണ്. ആദ്യത്തെ ഷോർട്ട് മൂവി ‘വാർ ‘ ആണ്. രണ്ടാമത്തേത് സീസർ. വാർ അത്യാവശ്യം കാഴ്ചക്കാർ ഉണ്ടായ ഒരു മൂവിയാണത്.”\nARUN K VANIYAMKULAM\nBoolokamTV InterviewARUN K VANIYAMKULAM\n<iframe src='https://boolokam.com?action=embed_zoomsounds&type=player&margs=eyJjb25maWciOiJzYW1wbGUtLXNraW4td2F2ZS1zaW1wbGUiLCJzb3VyY2UiOiJodHRwczpcL1wvYm9vbG9rYW0uY29tXC93cC1jb250ZW50XC91cGxvYWRzXC8yMDIxXC8xMVwvYXJ1bm5maW5hbC5tcDMiLCJ0aHVtYiI6Imh0dHBzOlwvXC9ib29sb2thbS5jb21cL3dwLWNvbnRlbnRcL3VwbG9hZHNcLzIwMjFcLzEwXC9Cb29sb2thbUZhdmljb24td2gucG5nIiwiYXJ0aXN0bmFtZSI6IkJvb2xva2FtVFYgSW50ZXJ2aWV3Iiwic29uZ25hbWUiOiJBUlVOIEsgVkFOSVlBTUtVTEFNIiwiZHpzYXBfbWV0YV9zb3VyY2VfYXR0YWNobWVudF9pZCI6IjMyMzE2NCIsInBsYXlfaW5fZm9vdGVyX3BsYXllciI6ImRlZmF1bHQiLCJlbmFibGVfZG93bmxvYWRfYnV0dG9uIjoib2ZmIiwiZG93bmxvYWRfY3VzdG9tX2xpbmtfZW5hYmxlIjoib2ZmIiwib3Blbl9pbl91bHRpYm94Ijoib2ZmIn0%3D' style='overflow:hidden; transition: height 0.3s ease-out;' width='100%' height='180' scrolling='no' frameborder='0'></iframe>\nവാറിന്റെ ആശയം ?\n“വാറിന്റെ ആശയം എന്താണെന്നുവച്ചാൽ..ഞാൻ ഡിഗ്രിയ്ക്ക് പഠിക്കുമ്പോൾ ആണ് സൗമ്യ കൊലപാതകം ഉണ്ടാകുന്നത്. അതാണ് സ്വാധീനിച്ചത്. വാറിൽ പറയുന്ന ആശയം ഇതാണ്, ഓരോ പെൺകുട്ടിക്കും ഒരു തെറ്റായ അനുഭവം ഉണ്ടാകുന്ന സമയത്ത് രക്ഷകനായി ഒരു സൂപ്പർ ഹീറോയും വരില്ല. അവർ തന്നെയാണ് അതിനെതിരെ ഡിഫൻഡ് ചെയ്യേണ്ടതും ആ പ്രശ്നത്തെ തരണംചെയ്യേണ്ടതും. അവർ സെൽഫ് ആയി ഡിഫൻഡ് ചെയ്യാൻ പഠിക്കണം എന്ന് പറയുന്ന ഒരു ഷോർട്ട് മൂവിയാണ് അത്. അത് കുറച്ചു ആക്ഷൻ മിക്സഡ് സിനിമാറ്റിക് സാധനമാണ്. ശരിക്കും ഫീമെയിൽ ഓറിയന്റഡ് ആയി ഒരു മൂവി ചെയുക അതിൽ ആക്ഷൻ സംഭവങ്ങൾ ഉൾക്കൊള്ളിക്കുക. അതാണ് ഉദ്ദേശിച്ചതും. ശരിക്കുമൊരു ആക്ഷൻ ത്രില്ലർ ആണ് ആ മൂവി.”\n“സംവിധാനത്തിലേക്ക് വന്നത് …സിനിമയാണല്ലോ നമ്മുടെയൊക്കെ സ്വപ്നം. ഒരു ഫുൾ ഫിലിം എടുക്കാൻ കോൺഫിഡൻസ് ഉണ്ടാകുന്ന സമയം വരെ ഷോർട്ട് മൂവി എടുത്തു സിനിമയെ പഠിച്ചിട്ടു ഫുൾ മൂവി എടുക്കണം എന്നാണു ആഗ്രഹം. ശരിക്കും ബാലപാഠങ്ങൾ പഠിക്കുക മാത്രമാണ് ഷോർട്ട് മൂവി ചെയ്യുന്നതിന്റെ ലക്‌ഷ്യം.”\n“സീസർ ശരിക്കുമൊരു എക്സ്പിരിമെന്റൽ ആയ സിനിമയാണ്. ആദ്യം അതിന്റെ ഐഡിയ പറയുമ്പോൾ പെട്ടെന്നാർക്കും മനസിലായിട്ടില്ലായിരുന്നു. അയ്യപ്പനും കോശിയും, ഹാപ്പി വെഡിങ്സ് ഇതിലൊക്കെ അഭിനയിച്ച വിനു തോമസ് സീസറിൽ അഭിനയിച്ചിട്ടുണ്ട്. നമ്മൾ പരിമിതമായ സാങ്കേതിക സൗകര്യങ്ങളിൽ ആണ് ഇത് ചെയ്തത്. പ്രത്യേകിച്ച് ക്യാമറയുടെ കാര്യത്തിൽ ഒക്കെ. ഇതിലെ അഭിനേതാക്കൾ ഒക്കെ തയ്യാറായി വന്നപ്പോൾ ആകെയൊരു GoPro കാമറയൊക്കെ ആണ് കണ്ടത്. പലരും അതിൽ സാറ്റിസ്‌ഫൈഡ് ആയില്ല. അരുൺ എന്ന അഭിനേതാവ് ഫസ്റ്റ് ഡേ ഷൂട്ടിങ് കഴിഞ്ഞപ്പോൾ തന്നെ അത് തുറന്നുപറഞ്ഞു. ഇത്തരം ചെറിയ കാമറവച്ചാണ് ഷൂട്ട് ചെയ്യുന്നതൊന്നും അറിഞ്ഞിരുന്നില്ല എന്ന്. എന്നാൽ ഷൂട്ടിങ് കഴിഞ്ഞതിനു ശേഷം ഔട്ട് കാണിച്ചുകൊടുത്തപ്പോൾ പുള്ളിക്ക് മനസിലായി.. കാമറയിൽ അല്ല .. കാമറയുടെ സൈസിൽ അല്ല കാര്യം എന്ന് മനസിലായി എന്ന് പറഞ്ഞു.”\n“ആൾക്കഹോളിക് ആയ ഒരുപാട് സംഭവങ്ങൾ നമ്മളിങ്ങനെ കാണുന്നുണ്ടല്ലോ . ഞാൻ വാണിയംകുളം എന്ന ഒരു തെരുവിൽ ആണ് താമസിക്കുന്നത്. അവിടെ വളർന്നതുകൊണ്ടു ആൾക്കഹോളിക് വ്യക്തികളുടെ രണ്ടുതരം സ്വഭാവസവിശേഷതകൾ നമുക്കറിയാം. അവർ സാധനം കഴിക്കുമ്പോൾ എങ്ങനെ സംസാരിക്കുമെന്നും കഴിക്കാത്തപ്പോൾ എങ്ങനെ സംസാരിക്കുമെന്നും നമുക്കറിയാം . അങ്ങനെ ഉള്ള ചില വിഷയങ്ങൾ കുറെ ഇഷ്യൂസിൽ എത്തിയിട്ടുണ്ട്, കുറെ കുടുംബങ്ങൾ പിരിയുന്നതിലേക്കു എത്തിയിട്ടുണ്ട്. ഇതിന്റെയൊക്കെ അടിസ്ഥാന കാരണം ആൽക്കഹോൾ തന്നെയാണ് . സാധനം കഴിച്ചില്ലെങ്കിൽ ഭാര്യയുടെ മുന്നിൽ അയ്യോ പാവമാണ്..നല്ലൊരു ഭർത്താവാണ്. സാധനം കഴിച്ചു കഴിഞ്ഞാലോ വീട്ടിൽ പോയി ഭാര്യയെ എങ്ങനെ അടിക്കണം എന്നാണു അവരുടെ ചിന്ത.”\nസീസർ ഒരു പാരലൽ കഥയും കണക്ട് ആയത്\n“ഞാൻ ഗോവയിലേക്ക് ഒരു യാത്ര പോവുകയുണ്ടായി. ഗോവയിലെ ബീച്ചിൽ നിൽക്കുന്ന സമയത്ത് കണ്ടത്, അവിടെ ഓപ്പൺ ആയി മദ്യപിക്കാം..ഒരു പ്രശ്നവും ഇല്ല. പക്ഷെ കുറച്ചു ആൾക്കാർ മാത്രം ഒളിഞ്ഞിരുന്നിട്ടു പൊന്തക്കാട്ടിൽ ഇരുന്നൊക്കെ മദ്യപിക്കുന്നു. അവർ ബീച്ചിൽ ബോള് കളിക്കുമ്പോൾ ഞാനും കൂടിയിരുന്നു. അവരോടു ഞാൻ ചോദിച്ചു ഇത്ര ഓപ്പണായി ഇരുന്നു മദ്യപിക്കാൻ കഴിയുമ്പോൾ നിങ്ങൾ എന്തിനാണ് അവിടെ പോയി ഒളിച്ചിരുന്ന് അടിച്ചത് എന്ന്. അപ്പോൾ അവർ പറഞ്ഞു.. അല്ല..അത് നമ്മുടെ കേരളത്തിന്റെ ഒരു ശീലമാണല്ലോ എന്ന്. പിന്നെ ഇൻഡയറക്റ്റ് ആയി ഇതിൽ മറ്റൊരു കഥയും പറഞ്ഞു പോകുന്നുണ്ട്.\nഇതിൽ കട്ട് ഇല്ലാത്തതുകൊണ്ടും കുപ്പി സഞ്ചരിക്കുന്നതിലാണ് മുന്നോട്ടു പോകുന്നത് എന്നതൊക്കെ നോക്കിയാലും പാരലൽ ആയി മറ്റൊരു കഥയും നടക്കുന്നുണ്ട്. അങ്ങനെ പലകഥകൾ കണക്റ്റ് ചെയ്തു പോകുന്നുണ്ട്. അവസാനം ‘സീസർ’ മരിക്കുന്ന സമയത്തു ഫോൺ കോൾ വരുന്നുണ്ട് .ആ ഫോൺ കോളിൽ അതിലെ അരുൺ ചെയ്ത കഥാപാത്രത്തിന്റെ വീട്ടിൽ എന്ത് സംഭവിക്കുന്നു എന്നുവരെ ഡീറ്റൈൽഡ് ആയി പറയുന്നുണ്ട്. ഇവിടന്നു അടിച്ചുകൊണ്ടു പോയിട്ട് സ്വന്തം ഭാര്യയുടെ തല അടിച്ചു പൊട്ടിക്കുന്നു. ലോറി ഓടിച്ചു വന്നവൻ മറ്റേതോ വ്യക്തിയെ ആണ് പറഞ്ഞത്, പക്ഷെ അയാൾ അത് സ്വന്തം ഭാര്യയെ ആണെന്ന് കരുതുന്നു. അങ്ങനെ കുറെ ഇന്റർകണക്റ്റഡ് ആയ സാധനങ്ങൾ അതിൽ വരുന്നുണ്ട്. ഇതിന്റെ സ്ക്രിപ്റ്റിന്റെ പിറകിൽ രണ്ടുവർഷത്തോളം നടന്നു. ഇതിൽ കാമറാമാന്റെ കൈയിൽ കാമറ ഇല്ല. ആർട്ടിസ്റ്റുകളുടെ കൈയിലാണ് കാമറയുള്ളത്. ലാസ്റ്റ് അയാൾ വെള്ളത്തിൽ ചാടുമ്പോൾ മാത്രമാണ് കാമറാമാന്റെ കൈയിൽ കാമറ എത്തുന്നത്. ശരിക്കും ഷൂട്ടിങ് സമയത്തു എനിക്കും കാമറാമാനും ഒഴികെ ആർക്കും ഇത് എന്താണ് നടക്കുന്നതെന്ന് അറിയില്ല… എന്റെ അസോസിയേറ്റ്സിനു വരെ അറിയില്ല. ഇതിന്റെ ഔട്ട് എങ്ങനെ വരും ..ഇവിടെ എന്താണ് ഉദ്ദേശിക്കുന്നത് എന്നൊന്നും അറിയില്ലായിരുന്നു.”\n“സീസറിന്റെ കൂടെ ഷൂട്ട് ചെയ്തിട്ട് സീസർ ഇറങ്ങി ഒന്നരകൊല്ലം കഴിഞ്ഞു റിലീസ് ചെയ്ത ഒരു ഷോർട്ട് മൂവി ഉണ്ട്.. അത് മലയാളം തമിഴ് മിക്സഡ് ആണ്, പേര് നാരീകാണ്ഡം . അത് പക്കാ ഒരു സിനിമാറ്റിക് മൂഡിൽ പ്ലാൻ ചെയ്ത ഒന്നാണ്. നാരീകാണ്ഡം കഴിഞ്ഞപ്പോൾ നമ്മൾ ഒരു സിനിമയെ കുറിച്ച് ചിന്തിക്കുന്നു. നമ്മളിപ്പോൾ കോൺഫിഡന്റ് ആയി. ഒരു ഫുൾ മൂവിയൊക്കെ ചെയ്യാം എന്ന് .തൃശൂർ ടൗണിൽ വച്ചായിരുന്നു നാരീകാണ്ഡത്തിന്റെ ഫൈറ്റ് ഒക്കെ എടുത്തത്. അതിൽ പാട്ടുകളും ഫൈറ്റും ഒക്കെ കൂടി ഒരു പക്കാ കൊമേഴ്‌സ്യൽ ഐറ്റം ആയിരുന്നു. ക്രൗഡിൽ ഷൂട്ട് ചെയ്യാൻ പറ്റില്ലെന്ന് പല കാമറാമാന്മാരും പറഞ്ഞു..സിനിമയ്ക്ക് വേണ്ടി എങ്കിൽ ആകാം..എന്നാൽ ഒരു ഷോർട്ട് മൂവിക്കുവേണ്ടി അതൊക്കെ സാധിക്കുമോ എന്ന് പലരും ചോദിച്ചു. എന്നാൽ എന്തെങ്കിലും എക്സ്പിരിമെന്റ നടത്തണമെങ്കിൽ നമുക്ക് ഇപ്പോഴേ ചെയ്യാൻ പറ്റൂ. സിനിമയിലൊക്കെ ആണെങ്കിൽ നമുക്ക് കൈവിട്ടകളികൾ നടത്താൻ പാടാണ് .”\n“സീസർ ഷോർട്ട് മൂവി പതിനാറ് അവാർഡുകൾ നേടിത്തന്നു . സീസർ ബാംഗ്ലൂരിലെ ഫെസ്റ്റിവലിൽ കളിച്ചു, ചെന്നൈയിൽ കളിച്ചു. പിന്നെ എക്സ്പിരിമെന്റൽ കാറ്റഗറിയിൽ സ്ക്രിപ്റ്റിന് രണ്ടു അവാർഡുകൾ കിട്ടി, ഡയറക്ഷന് ഒരു അവാർഡ് കിട്ടി, കാമറയ്ക്കു നാല് അവാർഡ്, എഡിറ്റിങിന് ഒരു അവാർഡ്…അങ്ങനെ അത്യാവശ്യം കുറെ അവാർഡുകൾ സീസർ നേടിത്തന്നിരുന്നു. മറ്റേതു രണ്ടും കൊമേഴ്‌സ്യൽ സാധനങ്ങൾ ആണ്. അതൊരിടത്തും അയച്ചിട്ടില്ല.”\nഭാവി പ്രോജക്റ്റുകൾ ?\n“എന്റെ കൈയിൽ ഷോർട്ട് ഫിലിമിന് വേണ്ടി അനവധി സ്ക്രിപ്റ്റുകൾ ഇരിക്കുന്നുണ്ട്. എന്നാൽ ഞാൻ ഷോർട്ട് ഫിലിംസ് ചേർത്ത് ഒരു ആന്തോളജി ആക്കാനുള്ള തയ്യാറെടുപ്പിലാണ്. രണ്ടു ഫുൾ ഫിലിം സ്ക്രിപ്റ്റ് കംപ്ലീറ്റ് ആക്കി വച്ചിട്ടുണ്ട്. അതിന്റെ പ്രൊഡക്ഷൻ സൈഡ് ഞാൻ തപ്പിക്കൊണ്ടിരിക്കുകയാണ്.”\nDirector : ARUN K VANIYAMKULAM\nProducer : SHIVAJI KRANTI\nScript Writer : ARUN K VANIYAMKULAM\nDirector of Photography (DOP) : THAAI PRASAATH\nEditor : SACHIN SATHYA\nCast : VINOD THOMAS, ARUN KUMAR, MASTER FAHAD MATTAYA, MASTER ASWIN, VISHNU BALAKRISHNAN, ANAND BODH, SATHYAN PRABHAPURAM, PRAMOD A.G, VAISHAK, ALI MARVAL, AJI, MOHANADASAN, KIRAN PADMANABHAN, ARUN K VANIYAMKULAM, NISHANTH VANIYAMKULAM\nPRODUCTION CONTROLER:-ABIJITH K RAJAN\nASSOCIATE DIRECTORS:-PRAVEEN PARAMESWARAN, NIMESH MOHAN, HARIS ASSISTANT DIRECTORS:-ANEESH ACHUTHAN, ASHWANTH\nASSISTANT CAMERA:-NITHIN KALARIKKAL\n2,691 total views, 129 views today\nRelated Topics:ARUN K VANIYAMKULAMCEASARINTE KUMBASARAMshort movie


FACT CHECK: മഹാരാഷ്ട്രയില് ട്രാഫിക്ക് പ്രശ്നംമൂലമുണ്ടായ സംഘര്‍ഷത്തിന്‍റെ ദൃശ്യങ്ങള് ഡല്‍ഹി കലാപം എന്ന തരത്തില് പ്രചരിക്കുന്നു... | FactCrescendo | The leading fact-checking website in India\nഏറ്റവും പുതിയതായി ലഭിച്ച റിപ്പോര്‍ട്ടുകള് പ്രകാരം ഡല്‍ഹിയില് നടക്കുന്ന കലാപത്തില് ഇത് വരെ മരിച്ചവരുടെ സംഖ്യ 20 ആയി. കലാപത്തിന്‍റെ വിവിധ വീഡിയോകളും ചിത്രങ്ങളും സാമുഹ്യ മാധ്യമങ്ങളില് പ്രചരിക്കുന്നുണ്ട്. പക്ഷെ ഇതില് എല്ലാം വിശ്വസനീയമല്ല. പല പഴയ വീഡിയോകളും ഡല്‍ഹി കലാപവുമായി യാതൊരു ബന്ധമില്ലാത്ത വീഡിയോകളും ഫോട്ടോകളും വൈറല് ആവുന്നുണ്ട്. അതിനാല് വസ്തുത അറിയാതെ ഇത്തരത്തിലുള്ള വീഡിയോകളും ഫോട്ടോകളും പങ്ക് വെക്കുന്നത് സ്ഥിതിഗതികൾ വഷളാക്കും. ഇത്തരത്തില് ഒരു വീഡിയോയാണ് ഞങ്ങള് കണ്ടെത്തിയത്. ഈ വീഡിയോ സാമുഹ്യ മാധ്യമങ്ങളില് ഏറെ വൈറലാണ്. ഈ വീഡിയോ ഡല്‍ഹി കലാപവുമായി തെറ്റായി ബന്ധപെടുത്തി പ്രച്ചരിക്കുകയാണ് എന്ന് ഞങ്ങള് കണ്ടെത്തി. പോസ്റ്റിന്‍റെ വിശദാംശങ്ങളെന്താണെന്നും അന്വേഷിച്ചത് എങ്ങനെയായിരുന്നുന്നും നമുക്ക് അറിയാം.\nപോസ്റ്റില് നല്‍കിയ വാചകം ഇപ്രകാരമാണ്: “പടിവാതിൽക്കൽ എത്തിയ ഇസ്ലാമിക രാജ്യം..\nCAA യ്ക്കെതിരെ ദില്ലിയിൽ ജിഹാദികൾ നടത്തുന്ന അക്രമങ്ങൾ. പൊലീസ് നടപടിയുണ്ടായാൽ മനുഷ്യവകാശം പറഞ്ഞ് ആരും എത്തരുത്.”\nഇതേ ക്യാപ്ഷന് ഉപയോഗിച്ച് ഫെസ്ബൂക്കില് ചെയ്ത അന്യ ചില പോസ്റ്റുകല് താഴെ കാണാം-\nഈ വീഡിയോയിനെ കുറിച്ച് ഞങ്ങളുടെ മറാഠി ടീം നടത്തിയ അന്വേഷണത്തിന്‍റെ റിപ്പോര്‍ട്ടിന്‍റെ ലിങ്ക് താഴെ നല്‍കിട്ടുണ്ട്.\nഈ വീഡിയോ യഥാര്‍ത്ഥത്തില് മഹാരാഷ്ട്രയിലെ ഔറംഗാബാദ് ജില്ലയിലെ കണ്ണഡ് നഗരത്തിലാണ് സംഭവിച്ചത്. 18 ഫെബ്രുവരി 2020ന് ഔറംഗാബാദില് നിന്ന് ശീര്‍പ്പുറിലേക്ക് പോകുന്ന സ്റ്റേറ്റ് ട്രാന്‍സ്പോര്‍ട്ട് ബസിനെ ചില യുവാക്കള് ഓവര്‍റ്റെക് ചെയ്തതിനെ തുടര്‍ന്ന് ആക്രമിച്ചു. താഴെ നല്‍കിയ എ.ബി.പി. മാജായുടെ വാര്‍ത്ത‍യില് ഈ കാര്യം വ്യക്തമാക്കുന്നു.\nമഹാരാഷ്ട്ര ടൈംസ് പ്രസിദ്ധികരിച്ച ഒരു വാര്‍ത്ത പ്രകാരം ഔറംഗാബാദിലെ കണ്ണഡ് താലൂക്കിലാണ് സംഭവം നടന്നത് വണ്ടി ഓവറ്റെക് ചെയ്തതിനാല് 10-15 യുവാകള് ബസ് ഡ്രൈവര് സുധാകര് ശ്യാംരാവ് ശീര്‍സാഠിനെ ലാത്തികൊണ്ട് മര്‍ദിച്ചു. ഇവര് ബസിന്‍റെ ചില്ലുകളും തല്ലി പൊട്ടിച്ചു. സംഭവത്തിനെ കുറിച്ച് സാം മാരാഠി എന്ന പ്രാദേശിക മാധ്യമവും റിപ്പോര്‍ട്ട് ചെയ്തിട്ടുണ്ട്.\nവീഡിയോയില് കാണുന്ന സംഭവത്തിന് ഡല്‍ഹിയിലെ കലാപവുമായി യാതൊരു ബന്ധവുമില്ല. മഹാരാഷ്ട്രയില് വണ്ടി ഓവർറ്റേക് ചെയ്തതിനെ തുടര്‍ന്ന് ഒരു ബസ് ഡ്രൈവറെ ചില യുവാക്കള് മര്‍ദിക്കുന്ന ദൃശ്യങ്ങലാണ് ഡല്‍ഹിയിലെ കലാപത്തിന്‍റെ പേരില് സാമുഹ്യ മാധ്യമങ്ങളില് വൈറല് ആകുന്നത്. അതിനാല് സംശയമുള്ള വീഡിയോകൾ വസ്തുത അറിയാതെ ഷെയര് ചെയ്യരുത്. കലാപത്തിന്‍റെ വീഡിയോകൾ പരിശോധനക്കായി ഞങ്ങള്‍ക്ക് ഈ നമ്പറിലേക്ക് വാട്ട്സാപ്പ് ചെയുക: 9049046809 (വാട്ട്സ്സാപ്പ് നമ്പര്)\nTitle:FACT CHECK: മഹാരാഷ്ട്രയില് ട്രാഫിക്ക് പ്രശ്നംമൂലമുണ്ടായ സംഘര്‍ഷത്തിന്‍റെ ദൃശ്യങ്ങള് ഡല്‍ഹി കലാപം എന്ന തരത്തില് പ്രചരിക്കുന്നു…


സഊദിയില് കോവിഡ് കേസുകള് ഏഴു മാസത്തെ ഏറ്റവും കുറഞ്ഞ നിരക്കില് – Chandrika Daily\nBy web desk 1 Thursday November 19, 2020 00:13 am\nസഊദിയില് കോവിഡ് കേസുകള് ഏഴു മാസത്തെ ഏറ്റവും കുറഞ്ഞ നിരക്കില്\n24 മണിക്കൂറിനിടെ 290 പേര്‍ക്കാണ് പുതുതായി രോഗം സ്ഥിരീകരിച്ചത്\nറിയാദ്: സഊദി അറേബ്യയില് പ്രതിദിന കൊവിഡ് ഏഴു മാസത്തെ ഏറ്റവും കുറഞ്ഞ നിരക്കില്. 24 മണിക്കൂറിനിടെ 290 പേര്‍ക്കാണ് പുതുതായി രോഗം സ്ഥിരീകരിച്ചത്. രാജ്യത്തെ വിവിധ ഭാഗങ്ങളിലായി 18 പേര് മരിച്ചു. 411 പേര്‍ക്ക് രോഗം ഭേദമായി.\nഇതോടെ രാജ്യത്ത് ആകെ കോവിഡ് കേസുകളുടെ എണ്ണം 354208 ആയി. രോഗമുക്തരുടെ ആകെ എണ്ണം 341515 ആയി ഉയര്‍ന്നു. ആകെ മരണസംഖ്യ 5710 ആണ്. 6983 പേര് രാജ്യത്തെ വിവിധ ആശുപത്രികളിലും മറ്റുമായി ചികിത്സയില് തുടരുന്നു. ഇതില് 808 പേര് ഗുരുതരസ്ഥിതിയിലാണ്. ഇവര് തീവ്രപരിചരണ വിഭാഗത്തിലാണ്. രാജ്യത്തെ കൊവിഡ് മുക്തി നിരക്ക് 96.5 ശതമാനമാണ്. മരണനിരക്ക് 1.6 ശതമാനമായി തുടരുന്നു.\n24 മണിക്കൂറിനിടെ രാജ്യത്ത് പുതിയ കൊവിഡ് കേസുകള് ഏറ്റവും കൂടുതല് റിപ്പോര്‍ട്ട് ചെയ്തത് റിയാദിലാണ്, 63. മദീന 29, ഹാഇല് 24, ജിദ്ദ 13, മക്ക 12, ബുറൈദ 11, ബല്‍ജുറഷി 10, അല്‍അയ്‌സ് 7, ഉനൈസ 7, നജ്‌റാന് 6, വാദി ദവാസിര് 6, ഹുഫൂഫ് 5, അല്‍അസ്യാഹ് 5, ഖമീസ് മുശൈത് 5, എന്നിങ്ങനെയാണ് പ്രധാന നഗരങ്ങളില് പുതുതായി രേഖപ്പെടുത്തിയ കൊവിഡ് രോഗികളുടെ എണ്ണം.


സ്റ്റെഫി ഗ്രാഫിന് നാളെ അൻപതാം പിറന്നാൾ\nകൈപ്പുഴ ജോൺ മാത്യു June 13, 2019 04:38 PM IST\nബർലിൻ ∙ ജർമനിയുടെ മുൻ വനിത ടെന്നീസ് ഇതിഹാസം സ്റ്റെഫി ഗ്രാഫിന് ജൂൺ 14ന് അൻപതാം പിറന്നാൾ. ആഘോഷപരിപാടികൾ ചെറിയ തോതിൽ യുഎസിലെ ലാവേഗാസിൽ നടക്കുമെന്നാണു സൂചന.\n1982 മുതൽ 1999 വരെ ലോക ടെന്നീസ് ചക്രവർത്തിനിയായിരുന്നു ജർമനിയുടെ സ്റ്റെഫി.സ്റ്റെഫി– ടെന്നീസ് സിംഹാസനം എതിരില്ലാതെ 377 ആഴ്ചകൾ കാൽക്കീഴിൽ അമർത്തി.\n107ലോക മത്സരങ്ങളിൽ സ്റ്റെഫി വിജയം നേടിയിരുന്നു. അതിൽ 22 ഗ്രാൻഡ്– സ്ലാം ടൂർണമെന്റുകൾ. വിംബിൾഡൺ (ഏഴ് പ്രാവശ്യം), ഫ്രഞ്ച് ഓപ്പൺ (ആറ് തവണ). യുഎസ് ഓപ്പൺ (അഞ്ച് പ്രാവശ്യം). ഓസ്ട്രേലിയൻ ഓപ്പൺ (നാല്) പ്രാവശ്യം. സമ്മാനത്തുകയായി ലഭിച്ചത് ഇരുപത് ദശലക്ഷം ഡോളർ. ജർമനി എട്ട് തവണ മികച്ച സ്പോർട്സ് താരം എന്ന ബഹുമതി നൽകി ആദരിച്ചു.\nസ്റ്റെഫാനി മരിയ ഗ്രാഫ് എന്ന മുഴുവൻ പേരുള്ള സ്റ്റെഫിയുടെ ജനനം 1969 ജൂൺ 14 ന് ജർമനിയിലെ ബ്രൂൾ എന്ന ചെറിയ പട്ടണത്തിലാണ്. പിതാവ് പീറ്റർ, മാതാവ് ഹൈഡി, സഹോദരൻ മിഖായേൽ. ഇന്ന് പിതാവ് ജീവിച്ചിരിപ്പില്ല. സ്റ്റെഫിയെ നേട്ടങ്ങളോടൊപ്പം കോട്ടങ്ങളും ജീവിതത്തിൽ വേട്ടയാടിയിരുന്നു.\nസ്റ്റെഫിക്ക് ലഭിച്ച സമ്മാന തുകയുടെ നികുതി സർക്കാരിലേക്ക് അടയ്ക്കാത്തിന്റെ പേരിൽ പിതാവ് പീറ്റർ മൂന്നര വർഷം ജയിലിൽ കഴിയേണ്ടി വന്നു. സംഭവം അവരെ തളർത്തിയെങ്കിലും കളികളത്തിൽ അവർ പിടിച്ചു നിന്നു.\n1999 ൽ ടെന്നീസ് ലോകത്ത് നിന്ന് സ്റ്റെഫി പടിയിറങ്ങി. കളിക്കളത്തിലെ ലൗലൈൻ ഒടുവിൽ സ്റ്റെഫിയെ വിവാഹത്തിലെത്തിച്ചു. നേരത്തെ സ്റ്റെഫിക്ക് രണ്ട് കാമുകന്മാർ ഉണ്ടായിരുന്നു.\nടെന്നീസിലെ രാജകുമാരൻ എന്ന പേരിൽ അറിയപ്പെട്ടിരുന്ന ആന്ദ്രെ ആഗാസിയെ 2001 ൽ വിവാഹം ചെയ്തു.ദാമ്പത്യത്തിൽ ഒരു പുത്രനും, പുത്രിയും, അവർ ഇന്ന് സ്കൂൾ വിദ്യാർത്ഥികൾ. പുത്രൻ യെഡന് പ്രായം പതിനേഴ്. മകൾ ജാസ് യെല്ലെക്ക് പ്രായം പതിനഞ്ച്.\nസ്റ്റെഫിയും കുടുംബവും സന്തുഷ്ടമായി ഇപ്പോൾ യുഎസിലെ ലാസ് വേഗസിലാണ് സ്ഥിര താമസം.ചിൽഡറൻ ഫോർ ടുമാറോ എന്ന യുഎൻ സംഘടനയിൽ കാരുണ്യ പ്രവർത്തനം കുട്ടികൾക്കായി നടത്തുന്നു.അതിനായി സ്റ്റെഫി ലോക സഞ്ചാരം തന്നെ ഇപ്പോൾ നടത്തുന്നുണ്ട്.\nജർമൻ ടെന്നീസ് ലോകത്തെ ഒരു കാലത്തെ തൂവൽ പക്ഷികളാണ് ബോറീസ് ബെക്കറും , സ്റ്റെഫി ഗ്രാഫും. ഒരേ നാട്ടുകാർ. പഠിച്ച് ഇറങ്ങിയത് ഒരേ ടെന്നീസ് കളരിയിൽ നിന്ന് ഇരുവരും നേട്ടങ്ങൾ കൊയ്തു. ബെക്കർ സ്റ്റെഫിയുടെ അൻപതാം പിറന്നാളിനെപ്പറ്റി ഇങ്ങനെ പറഞ്ഞു: സ്റ്റെഫി ഒരു സംഭവം തന്നെ. ഒരു കോടിയിൽ ഒരാൾ മാത്രം – അത് സ്റ്റെഫി തന്നെ.


nazeer parayunnu | ഞങ്ങളെ അംഗീകരിക്കാന് ആരും തയാറല്ല; എത്ര ദൗര്‍ഭാഗ്യകരമാണിത്... ഞാനടക്കം ഭൂരിപക്ഷം മിമിക്രി കലാകാരന്‍മാരും വലിയ തുക ടാക്‌സ് അടയ്ക്കുന്നവരാണ്, ഞങ്ങള് തനിയെ പഠിച്ച കല, സ്വന്തമായി അവതരിപ്പിക്കുന്നതിന്റെ പങ്കാണ് സര്‍ക്കാരിന് കൊടുക്കുന്നത്... വിമര്‍ശനവുമായി നടന് കോട്ടയം നസീര് - Malayalivartha.com Widgets Magazine\nഞങ്ങളെ അംഗീകരിക്കാന് ആരും തയാറല്ല; എത്ര ദൗര്‍ഭാഗ്യകരമാണിത്... ഞാനടക്കം ഭൂരിപക്ഷം മിമിക്രി കലാകാരന്‍മാരും വലിയ തുക ടാക്‌സ് അടയ്ക്കുന്നവരാണ്, ഞങ്ങള് തനിയെ പഠിച്ച കല, സ്വന്തമായി അവതരിപ്പിക്കുന്നതിന്റെ പങ്കാണ് സര്‍ക്കാരിന് കൊടുക്കുന്നത്... വിമര്‍ശനവുമായി നടന് കോട്ടയം നസീര്\n08 NOVEMBER 2019 10:27 AM IST\n'ഞാനടക്കം ഭൂരിപക്ഷം മിമിക്രി കലാകാരന്‍മാരും വലിയ തുക ടാക്‌സ് അടയ്ക്കുന്നവരാണ്. ഇത്രയും ടാക്‌സ് അടയ്ക്കുന്ന മറ്റു വിഭാഗക്കാര് കലാകരന്‍മാരില് കുറവാണ്. ചാനല് പരിപാടികള്‍ക്കൊക്കെ ടാക്‌സ് കഴിച്ചുള്ള തുകയാണ് പ്രതിഫലമായി കിട്ടുക. ഞങ്ങള് തനിയെ പഠിച്ച കല, സ്വന്തമായി അവതരിപ്പിക്കുന്നതിന്റെ പങ്കാണ് സര്‍ക്കാരിന് കൊടുക്കുന്നത്. എന്നിട്ടും ഞങ്ങള് സര്‍ക്കാര് രേഖകള്‍ക്കു പുറത്താണ്. ' എത്ര ദൗര്‍ഭാഗ്യകരമാണിതെന്നും നസീര് പറഞ്ഞു. ടെലിവിഷന് ചാനകളിലൂടെ പ്രേക്ഷകനെ എന്നും ചിരിപ്പിക്കുകയും ഒപ്പം ചിന്തിപ്പിക്കുകയും ചെയ്യുന്ന കലാരൂപമാണ് മിമിക്രി. എന്നാല് മറ്റുകലാ രൂപങ്ങളെ പോലെ മിമിക്രിയെ കലാരൂപമായി അംഗീകരിക്കാന് ആരും തയ്യാറല്ല.\nസര്‍ക്കാരിന്റെയും കേരള സംഗീത നാടക അക്കാഡമിയുടെയും കണ്ണില് മിമിക്രി കലാരൂപമല്ലെന്നാണ് മിമിക്രി കലാകാരന്‍മാരുടെ ആക്ഷേപം. ഇതിനെതിരേ വിമര്‍ശനവുമായി നടന് കോട്ടയം നസീര്. 'മിമിക്രിയെ സര്‍ക്കാര് അംഗീകരിച്ച ചെറിയ കാലയളവില് മികച്ച മിമിക്രി കലാകാരനുള്ള അക്കാഡമി അവാര്‍ഡ് കിട്ടിയ ആളാണ് ഞാന്. മുകേഷ് ചേട്ടന് കേരള സംഗീത നാടക അക്കാഡമിയുടെ ചെയര്‍മാനായിരുന്ന കാലത്താണ് അത്. എന്നാല്, അതിനു ശേഷം മിമിക്രി വീണ്ടും അക്കാഡമിയില് നിന്നു പുറത്താക്കപ്പെട്ടു. ഇത് ദുഖകരമാണ്.എല്ലാ കലാരൂപങ്ങളെയും ബഹുമാനിക്കുന്നവരാണ് മിമിക്രി കലാകാരന്‍മാര്. പക്ഷേ, ഞങ്ങളെ അംഗീകരിക്കാന് ആരും തയാറല്ല' കോട്ടയം നസീര് പറയുന്നു. വനിതാ ഓണ്‍ലൈന് നല്‍കിയ അഭിമുഖത്തിലാണ് താരത്തിന്റെ തുറന്നു പറച്ചില്.


തുപ്പലും ചുമയും കളത്തിനു പുറത്ത് : Deepika.com Sports News |\nലണ്ടന്: കോവിഡ് വ്യാപനത്തെത്തുടര്‍ന്ന് കളിക്കളത്തില് പുതിയ നിയമങ്ങളെത്തി. ക്രിക്കറ്റില് പന്തില് തുപ്പല് തേക്കുന്നതിനു വിലക്കേര്‍പ്പെടുത്തിയിരിക്കുകയാണ്. ഇതുപോലെ തന്നെ ഫുട്‌ബോള് കളത്തിലും തുപ്പലിനും ചുമയ്ക്കും സ്ഥാനമില്ല. കളത്തില് തുപ്പിയാലും ചുമച്ചാലും റഫറി ചുവപ്പ് കാര്‍ഡ് കാണിക്കാം.\nഗ്രൗണ്ടില് ഒരു കളിക്കാരാന് എതിര് കളിക്കാരന്‍റെയോ ഒഫീല്‍ഷല്‍സിന്‍റെയോ സമീപത്തുനിന്നു ചുമച്ചാല് റഫറിക്ക് മഞ്ഞക്കാര്‍ഡോ ചുവപ്പോ നല്‍കാം. ഗ്രൗണ്ടില് അധിക്ഷേപ വാക്കുകള് ഉപയോഗിക്കുന്നതിനു സമാനമായിരിക്കും കളത്തിലെ ചുമയും തുപ്പലും. ഇംഗ്ലണ്ട് ഫുട്‌ബോള് അസോസിയേഷനാണ് ശ്രദ്ധേയ തീരുമാനം എടുത്തിരിക്കുന്നത്.\nദൂരെനിന്നു സ്വാഭാവികമായുള്ള ചുമയാണെങ്കില് ഈ നിയമപരിധിയില് വരില്ല. ചുമ അധിക്ഷേപകരമായി തോന്നിയാല് റഫറിക്ക് ഇഷ്ടമുള്ളത് തീരുമാനിക്കാമെന്ന്് ഇന്‍റര്‍നാഷണല് ഫുട്‌ബോള് അസോസിയേഷന് ബോര്‍ഡ് (ഐഎഎഫ്എബി) പറഞ്ഞു.


സ്പ്രിംഗ്ലര് കരാര് റദ്ദാക്കണം; കോവിഡ് ബാധിതര്‍ക്ക് നഷ്ടപരിഹാരം നല്‍കണം, പ്രതിപക്ഷം ഹൈക്കോടതിയില് - Samakalika Malayalam\nസ്പ്രിംഗ്ലര് കരാര് റദ്ദാക്കണം; കോവിഡ് ബാധിതര്‍ക്ക് നഷ്ടപരിഹാരം നല്‍കണം, പ്രതിപക്ഷം ഹൈക്കോടതിയില്\nBy സമകാലിക മലയാളം ഡെസ്‌ക് | Published: 22nd April 2020 05:10 PM |\nLast Updated: 22nd April 2020 05:10 PM | A+A A- |\nകൊച്ചി: സ്പ്രിംഗ്ലര് കരാറിന് എതിരെ പ്രതിപക്ഷം ഹൈക്കോടതിയില്. കരാര് റദ്ദാക്കണം എന്നാവശ്യപ്പെട്ട് പ്രതിപക്ഷ നേതാവ് രമേശ് ചെന്നിത്തല ഹൈക്കോടതിയില് ഹര്‍ജി നല്‍കി. ഇതുവരെ സ്പ്രിംഗ്ലര് മുഖേന ഡേറ്റ ശേഖരിച്ച കോവിഡ് ബാധിതര്‍ക്ക് നഷ്ടപരിഹാരം നല്‍കണം എന്നും ഹര്‍ജിയില് ആവശ്യപ്പെടുന്നു.\nമുഖ്യമന്ത്രി പിണറായി വിജയന്, ഐടി സെക്രട്ടറി ശിവശങ്കരന് എന്നിവരെ എതിര്‍കക്ഷികളാക്കിയാണ് ചെന്നിത്തല ഹര്‍ജി നല്‍കിയിരിക്കുന്നത്. മന്ത്രിസഭ അറിയാതെയാണ് ഐടി സെക്രട്ടറി കരാറില് ഒപ്പിട്ടതെന്നും ചെന്നിത്തല ഹര്‍ജിയില് പറയുന്നു.\nഅതേസമയം കരാറില് നിലപാട് വ്യക്തമാക്കി സര്‍ക്കാര് ഹൈക്കോടതിയില് സത്യവാങ്മൂലം നല്‍കും. അതീവ പ്രാധാന്യമുള്ള രണ്ട് വ്യക്തിഗത വിവരങ്ങള് സ്പ്രിംഗ്ലര് ശേഖരിക്കുന്നുണ്ടെങ്കിലും വിവര ചോര്‍ച്ച ഉണ്ടാകില്ലെന്നാണ് സര്‍ക്കാര് നിലപാട്. കരാര് ലംഘനമുണ്ടായാല് കമ്പനിക്കെതിരെ ന്യൂയോര്‍ക്കിലും ഇന്ത്യയിലും നിയമ നടപടി സാധ്യമാണെന്നും സര്‍ക്കാര് ഹൈക്കോടതിയെ അറിയിക്കും.\nഅസാധാരണ സാഹചര്യത്തിലുള്ള അസാധാരണ തീരുമാനമാണ് കരാര് എന്നാണ് സര്‍ക്കാര് കോടതിയെ അറിയിക്കുക. നിയമങ്ങള് പാലിച്ച് തന്നെയാണ് കമ്പനിയെ തെരഞ്ഞെടുത്തത്. സര്‍ക്കാര് മേഖലയില് വിവര ശേഖരണത്തിന് നിരവധി ഐടി കമ്പനികളുണ്ടെങ്കിലും മാസ് ഡേറ്റ കൈകാര്യം ചെയ്യാന് ഇന്ത്യയില് ഒരു കമ്പനിയുമില്ല. ഈ സാഹചര്യത്തിലാണ് സ്പ്രിംഗ്ലറിന്റെ തെരഞ്ഞെടുപ്പെന്നും സര്‍ക്കാര് കോടതിയില് അറിയിക്കും.\nഗ്‌ലര് കരാറില് വിജിലന്‍സ് അന്വേഷണം ആവശ്യപ്പെട്ട് ബിജെപി സംസ്ഥാന അധ്യക്ഷന് കെ സുരേന്ദ്രനും ഹൈക്കോടതിയെ സമീപിച്ചിട്ടുണ്ട്. ഇ ഹെല്‍ത്ത് പദ്ധതിയുടെ ഭാഗമായി ഒരു കോടിയോളം പേരുടെ ഡേറ്റ 2014 മുതല് ആരോഗ്യ വകുപ്പിലുണ്ട്. ഇത് സംരക്ഷിക്കണമെന്നും സ്പ്രിംഗ്ലറുമായുള്ള കരാര് റദ്ദാക്കണമെന്നും ഹര്‍ജിയില് ആവശ്യപ്പെടുന്നു.\nസ്പ്രിംഗ്ലര് പ്രതിപക്ഷം ഹൈക്കോടതിയില്


'മൂന്ന് മത്സ്യത്തൊഴിലാളികളുടെ മരണത്തിന് കാരണം അനാസ്ഥ'; വിഴിഞ്ഞം അപകടത്തില് സര്‍ക്കാരിനെതിരെ ലത്തീന്‍സഭ | Latin Church against government on Vizhinjam boat accident\n'മൂന്ന് മത്സ്യത്തൊഴിലാളികളുടെ മരണത്തിന് കാരണം അനാസ്ഥ'; വിഴിഞ്ഞം അപകടത്തില് സര്‍ക്കാരിനെതിരെ ലത്തീന്‍സഭ\nഅപകടം നടക്കുമ്പോൾ രക്ഷാപ്രവർത്തനത്തിന് പോലും വകുപ്പുകൾ തമ്മിൽ ഏകോപനമുണ്ടായില്ലെന്ന് ഇടവക വികാരി മൈക്കിൾ തോമസ് ആരോപിച്ചു.\nTrivandrum, First Published May 28, 2021, 7:28 AM IST\nതിരുവനന്തപുരം: വിഴിഞ്ഞം ബോട്ടപകടത്തില് സർക്കാരിനെതിരെ ലത്തിൽ സഭ. മൂന്ന് മത്സ്യത്തൊഴിലാളികളുടെ മരണത്തിന് കാരണം അനാസ്ഥയാണെന്നാണ് സഭയുടെ ആരോപണം. ഹാര്‍ബറില് അടിഞ്ഞ മണ്ണ് മാറ്റണമെന്ന ആവശ്യം പരിഗണിച്ചില്ലെന്നും അതുനടപ്പാക്കാത്തത് കൊണ്ടാണ് മൂന്ന് ജീവനുകൾ നഷ്ടമായതെന്നും ലത്തിൻ സഭ സഹായമെത്രാൻ റവ. ക്രിസ്തുദാസ് ഏഷ്യാനെറ്റ് ന്യൂസിനോട് പറഞ്ഞു. അപകടം നടക്കുമ്പോൾ രക്ഷാപ്രവർത്തനത്തിന് പോലും വകുപ്പുകൾ തമ്മിൽ ഏകോപനമുണ്ടായില്ലെന്ന് ഇടവക വികാരി മൈക്കിൾ തോമസ് ആരോപിച്ചു.\nLast Updated May 28, 2021, 7:45 AM IST\nVizhinjam boat accident\nവിഴിഞ്ഞം ബോട്ട് അപകടം\nവിഴിഞ്ഞം ബോട്ടപകടം; മരണം മുന്നിൽ കണ്ട നിമിഷങ്ങളോർത്ത് വിറങ്ങലിച്ച് സഹോദരങ്ങൾ\nവിഴിഞ്ഞത്ത് ബോട്ടിൽ കപ്പൽ ഇടിച്ചു; കടലില് തെറിച്ച് വീണ മത്സ്യതൊഴിലാളിയെ കാണാതായി


ഭരണഘടന അംഗീകരിക്കില്ല; ഇന്ത്യയില് ലയിക്കില്ല- നാഗാ കൗണ്‍സില് | Nagaland: NSCN(IM) says Nagas will not merge with India, but will coexist as two entities\nഭരണഘടന അംഗീകരിക്കില്ല; ഇന്ത്യയില് ലയിക്കില്ല- നാഗാ കൗണ്‍സില്\nതത്സമയം| Updated On: 12 Sep 2019 2:12 PM GMT | Location : ന്യൂഡൽഹി\nനേരത്തെ, സര്‍ക്കാര് കൗണ്‍സിലിലെ ഐസക് മ്യൂവ വിഭാഗവുമായി 'ചരിത്രപരമായ' കരാറില് ഒപ്പുവച്ചിരുന്നു. ഇതാണ് ഇപ്പോള് ഈ വിഭാഗം തള്ളിയിട്ടുള്ളത്.\nന്യൂഡല്‍ഹി: ഇന്ത്യന് യൂണിയനുമായി ലയിക്കില്ലെന്ന് നാഗാലാന്‍ഡിലെ പ്രമുഖ സംഘടനയായ ദ നാഷണല് സോഷ്യലിസ്റ്റ് കൗണ്‍സില് ഓഫ് നാഗാലാന്‍ഡ് (ഐസക്-മ്യുവഹ്). എന്നാല് രണ്ട് പ്രത്യേക അസ്തിത്വങ്ങളായി സഹവര്‍ത്തിത്വത്തോടെ തുടരാമെന്നും കൗണ്‍സില് വ്യക്തമാക്കി.\n'നാഗകള് അംഗീകരിക്കപ്പെട്ട അസ്തിത്വമാണ്. അവര് ഇന്ത്യന് ഭരണഘടന അംഗീകരിക്കുന്നില്ല. കാര്യക്ഷമതയുടെ പേരില് നാഗകളും ഇന്ത്യയ്ക്കാരും പരമാധികാരം പങ്കിടുന്നു' - സംഘടനയ്ക്കു വണ്ടി പുറത്തിറക്കി പത്രക്കുറിപ്പില് പറയുന്നു.\nവടക്കുകിഴക്കന് ഇന്ത്യയിലെ പ്രധാനപ്പെട്ട നാഗാഗ്രൂപ്പാണ് നാഷണല് സോഷ്യലിസ്റ്റ് കൗണ്‍സില് ഓഫ് നാഗാലാന്‍ഡ്. നാഗാലിം എന്ന പേരില് പ്രത്യേക രാഷ്ട്രം വേണമെന്നാണ് ഇവരുടെ ആവശ്യം. ഇവര്‍ക്കിടയില് തന്നെ രണ്ടു വിഭാഗമുണ്ട്. എസ്.എസ് കപ്ലാങിന്റെ നേതൃത്വത്തില് ഒന്നും ഐസക് ചിസി സ്വു, തുന്‍ഗലെന്‍ഗ് മ്യുവയുടെ നേതൃത്വത്തില് മറ്റൊന്നും. രണ്ടാമത്തെ വിഭാഗമാണ് ഇപ്പോള് ഇന്ത്യന് യൂണിയനില് ലയിക്കാനില്ലെന്ന് വ്യക്തമാക്കിയിട്ടുള്ളത്.\nനിരന്തരം സംഘര്‍ഷത്തെ തുടര്‍ന്ന് 1997ല് സംഘടനയുമായി ഇന്ത്യന് ഗവണ്‍മെന്റ് വെടിനിര്‍ത്തല് കരാറില് ഒപ്പിട്ടിരുന്നു. 2015ല് കേന്ദ്രവും വിമത ഗ്രൂപ്പും തമ്മില് അന്തിമ പ്രശ്‌നപരിഹാരത്തിനായി കൂടിയാലോചനകള് ആരംഭിച്ചിരുന്നു.\nഅതിനിടെ, 2018 ജൂണില് അരുണാചലിലെ മൊടോന്‍ഗ്‌സ ഗ്രാമത്തില് അസംറൈഫിള്‍സും ഇന്ത്യന് സേനയും സംയുക്തമായി നടത്തിയ ഓപറേഷനില് സംഘടനയുടെ ക്യാമ്പുകള് തകര്‍ത്തിരുന്നു.\nഇന്ത്യന് യൂണിയനില് പ്രത്യേക പദവിയുള്ള സ്ഥലമായി പരിഗണിച്ച് ഒരു പരിഹാരത്തിന് വിമതര് സമ്മതിച്ചതായി നേരത്തെ, കേന്ദ്രം ഇതു സംബന്ധിച്ച പാര്‍ലമെന്ററി പാനലിനു മുമ്പാകെ അറിയിച്ചിരുന്നു. നാഗാലാന്‍ഡ് ഗവര്‍ണര് ആര്.എന് രവിയായിരുന്നു ഇരുവര്‍ക്കുമിടയിലെ മദ്ധ്യസ്ഥന്.\nകശ്മീരിന് പ്രത്യേകഭരണഘടനാ പദവി നല്‍കുന്ന വകുപ്പ് 370 എടുത്തു കളഞ്ഞതോടെയാണ് നാഗാലാന്‍ഡ് രാജ്യശ്രദ്ധയാകര്‍ശിച്ചത്. വടക്കുകിഴക്കന് സംസ്ഥാനങ്ങള്‍ക്ക് പ്രത്യേക പദവി നല്‍കുന്നത് 371-ാം വകുപ്പാണ്.\nവകുപ്പുകള് പ്രകാരം നാഗകളുടെ സാമൂഹിക, മത കാര്യങ്ങളില് ഇടപെടാന് ഇന്ത്യന് പാര്‍ലമെന്റിന് അധികാരമുണ്ടാകില്ല. നാഗകളുടെ ആചാരപ്രകാരമാണ് അവിടത്തെ നീതി ന്യായ സംവിധാനങ്ങള് ഉള്ളത്. നാഗകള്‍ക്കല്ലാതെ അവിടത്തെ ഭൂമി വില്‍ക്കാനോ ഉടമപ്പെടുത്താനോ സാദ്ധ്യമല്ല.


പ്രോ കബഡി ലീഗ്; ഹരിയാണ സ്റ്റീലേഴ്‌സിനും തെലുഗ് ടൈറ്റന്‍സിനും ജയം | Pro Kabaddi 2019; Telugu Titans and Haryana Steelers - Malayalam MyKhel\n» പ്രോ കബഡി ലീഗ്; ഹരിയാണ സ്റ്റീലേഴ്‌സിനും തെലുഗ് ടൈറ്റന്‍സിനും ജയം\nUpdated: Tuesday, September 3, 2019, 9:13 [IST]\nബെംഗളുരു: പ്രോ കബഡി ലീഗ് ഏഴാം സീസണ് ബെംഗളുരു ലെഗില് നടന്ന മത്സരത്തില് ഹരിയാണ സ്റ്റീലേഴ്‌സിനും തെലുഗ് ടൈറ്റന്‍സിനും ജയം. ഹരിയാണ പൂണേരി പള്‍ട്ടാനെ 41-27 എന്ന സ്‌കോറില് പരാജയപ്പെടുത്തിയപ്പോള് ടൈറ്റന്‍സ് തമിഴ് തലൈവാസിനെ 35-30 എന്ന സ്‌കോറിനും തറപറ്റിച്ചു. തുടര്‍ച്ചയായ തോല്‍വികളില് വലയുന്ന തലൈവാസിന് ദുര്‍ബലരായ ടൈറ്റന്‍സിനെതിരെയും അടിതെറ്റി.\nആധികാരിക പ്രകടനത്തോടെയാണ് ഹരിയാണ പൂണേരി പള്‍ട്ടാനെ തോല്‍പ്പിച്ചത്. വിജയികള്‍ക്കുവേണ്ടി കളിക്കാരെല്ലാം ഉണര്‍ന്നുകളിച്ചു. വികാസ് ഖണ്ടോല 11 പോയന്റ് നേടി ടോപ് സ്‌കോററായപ്പോള് ധര്‍മരാജ്, വിനയ് എന്നിവര് അഞ്ചുവീതം പോയന്റും സ്വന്തമാക്കി. പ്രശാന്ത് കുമാര് റായ്, രവി കുമാര് എന്നിവര്4പോയന്റ് വീതവും നേടി. പൂണേരി പള്‍ട്ടാനുവേണ്ടി നിതിന് തൊമാര് 8ഉം പങ്കജ് മോഹിത്7പോയന്റുമാണ് നേടിയത്.\nജയം കൊതിച്ചെത്തിയ തലൈവാസിനെ തെലുഗ് ടൈറ്റന്‍സ് ഒപ്പത്തിനൊപ്പം നിന്നാണ് വിജയം പിടിച്ചുവാങ്ങിയത്. സിദ്ധാര്‍ഥ് ദേശായി9പോയന്റ് നേടിയപ്പോള് ടാക്കിളിങ്ങില് തിളങ്ങിയ വിശാല് ഭരദ്വാജ് 6ഉം ഫര്‍ഹദ്5പോയന്റും സ്വന്തമാക്കി. തലൈവാസിനായി അജിത് കുമാര് 14 പോയന്റ് നേടിയെങ്കിലും കാര്യമുണ്ടായില്ല. ഷബീര് ബാപ്പു 5ഉം രാഹുല് ചൗധരി4പോയന്റും നേടി.\nStory first published: Tuesday, September 3, 2019, 9:08 [IST]


cpm rebel leader receives death threat, കണ്ണൂരിൽ ചോരമണക്കുന്ന വിഭാഗീയത; സിപിഎം വിമത നേതാവിന് വധഭീഷണി, പാർട്ടി ഭിന്നത പുതിയ തലത്തിലേക്ക്! - komath muraleedharan and his son receive death threats in kannur taliparamba - Samayam Malayalam\nkomath muraleedharan and his son receive death threats in kannur taliparamba\nകണ്ണൂരിൽ ചോരമണക്കുന്ന വിഭാഗീയത; സിപിഎം വിമത നേതാവിന് വധഭീഷണി, പാർട്ടി ഭിന്നത പുതിയ തലത്തിലേക്ക്!\nCurated by Samayam Desk | Samayam Malayalam | Updated: Nov 2, 2021, 10:40 AM\nഒഞ്ചിയത്തെ ആർഎംപി നേതാവ് ടിപി ചന്ദ്രശേഖരൻ വധിക്കപ്പെടും മുൻപേ അദ്ദേഹത്തിന് ഒട്ടേറെ വധഭീഷണിക്കത്തുകൾ വന്നിരുന്നതായി അദ്ദേഹത്തിൻ്റെ ഭാര്യയും വടകര എം.എൽ.എയുമായ കെ.കെ രമ പല അവസരങ്ങളിലും തുറന്ന് പറഞ്ഞിട്ടുണ്ട്. ഏതാണ്ട് അതേ മട്ടിൽ തന്നെയാണ് തളിപ്പറമ്പിലെ ജനകീയ നേതാവായ കോമത്ത് മുരളീധരനും ഇപ്പോൾ വന്നിട്ടുള്ളത്.'\nകണ്ണുർ: കണ്ണൂർ സിപിഎമ്മിൽ വീണ്ടും ചോരമണമുള്ള വിഭാഗീയത. സിപിഎമ്മുമായി ഇടഞ്ഞ വിമത നേതാവിനെയും മകനെയും അരിഞ്ഞു തള്ളുമെന്ന് ഭീഷണിക്കത്ത് പുറത്തുവന്നു. തളിപ്പറമ്പിലെ സിപിഎം വിഭാഗീയത രൂക്ഷമായി തുടരവെ പാര്‍ട്ടി വിമത നേതവ് കോമത്ത് മുരളീധരനേയും മകനേയുമാണ് വധിക്കുമെന്ന് ഭീഷണിയുയർന്നത്. തളിപ്പറമ്പ് സഖാക്കള് എന്ന പേരിലാണ് കോമത്ത് മുരളീധരന് വീട്ടിലേക്ക് രണ്ട് ഭീഷണി കത്തുകള് തപാലില് ലഭിച്ചത്. ഭീഷണി സംബന്ധിച്ച് തളിപ്പറമ്പ് ഡിവൈഎസ്പിക്ക് കോമത്ത് മുരളീധരന് പരാതി നല്‍കി.\nഒഞ്ചിയത്തെ ആർഎംപി നേതാവ് ടി.പി.ചന്ദ്രശേഖരൻ വധിക്കപ്പെടും മുൻപേ അദ്ദേഹത്തിന് ഒട്ടേറെ വധഭീഷണിക്കത്തുകൾ വന്നിരുന്നതായി അദ്ദേഹത്തിൻ്റെ ഭാര്യയും വടകര എം.എൽ.എയുമായ കെ.കെ രമ പല അവസരങ്ങളിലും തുറന്ന് പറഞ്ഞിട്ടുണ്ട്. ഏതാണ്ട് അതേ മട്ടിൽ തന്നെയാണ് തളിപ്പറമ്പിലെ ജനകീയ നേതാവായ കോമത്ത് മുരളീധരനും ഇപ്പോൾ വന്നിട്ടുള്ളത്.'എടാ വര്‍ഗ്ഗ വഞ്ചക കോമത്ത് മുരളീ ഈ വരുന്ന ഏരിയ സമ്മേളനത്തിനു മുന്നേ നിന്നെയും നിന്റെ മകന് അമലിനേയും ഏതുവിധേനയും ഞങ്ങള് കൊന്ന് ഞങ്ങളുടെ പ്രസ്ഥാനത്തോടുള്ള കടമ പൂര്‍ത്തീകരിക്കും. രക്ഷപ്പെടാമെങ്കില് രക്ഷപ്പെട്ടോളൂ. ഇത് ധീരരക്തസാക്ഷികള് നേതൃത്വം കൊടുത്ത വിപ്ലവ പ്രസ്ഥാനത്തിന്റെ താക്കീതാണെന്നും തളിപ്പറമ്പ് സഖാക്കളുടെ പേരില് എഴുതിയ കത്തില് പറയുന്നു.\nരണ്ടാമത്തെ കത്തില് നിര്‍ത്തിക്കൊള്ളുക ആര്‍ക്കുവേണ്ടി ബലിയാടാകുന്നു. ലോകം നന്നാക്കാന് നിങ്ങള്‍ക്കോ എനിക്കോ സാധിക്കുകയില്ല. ടിപിയെ 51 വെട്ടിയെങ്കില് ഇവനെ 102 എന്നാണ് ഒരുവന്. ഇവനെ ഇനി നമ്മക്ക് വേണ്ട കുല ദ്രോഹി. ശരിയാക്കിക്കളയാം എന്നിങ്ങനെയാണ് കേള്‍വി. അതുകൊണ്ട് ദയവായി നിര്‍ത്തിക്കൊള്ളുക. തടി തപ്പിക്കൊള്ളുക. ലോകം നന്നാക്കാന് മാര്‍ക്‌സ് നോക്കി. യേശു നോക്കി. ബുദ്ധന് നോക്കി. ആരൊക്കെയോ നോക്കി. ഗാന്ധി നോക്കി. സോക്രട്ടീസ് നോക്കി. വിഷം കൊടുത്ത് കൊന്നുകളഞ്ഞു. അഭിനവ ഗോര്‍ബച്ചോവുമാര് നീണാല് വാണുകൊള്ളട്ടേ. നമസ്‌ക്കാരം (തുടരും) പറഞ്ഞത് കേട്ടല്ലോ. ഇങ്ങനെ പോകുന്നു മുന്നറിയിപ്പുകൾ രണ്ടു കത്തും തളിപ്പറമ്പിൽ നിന്നാണ് പോസ്റ്റു ചെയ്തിട്ടുള്ളത്.\nപാർട്ടി ഭിന്നത പുതിയതലത്തിലേക്ക്\nകഴിഞ്ഞ ദിവസമാണ് മുരളീധരന് കത്ത് ലഭിച്ചത്. രണ്ടാമത്തെ കത്ത് ഒക്‌ടോബര് 27 നാണ് എഴുതിയത്. അത് 28നു തന്നെ മുരളീധരന് ലഭിച്ചത്. ആദ്യ കത്ത് കിട്ടിയപ്പോള് അത്ര ഗൗരവമായി എടുക്കാഞ്ഞ മുരളീധരന് രണ്ടാമത്തെ കത്ത് കിട്ടിയതോടെയാണ് ഡിവൈഎസ്പിക്ക് പരാതി നല്‍കിയത്. വിഭാഗീയതയുടെ പേരില് കോമത്ത് മുരളീധരന് ഉള്‍പ്പെടെ ആറു പേര്‍ക്കെതിരെ അച്ചടക്ക നടപടി സ്വീകരിക്കാന് നേതൃത്വം തയ്യാറായിട്ടും വിമത വിഭാഗം പിന്മാറാന് തയ്യാറാകാത്തതിനാലാണ് ഭീഷണി കത്തെന്നാണ് സൂചന. വിമത നേതാവിന് വധ ഭീഷണി കൂടി ഉയര്‍ന്നതോടെ തളിപ്പറമ്പിലെ പാര്‍ട്ടിക്കുളളില് ഭിന്നത പുതിയതലത്തിലേക്ക് കടക്കുകയാണ്.\nവേരുകൾ തേടി പൊലിസ്\nതളിപ്പറമ്പിലെ സിപിഎം വിമത നേതാവ് കോമത്ത് മുരളീധരന് വധഭീഷണിയുയർന്നത് പൊലീസ് ഗൗരവകരമായാണ് കാണുന്നത്.നേരത്തെ സി.പി.എം വിട്ട ഒഞ്ചിയത്തെ ടിപി ചന്ദ്രശേഖരനും ഇതിനു സമാനമായി തുടർച്ചയായി വധഭീഷണിക്കത്ത് ലഭിച്ചിരുന്നു. ഇതിനു ശേഷമാണ് കണ്ണുക്കരയിൽ വെച്ചു ടിപി ചന്ദ്രശേഖരൻ കൊല്ലപ്പെടുന്നത്. പാർട്ടിക്കെതിരെ തിരിഞ്ഞമുരളീധരനെയും മകനെയും വധിക്കുമെന്നാണ് ഭീഷണി കത്ത് തളിപ്പറമ്പിൽ നിന്നു തന്നെയാണ് പോസ്റ്റു ചെയ്തിട്ടുള്ളത്. ഇതു സംബന്ധിച്ച മുരളീധരൻ തളിപ്പറമ്പ് ഡിവൈഎസ്പിക്ക് പരാതി നൽകിയതിനെ തുടർന്ന് അന്വേഷണം ശക്തമാക്കിയിട്ടുണ്ട്. കഴിഞ്ഞ ദിവസം കോമത്ത് മുരളീധരനെ അനുകൂലിക്കുന്ന വിഭാഗം സിപിഎം പാർട്ടി ഗ്രാമമായ മാന്ധം കുണ്ടിൽ അനുസ്മരണ യോഗം ചേർന്നിരുന്നു.രാജി വെച്ച മുൻ മൂന്ന് ബ്രാഞ്ച് സെക്രട്ടറിമാരുൾപ്പെടെ മൂന്നുറോളം പേർ യോഗത്തിൽ പങ്കെടുത്തിരുന്നു. ഒരു ചരമവാർഷിക അനുസ്മരണത്തിൻ്റെ ഭാഗമായാണ് കോമത്ത് മുരളീധരനെ അനുകൂലിക്കുന്ന മാന്ധംകുണ്ട് റസിഡൻ്റ്സ് അസോസിയേഷൻ പ്രവർത്തകർ യോഗം ചേർന്നത്. ഇതിലെ ജനപങ്കാളിത്തത്തിൽ വിറളി പൂണ്ടാണ് അജ്ഞാത കേന്ദ്രങ്ങൾ ഭീഷണികത്തെഴുതിയതെന്നാണ് കോമത്ത് മുരളീധരനെ അനുകൂലിക്കുന്നവർ പറയുന്നത്.\nപാർട്ടി നേതൃത്വത്തിനെതിരെ ഉയരുന്ന വിമർശനങ്ങൾ ഉരുക്ക് മുഷ്ടിയോടെ അടിച്ചമർത്തുന്ന രാഷ്ട്രീയ ശൈലിയുടെ ഏറ്റവും ഒടുവിലത്തെ ഉദാഹരണമാണ് കോമത്ത് മുരളീധരൻ. ദേശീയപാതാ ബൈപ്പാസിനു വേണ്ടി കീഴാറ്റൂർ നെൽവയൽ നികത്തലിനെതിരെ പാർട്ടിക്കുള്ളിൽ കർഷകർക്കനുകൂലമായി ശബ്ദിച്ചതിനാണ് അദ്ദേഹം പാർട്ടിയിൽ നിന്നും ഒറ്റപ്പെട്ടു തുടങ്ങിയത്. പിന്നീട് തളിപ്പറമ്പ് നോർത്ത് കമ്മിറ്റിയിൽ പുല്ലായി കൊടിചന്ദ്രനെന്ന മുൻ സിപിഐ നേതാവിനെ തലപ്പത്ത് കൊണ്ടുവരാൻ ശ്രമിച്ചതോടെ സമ്മേളനത്തിൽ നിന്നും കോമത്ത് മുരളീധരൻ ഇറങ്ങിപ്പോയി ഒടുവിൽ അദ്ദേഹത്തിനും അനുകൂലിക്കുന്നവർക്കുമെതിരെ നടപടിയെടുക്കാൻ നോട്ടീസ് നൽകിയതോടെ അകൽച്ച അധികമായി .തനിക്കു ലഭിച്ച നോട്ടിസിന് മറുപടി നൽകാതെ തള്ളിക്കളഞ്ഞ് പാർട്ടി നേതൃത്വത്തെ വെല്ലുവിളിക്കുകയായിരുന്നു മുരളീധരൻ.\nആര്‍ട്ടിക്കിള് ഷോമുഴപ്പിലങ്ങാട്... കടലോരത്തെ വിസ്മയ തീരം, വീഡിയോ കാണാം\nWeb Title : komath muraleedharan and his son receive death threats in kannur taliparamba


ഫോണ് ചോർത്തലിന് നിയമം നിർമ്മിക്കാന് സംസ്ഥാന സർക്കാർ : മുഖ്യമന്ത്രിയുടെ ഓഫീസ് വിവരം മറച്ചുവച്ചു – Jaihind TV\nഫോണ് ചോർത്തലിന് നിയമം നിർമ്മിക്കാന് സംസ്ഥാന സർക്കാർ : മുഖ്യമന്ത്രിയുടെ ഓഫീസ് വിവരം മറച്ചുവച്ചു\nതിരുവനന്തപുരം : ഫോൺ ചോർത്തൽ നിർദേശമടങ്ങിയ നിയമനിർമാണത്തിനൊരുങ്ങി സംസ്ഥാന സർക്കാർ . ഫോൺ ചോർത്തൽ നിർദേശങ്ങളും വിശദാംശങ്ങള‍ുമടങ്ങിയ ഫയൽ ആഭ്യന്തര വകുപ്പിലുണ്ടെന്നാണ് റിപ്പോർട്ട്. വാർത്ത പുറത്തായതോടെ ഫോൺ ചോർത്തല് നിയമനിർമ്മാണം ആലോചനയിലില്ലെന്ന് പറഞ്ഞ മുഖ്യമന്ത്രിയുടെ ഓഫീസിന്‍റെ വാദം തെറ്റെന്ന് തെളിഞ്ഞിരിക്കുന്നു.\nമഹാരാഷ്ട്രയിലെ നിയമത്തിന്‍റെ തനിപകർപ്പാണ് കേരളാ സംഘടിത കുറ്റകൃത്യം തടയൽ കരട്. ഫയൽ നമ്പർ M2/ 149/2021 എന്ന ആഭ്യന്തര വകുപ്പിന്‍റെ രേഖയാണ് പുറത്തായത് . കേരള സംഘടിത കുറ്റകൃത്യം തടയൽ നിയമം നിർദേശങ്ങൾ എന്ന തലക്കെട്ടിലാണ് ഫയൽ നീങ്ങുന്നത്. ഇക്കാര്യത്തിൽ കഴിഞ്ഞ 28-ാം തിയതി സർക്കാർ ഒരു കമ്മിറ്റിയെ നിയോഗിച്ചിരുന്നു. ചീഫ് സെക്രട്ടറി, ആഭ്യന്തര അഡീഷണല് ചീഫ് സെക്രട്ടറി, നിയമ സെക്രട്ടറി, മുന് അഡീഷണല് എ.ജി കെ.കെ.രവീന്ദ്രനാഥ് എന്നിവരാണ് സമിതിയാണ് നിര്‍ദ്ദേശങ്ങള് പരിശോധിക്കുന്നത്. സമിതിയംഗം മുൻ അഡീ. എ ജി മുഖ്യമന്ത്രിയുടെ നിയമോപദേഷ്ടാവ് കൂടിയാണ്.\nസംസ്ഥാനത്തിന്‍റെ താത്പര്യത്തിന് വുരദ്ധമായ പ്രവർത്തനമോ, കേസന്വേഷണത്തിന് അനിവാര്യമോ എന്ന് തോന്നുകയാണെങ്കിൽ എഡിജിപി റാങ്കിൽ കുറയാത്ത ഉദ്യോഗസ്ഥന് 48 മണിക്കൂറിലേക്ക് ഫോൺ ചോർത്തുന്നത് വ്യവസ്ഥ ചെയ്യുന്നതാണ് ബിൽ. ഇതിന് പുറമെ, ഒരു അതോറിറ്റിക്ക് 60 ദിവസത്തേക്ക് ഫോൺ ചോർത്തുന്നതിനും നിരീക്ഷിക്കുന്നതിനുമുള്ള അനുമതി നൽകാം.\nസാധാരണ ഇന്ത്യൻ ശിക്ഷാ നിയമം പ്രകാരം ഒരാൾ കുറ്റക്കാരനായി കണ്ടെത്തുന്നത് വരെ അയാളെ നിരപരാധിയായ പിരഗണിക്കണം എന്നതാണ്. എന്നാൽ കരട് നിയമം പ്രകാരം പ്രതിയായി ചേർക്കപ്പെടുന്നയാളുടെ ഉത്തരവാദിത്തമാണ് നിരപരാധിത്തം തെളിയിക്കേണ്ടത്. അതേസമയം സംഭവം വിവാദമായതിനെ തുടർന്ന് സംഘടിത കുറ്റകൃത്യം തടയൽ ബില്ലുമായി ബന്ധപ്പെട്ട യോഗം കമ്മിറ്റി മാറ്റി.\nമഹാരാഷ്ട്ര കണ്‍ട്രോള് ഓഫ് ഓര്‍ഗനൈസ്ഡ് ക്രൈം ആക്ട് എന്ന മക്കോക്ക മാതൃകയില് സംസ്ഥാനത്തും നിയമ നിര്‍മ്മാണം നടത്താന് സര്‍ക്കാര് നീക്കം തുടങ്ങിയതായി വാര്‍ത്തകള് പുറത്തുവന്നിരുന്നു. ഫോണ് ചോര്‍ത്തല് ഉള്‍പ്പെടെ നിയമവിധേയമാക്കിക്കൊണ്ടാണ് സര്‍ക്കാര് നീക്കമെന്നായിരുന്നു പ്രചരണം.


Sudinam Online | Malayalam news website from Kannur News Paper Sudinam Kannur സഹകരണവകുപ്പ് ഭരിക്കുന്നത് മണ്ടെലികള്: ജി. സുധാകരന് എം.എല്.എ – Sudinam Online | Malayalam news website from Kannur News Paper Sudinam Kannur.\nസഹകരണവകുപ്പ് ഭരിക്കുന്നത് മണ്ടെലികള്: ജി. സുധാകരന് എം.എല്.എ\nആലപ്പുഴ: ഉമ്മന്‍ചാണ്ടിയുടെ മണ്ടെലികളാണ് സഹകരണവകുപ്പ് ഭരിക്കുന്നതെന്ന് ജി. സുധാകരന് എം.എല്.എ. വകുപ്പ് മന്ത്രിയായ സി.എന്. ബാലകൃഷ്ണനെ നോക്കുകുത്തിയാക്കിയാണ് ഈ കളിയെന്നും സുധാകരന് പരിഹസിച്ചു. കണ്‍സ്യൂമര് ഫെഡ് അസോസിയേഷന് ജില്ലാ കണ്‍വന്‍ഷന് ഉദ്ഘാടനം ചെയ്യുകയായിരുന്നു സുധാകരന്. രമേശ് ചെന്നിത്തലയുടെ അനുയായിയായ ബാലകൃഷ്ണനെ കൊച്ചാക്കാന് ഉമ്മന്‍ചാണ്ടിയാണ് കണ്‍സ്യൂമര് ഫെഡില് റെയ്ഡ് സംഘടിപ്പിച്ചത്. കോണ്‍ഗ്രസുകാര് അഴിമതി കാണിച്ചതിന് കുടുങ്ങിയത് റിജി ജി. നായരാണ്. അഴിമതി നടത്താനായാണ് നന്മ സ്‌റ്റോറുകള് ആരംഭിച്ചതെന്നും സുധാകരന് ആരോപിച്ചു. യൂണിയന് ജില്ലാ പ്രസിഡന്റ് ബി. ദിലീപ്കുമര് അധ്യക്ഷത … Continue reading "സഹകരണവകുപ്പ് ഭരിക്കുന്നത് മണ്ടെലികള്: ജി. സുധാകരന് എം.എല്.എ"\nPublished On:Oct 15, 2013 | 2:17 pm\nആലപ്പുഴ: ഉമ്മന്‍ചാണ്ടിയുടെ മണ്ടെലികളാണ് സഹകരണവകുപ്പ് ഭരിക്കുന്നതെന്ന് ജി. സുധാകരന് എം.എല്.എ. വകുപ്പ് മന്ത്രിയായ സി.എന്. ബാലകൃഷ്ണനെ നോക്കുകുത്തിയാക്കിയാണ് ഈ കളിയെന്നും സുധാകരന് പരിഹസിച്ചു. കണ്‍സ്യൂമര് ഫെഡ് അസോസിയേഷന് ജില്ലാ കണ്‍വന്‍ഷന് ഉദ്ഘാടനം ചെയ്യുകയായിരുന്നു സുധാകരന്. രമേശ് ചെന്നിത്തലയുടെ അനുയായിയായ ബാലകൃഷ്ണനെ കൊച്ചാക്കാന് ഉമ്മന്‍ചാണ്ടിയാണ് കണ്‍സ്യൂമര് ഫെഡില് റെയ്ഡ് സംഘടിപ്പിച്ചത്. കോണ്‍ഗ്രസുകാര് അഴിമതി കാണിച്ചതിന് കുടുങ്ങിയത് റിജി ജി. നായരാണ്. അഴിമതി നടത്താനായാണ് നന്മ സ്‌റ്റോറുകള് ആരംഭിച്ചതെന്നും സുധാകരന് ആരോപിച്ചു. യൂണിയന് ജില്ലാ പ്രസിഡന്റ് ബി. ദിലീപ്കുമര് അധ്യക്ഷത വഹിച്ചു.


വയനാട് : യോഗ ശരീരത്തിന്റെ മനസ്സിന്റെയും ഉന്മേഷം ആവേശവും ആക്കാന് കൊതിക്കുന്നവര്‍ക്കായി മീ മെറ്റ്മീ യോഗ സെന്റര് ഫൗണ്ടര് നൂതന് മനോഹര് നയിക്കുന്ന യോഗ പരിശീലനത്തിന് വയനാട്ടില് അവസരം ഒരുങ്ങുന്നു . നൂതന് മനോഹറിന്‍റെ നേതൃത്വത്തില് ജൂലൈ 28ന് വയനാട് ക്രീക്ക് ഇന് ദ വൈല്‍ഡിലാണ് യോഗ ക്ലാസ് സംഘടിപ്പിക്കുന്നത്. ഈ ക്ലാസില് പങ്കെടുക്കുന്നതിനു പരിമിതമായ സീറ്റുകളിലേക്ക് രജിസ്‌ട്രേഷന് ഫീസ് 7500 രൂപയാണ്.\nമാര്‍ക്കറ്റിങ്/ബ്രാന്‍ഡിങ് മേഖല ഉപേക്ഷിച്ചാണ് കൊച്ചി സ്വദേശി നൂതന് മനോഹര് യോഗ തൊഴിലാക്കിയത്. കോര്‍പ്പറേറ്റ് മേഖലയിലെ സമ്മര്‍ദവും തുടര്‍ന്ന് ആരോഗ്യത്തിനുണ്ടായ പ്രശ്‌നങ്ങളുമായി പ്രയാസപ്പെട്ട കൊച്ചി സ്വദേശി നൂതന് മനോഹര് എന്ന പെണ്‍കുട്ടി. ചികിത്സകള്‍ക്കും മരുന്നുകള്‍ക്കുമൊന്നും ഒരു ഫലവുമുണ്ടാക്കാനായില്ല.\nഅപ്പോഴാണ് അവര്‍ക്ക് മുന്നില് യോഗയുടെ വാതില് തുറന്നത്. ശരീവും മനസ്സും സംഗമിക്കുന്ന ഇടം. ചിത്തവൃത്തികള് നിരോധിച്ച് സ്വാസ്ഥ്യം വീണ്ടെടുക്കല്. ഈ വഴിയിലൂടെ ഏറെ ദൂരം നൂതന് മുന്നോട്ട് പോയി. ആറുകൊല്ലത്തിന് ശേഷം, ഇന്ന് യോഗ എന്ന വിഷയവുമായി ലോകം മുഴുവന് സഞ്ചരിക്കുകയാണ് ഈ പെണ്‍കുട്ടി.\nയോഗ എന്തെന്ന് ചോദിച്ചാല് നൂതന്റെ ഉത്തരം ‘യോഗ: കര്‍മസു കൗശലം’ എന്നതായിരിക്കും. ചെയ്യുന്നത് എന്താണോ അതില് മികച്ചു നില്‍ക്കുക എന്നതാണ് യോഗ കൊണ്ട് അര്‍ഥമാക്കുന്നത്. സ്ഥിരം ആസനങ്ങള് കോര്‍ത്തിണക്കിയ മാര്‍ക്കറ്റിങ് അല്ല യോഗ. മനസ്സ്, ശരീരം, ആയുര്‍വേദം, പ്രകൃതി തുടങ്ങി വിവിധ മേഖലയുടെ കൂടിച്ചേരലാണിത്.\nജീവിതത്തെ മാറ്റിമറിക്കുന്ന ഒരു ജോലിയാണ് യോഗ ട്രെയിനര് അല്ലെങ്കില് വെല്‍നെസ് എക്‌സ്‌പേര്‍ട്ട് എന്നത്. അതായത് ഒരാളുടെ ശരീരവും മനസ്സും സന്തുലിതമാക്കല്. ”ഇന്നത്തെ കാലത്ത് വളരെ സാധ്യതകളുള്ള ഒരു മേഖലയാണിത്. സമൂഹത്തിലെ ഓരോരുത്തരും ഇന്ന് മാനസികമായി പിരിമുറുക്കം അനുഭവിക്കുന്നവരാണ്. ഇതില് നിന്ന് മുക്തി തേടാനാണ് പലരും വെല്‍നെസ്സ് ട്രെയ്‌നേഴ്‌സിനെ തേടിയെത്തുന്നത്” നൂതന് പറയുന്നു.\nപ്രൊഫഷണല് യോഗ പരിശീലകയാകാന് നൂതന് ആദ്യം ചെയ്തത് ശിവാനന്ദ ആശ്രമത്തിലെ പരിശീലനത്തിലൂടെ യോഗ അലയന്‍സ് സര്‍ട്ടിഫിക്കറ്റ് നേടുകയായിരുന്നു. അന്താരാഷ്ട്രതലത്തില് യോഗ അഭ്യസിപ്പിക്കാന് അത്യാവശ്യമായ ഒരു സര്‍ട്ടിഫിക്കറ്റാണിത്. 2010ല് സര്‍ട്ടിഫിക്കറ്റ് കരസ്ഥമാക്കി.\nതുടര്‍ന്ന് അന്താരാഷ്ട്രതലത്തില് യോഗ അഭ്യസിപ്പിക്കാനുള്ള അവസരമാണ് ലഭിച്ചത്. പിന്നീട് അണ്ണാമലൈ സര്‍വകലാശാലയില് നിന്ന് എം.എസ്സി. യോഗയും ഓണ്‍ലൈനായി വിവിധ കോഴ്‌സുകളും ചെയ്തു. സൈക്കോളജി, അനാട്ടമി, ഓള്‍ട്ടര്‍നേറ്റ് ഹീലിങ് എന്നീ വിഷയങ്ങളില് വിവിധ ഗുരുക്കന്മാരുടെ ശിഷ്യത്വം സ്വീകരിച്ചു.\nഹോങ് കോങ്ങില് നടന്ന പ്യൂവര് യോഗ എന്ന ശില്പശാലയില് പങ്കെടുത്തതാണ് യോഗ ഔദ്യോഗിക ജീവിതത്തിന്റെ ഭാഗമായി തിരഞ്ഞെടുക്കാന് നൂതനെ പ്രേരിപ്പിച്ചത്. പിന്നീട് 2014ല് പനമ്പിള്ളി നഗറില് ‘മീ മെറ്റ് മീ’എന്ന യോഗ സെന്ററും നൂതന് ആരംഭിച്ചു.\nമിസ് കേരള, മിസ് സൗത്ത് ഇന്ത്യ തുടങ്ങിയവര്‍ക്കും സെലിബ്രിറ്റി ക്രിക്കറ്റ് ലീഗിലെയും ദക്ഷിണ നാവിക സേനയിലെയും അംഗങ്ങള്‍ക്കും സെഷനുകള് നടത്തി. അത്തരം നവീനമായ അനുഭവങ്ങളുമായാണ് നൂതന് നയിക്കുന്ന യോഗ ക്ലാസ് വയനാട്ടിലും അരങ്ങേറുന്നത് .\nകൂടുതല് വിവരങ്ങള്‍ക്ക് – 9840351137\nയോഗയെക്കുറിച്ച് നൂതന് മനോഹര് വിശദീകരിക്കുന്നത് കാണുക ,


മിസ്റ്റര് ആന്‍ഡ് മിസ് റൗഡിയായി കാളിദാസും അപര്‍ണയും! വീഡിയോ ഗാനം കാണാം | kalidas jayaram's mr and mrs rowdy video song - Malayalam Filmibeat\n| Updated: Sunday, February 10, 2019, 17:47 [IST]\nപൂമരത്തിനു ശേഷം കാളിദാസ് ജയറാം നായകവേഷത്തില് എത്തുന്ന മിസ്റ്റര് ആന്‍ഡ് മിസ് റൗഡി റിലീസിങ്ങിനൊരുങ്ങുകയാണ്. ജീത്തു ജോസഫ് സംവിധാനം ചെയ്ത സിനിമ ഫെബ്രുവരി അവസാന വാരമാണ് തിയ്യേറ്ററുകളിലേക്ക് എത്തുന്നത്. അപര്‍ണ ബാലമുരളിയാണ് സിനിമയില് കാളിദാസിന്റെ നായികാ വേഷത്തില് എത്തുന്നത്.\nചിത്രത്തിലെ പുതിയൊരു വീഡിയാ ഗാനം സമൂഹ മാധ്യമങ്ങളില് പുറത്തിറങ്ങിയിരുന്നു. നജീം അര്‍ഷാദ് പാടിയ ചിത്രത്തിലെ പുതിയ വഴി എന്നു തുടങ്ങുന്ന ഗാനമാണ് പുറത്തിറങ്ങിയിക്കുന്നത്. അരുണ് വിജയ് ആണ് സിനിമയ്ക്ക് സംഗീതമൊരുക്കിയിരിക്കുന്നത്. കാളിദാസിനൊപ്പം വിഷ്ണു ഗോവിന്ദ്,ഗണപതി, ഷെബിന് ജോണ്‍സണ് തുടങ്ങിയവരും സിനിമയില് അഭിനയിച്ചിട്ടുണ്ട്.\nക്വട്ടേഷന് സംഘത്തില് ചേരാന് ആഗ്രഹിക്കുന്ന യുവാക്കള്‍ക്കിടയില് പെണ്‍കുട്ടി കടന്നുവരുന്നതാണ് സിനിമയുടെ പ്രമേയം. മിസ്റ്റര് ആന്‍ഡ് മിസ് റൗഡിയുടെതായി നേരത്തെ പുറത്തിറങ്ങിയ ട്രെയിലറിനും മികച്ച സ്വീകാര്യതയായിരുന്നു ലഭിച്ചിരുന്നത്. ഹാസ്യത്തിന് പ്രാധാന്യം നല്‍കിയുളളൊരു ചിത്രവുമായിട്ടാണ് ജീത്തു ജോസഫ് ഇത്തവണ എത്തുന്നത്. ഗോകുലം ഗോപാലനും ജീത്തു ജോസഫും ചേര്‍ന്നാണ് സിനിമ നിര്‍മ്മിച്ചിരിക്കുന്നത്.\nസന്തോഷ് ശിവന് ചിത്രത്തില് താനില്ലെന്ന് അദിഥി ബാലന്! ജാക്ക് ആന്‍ഡ് ജില്ലിനെക്കുറിച്ച് പറഞ്ഞത് കാണൂ\nRead more about: kalidas jayaram jeethu joseph aparna balamurali കാളിദാസ് ജയറാം ജീത്തു ജോസഫ്\nkalidas jayaram's mr and mrs rowdy video song


മൂക്കുതല പള്ളി പൊളിച്ചതിനു ശേഷമുള്ള വിശേഷങ്ങള് – SUNNIVOICE | FORTNIGHTLY\nHome / ലക്കങ്ങള് / 2015 / 2015 MAY 01 / മൂക്കുതല പള്ളി പൊളിച്ചതിനു ശേഷമുള്ള വിശേഷങ്ങള്\nമൂക്കുതല സുന്നി പള്ളി മുജാഹിദുകള് ഒറ്റ രാത്രികൊണ്ട് പൊളിച്ചു നീക്കിയതിനെക്കുറിച്ചാണ് കഴിഞ്ഞ ലക്കത്തില് പരാമര്‍ശിച്ചത്. 1993 ജൂലൈ ഒമ്പതിനു നടന്ന ആ ദാരുണ സംഭവത്തെ തുടര്‍ന്ന് സുന്നി പ്രസ്ഥാനം ഒട്ടേറെ പ്രക്ഷോഭ പരിപാടികള് സംഘടിപ്പിച്ചു. കര്‍മശാസ്ത്രപരമായ ചര്‍ച്ചയും വിശദീകരണങ്ങളും സുന്നിവോയ്സില് ഇതിന്‍റെ തുടര്‍ച്ചയായി പ്രസിദ്ധീകരിക്കുകയുണ്ടായി.\n‘പള്ളികള് മാറ്റിപ്പണിയാന് പാടില്ല’ എന്ന സമസ്ത നേതാക്കളുടെ പ്രസ്താവന 93 നവംബര് 16-30 ലക്കത്തില് കാണാം. പള്ളി സ്ഥലം മാറ്റി സ്ഥാപിക്കാനാണ് തങ്ങള് പൊളിച്ചതെന്ന മുജാഹിദുകളുടെ ന്യായീകരണത്തിനെതിരായ പ്രസ്തുത റിപ്പോര്‍ട്ടില് നിന്ന്:\nപള്ളികള് പൊളിച്ചു മാറ്റുന്നത് ഇസ്ലാമികമല്ലെന്നും ഇതുസംബന്ധമായി മുജാഹിദുകള് പുറപ്പെടുവിച്ച പ്രസ്താവന ശരീഅത്ത് വിരുദ്ധമാണെന്നും സമസ്ത കേരള ജംഇയ്യത്തുല് ഉലമ പ്രസിഡന്‍റ് സയ്യിദ് അബ്ദുറഹ്മാന് അല് ബുഖാരിയും ജനറല് സെക്രട്ടറി കാന്തപുരം എപി അബൂബക്കര് മുസ്‌ലിയാരും പ്രസ്താവനയില് പറഞ്ഞു. ഒരു സ്ഥലം പള്ളിയായി വഖ്ഫ് ചെയ്തു കഴിഞ്ഞാല് അത് എന്നും പള്ളിയാണ്. അവിടെ നിര്‍മിക്കുന്ന കെട്ടിടം ജീര്‍ണിച്ചു പുനര് നിര്‍മാണത്തിന് അടിയന്തിരാവശ്യങ്ങള് വരുമ്പോഴല്ലാതെ അത് പൊളിക്കാന് പാടില്ല. …പൊളിച്ച പള്ളിയുടെ സ്ഥാനത്ത് വീണ്ടും പള്ളി നിര്‍മിക്കുകയും പവിത്രത കാത്തുസൂക്ഷിക്കുകയും ചെയ്യേണ്ടതാണ്. വീടുകളോ മറ്റു കെട്ടിടങ്ങളോ യഥേഷ്ടം പൊളിച്ചുമാറ്റുന്നത് പോലെ പള്ളികൊണ്ട് പ്രവര്‍ത്തിക്കാന് പാടില്ല-നേതാക്കള് പറഞ്ഞു.\nപള്ളികള് പൊളിച്ച് അമ്പലമാക്കാന് ശ്രമിക്കുന്ന ഫാസിസ്റ്റ് ലോബികളുടെ കരങ്ങള്‍ക്ക് ശക്തികൂട്ടുക മാത്രമാണ് മുജാഹിദുകളുടെ ഫത്വ കൊണ്ടുദ്ദേശിക്കുന്നത്. മുജാഹിദുകള് സ്വന്തം താല്‍പര്യത്തിനൊത്ത് ദീനിനെ മാറ്റിമറിക്കുന്നവരും വിറ്റ് കാശാക്കുന്നവരുമാണെന്ന് മുമ്പേ സമസ്ത ജനങ്ങള്‍ക്ക് മുന്നറിയിപ്പ് നല്‍കിയിട്ടുണ്ട്. മൂക്കുതലയില് യാതൊരു കേടുപാടും ഇല്ലാത്ത പള്ളി അക്രമമായി പൊളിച്ചുമാറ്റുകയും തല്‍സ്ഥാനത്ത് പള്ളി നിര്‍മിക്കുന്നതിനെ തടയാന് ശ്രമിക്കുകയും ചെയ്യുന്ന മുജാഹിദ് ലോബികളുടെ കുതന്ത്രത്തില് കുടുങ്ങിപ്പോവരുതെന്നും സമസ്ത നേതാക്കള് വിശ്വാസികളോട് ആഹ്വാനം ചെയ്തു.’\nഅതേ ലക്കത്തിലെ ചോദ്യോത്തരം പംക്തിയും പള്ളി സ്ഥലം മാറ്റുന്നതിനെ ചൊല്ലിയാണ്. ‘മൂക്കുതല പള്ളി പൊളിച്ച മുജാഹിദ് നടപടി ഇസ്ലാമിക നിയമപ്രകാരം ശരിയാണോ? അതിന് ഇസ്ലാമിക പണ്ഡിതരുടെയും പ്രാമാണിക ഗ്രന്ഥങ്ങളുടെയും പിന്തുണയുണ്ടോ’ എന്ന് ഹുസൈന് കല്ലൂരിന്‍റെ ചോദ്യത്തിനു സ്വാദിഖ് നല്‍കിയ മറുപടി ഇങ്ങനെ: മൂക്കുതല പള്ളി പൊളിച്ച് സ്ഥലം മാറ്റിപ്പണിയാനുള്ള മുജാഹിദ് നടപടിക്ക് ഒരിക്കലും ഇസ്ലാമിക നിയമങ്ങളുടെയും പണ്ഡിതാഭിപ്രായങ്ങളുടെയും പിന്തുണയില്ല. കെട്ടുറപ്പുള്ള പള്ളി മന്ദിരം അനാവശ്യമായി പൊളിച്ചത് തന്നെ ഇസ്ലാമിക വിരുദ്ധമാണ്. സുന്നികളുടെ മേല് വഖ്ഫ് ചെയ്യപ്പെട്ട പള്ളിയും സ്വത്തുക്കളും വകമാറ്റി മുജാഹിദുകളുടേതാക്കി മാറ്റുന്നതും ഇസ്ലാമിക നിയമപ്രകാരം ശരിയല്ല. അതിന് അംഗീകാരവുമില്ല.\nഒരു മസ്ജിദ് ദുര്‍ബലപ്പെടുകയും പുനര്‍നിര്‍മാണം അസാധ്യമാവുകയും ചെയ്താല് പോലും പള്ളി വില്‍പന നടത്തല് അനുവദനീയമല്ല. അത് വ്യക്തിയുടെ ഉടമസ്ഥതയിലേക്ക് ഒരിക്കലും നീങ്ങുകയില്ല. പള്ളി നിന്നിരുന്ന സ്ഥലം നിസ്കാരത്തിനും ഇഅ്തികാഫിനും ഉപയോഗപ്പെടുത്താവുന്നതുമാണ് (തുഹ്ഫ 6/283).\nപള്ളി ദുര്‍ബലപ്പെടുകയും പുനര് നിര്‍മാണത്തിന് സാധിക്കാതിരിക്കുകയും ചെയ്താല് പോലും പള്ളി നിന്നിരുന്ന സ്ഥലം പള്ളിയല്ലാതാവുകയില്ല. പുനര് നിര്‍മാണം സാധ്യമായാല് അവിടെത്തന്നെ പള്ളി നിര്‍മിക്കേണ്ടതുമാണ്. ഒരു വിഭാഗത്തിന്‍റെ മേല് വഖ്ഫ് ചെയ്ത പള്ളിയും പള്ളിയുടെ സ്വത്തുക്കളും അവര്‍ക്ക് മാത്രമുള്ളതാണ്. സുന്നികളുടെ പള്ളിയുടെ പള്ളിയുടെ സ്വത്തുക്കളും അവര്‍ക്ക് മാത്രമേ ഉപയോഗിക്കാവൂ. ഇക്കാര്യം തുഹ്ഫ ആറാം വാള്യം 283-285 കൂടിയ പേജുകളില് പറയുന്നുണ്ട്. പള്ളിയുടെ കൈമാറ്റം പാടില്ലാത്തതുപോലെ സ്ഥലം മാറ്റവുംപാടില്ല. പള്ളി സ്ഥലം മാറ്റിപ്പണിയാന് പാടില്ലെന്ന് നാലു മദ്ഹബിന്‍റെ ഇമാമുകളും മദ്ഹബുകളിലെ പ്രബല ഗ്രന്ഥങ്ങളും പറയുന്നു. ശറഹുല് മുഹദ്ദബ്, തുഹ്ഫ, നിഹായ, മുഗ്നി, റൗള തുടങ്ങിയ ശാഫിഈ മദ്ഹബിലെ ഗ്രന്ഥങ്ങളിലും ഹനഫീ മദ്ഹബിലെ മുഖ്തസറുല് ഖത്തൂരിയിലും മാലികി മദ്ഹബിലെ കിഫായതു ത്വാലിബിലും ഹമ്പലി മദ്ഹബിലെ മുഗ്നിയിലും മറ്റും ഇത് പറഞ്ഞിട്ടുണ്ട്.’\nനവംബര് 1-15 ലക്കം മുഖപേജില് ‘മൂക്കുതല മസ്ജിദ്: ഫാസിസ്റ്റ് വിളയാട്ടം’ എന്ന എംഡി എസിന്‍റെ റിപ്പോര്‍ട്ടില് ധ്വംസന ശേഷമുള്ള വിശേഷങ്ങളുണ്ട്: പള്ളി പൊളിച്ച് ശേഷമുള്ള കഥയാണ് ഏറെ ദുഃഖകരം. പള്ളി പൊളിക്കപ്പെട്ടതോടെ മൂക്കുതലയിലെ ഭൂരിപക്ഷം വരുന്ന സുന്നികള്‍ക്ക് നിസ്കരിക്കാനിടമില്ലാതായി. സുന്നി വിഭാഗത്തെ പ്രതിനിധീകരിച്ചു കെവി മൊയ്തു വഖ്ഫ് ബോര്‍ഡില് പരാതി നല്‍കി. പള്ളി യഥാസ്ഥാനത്ത് പുതുക്കിപ്പണിയാന് സുന്നികളെ അനുവദിച്ചുകൊണ്ട് സപ്തംബര് ആദ്യം ചേര്‍ന്ന വഖ്ഫ് ബോര്‍ഡ് ഉത്തരവായി. ബോര്‍ഡിന്‍റെ ഉത്തരവ് മുജാഹിദുകള് ഹൈകോടതിയില് ചോദ്യം ചെയ്തു. ഇതേ തുടര്‍ന്ന് പ്രശ്നത്തിന് അന്തിമ തീരുമാനം കൈക്കൊള്ളണമെന്ന് ഹൈകോടതി ബോര്‍ഡിനോട് നിര്‍ദേശിക്കുകയുണ്ടായി. ഇതനുസരിച്ച് ബോര്‍ഡ് കൈക്കൊണ്ട തീരുമാനമാണ് ഏറെ വിവാദമായിരിക്കുന്നത്.’ കമ്മിറ്റിക്കു കീഴില് രണ്ടേക്കര് 29 സെന്‍റുണ്ടായിരുന്നതില് 72 സെന്‍റ് സ്ഥലം വഹാബി പ്രമുഖന് തട്ടിയെടുത്തത് റിപ്പോര്‍ട്ടിലുണ്ട്. ഇതിനെല്ലാമെതിരെ നവംബര് രണ്ടിന് കൊച്ചിയിലെ ബോര്‍ഡ് ഓഫീസിലേക്കും മലപ്പുറം ജില്ലാ എസ്വൈഎസ് ഒക്ടോബര് 30-ന് മൂക്കുതലയിലേക്കും മാര്‍ച്ച് നടത്തുന്നതായും കുറിപ്പില് കാണാം.\n← Previous Story ഇമാം ശാഫിഈ(റ)\nNext Story → നാക്കു പിഴച്ചാല്…


മാസം ഒരു ലക്ഷം; സ്വയംതൊഴില് സംരംഭകര്‍ക്ക് മാതൃകയാണ് ഈ വീട്ടമ്മ | Inspiring Woman life Story| Kerala kudumbasree Success stories\nJan 17, 2020, 03:20 PM IST\nസാന്ത്വനം വൊളണ്ടിയറാകുന്നതുവരെ ദീപ്തി സാധാരണ വീട്ടമ്മമാരെപ്പോലെയായിരുന്നു. വീട്ടുജോലിയല്ലാതെ വ്യായാമമൊന്നുമില്ല. പക്ഷേ, താന് രക്തം പരിശോധിച്ച് അമിത കൊളസ്‌ട്രോളുണ്ടെന്ന് കണ്ടെത്തിയ ചിലര്‍ക്ക് ഹൃദ്രോഗം ഉള്‍പ്പെടെ സ്ഥിരീകരിച്ചതോടെ ദീപ്തി ശൈലി മാറ്റി.\n# ഷാജി ഹരിപ്പാട്\nവീട്ടമ്മയായ ദീപ്തി രാജീവ് കേരളത്തിലെ സ്വയംതൊഴില് സംരംഭകര്‍ക്കെല്ലാം മാതൃകയാണ്. സാധാരണ വരുമാനം മാത്രം കിട്ടാവുന്ന ഒരു സംരംഭം ലക്ഷങ്ങള് സമ്പാദിക്കാനുള്ള അവസരമാക്കി മാറ്റിയതാണ് ദീപ്തിയുടെ നേട്ടം. കുടുംബശ്രീയുടെ സാന്ത്വനം പദ്ധതിയിലൂടെയാണ് ദീപ്തി വലിയ നേട്ടങ്ങള് സ്വന്തമാക്കുന്നത്. കേരളത്തിലെ സാന്ത്വനം വൊളണ്ടിയര്‍മാരില് ഏറ്റവുമധികം വരുമാനം നേടിയിട്ടുള്ളതും ദീപ്തിയാണ്. ആലപ്പുഴ ജില്ലയിലെ മികച്ച മൈക്രോ സംരംഭകയെന്നതുള്‍പ്പെടെ കുറേ പുരസ്‌കാരങ്ങളും ലഭിച്ചിട്ടുണ്ട്.\nവീടുകള് തോറും കയറിയിറങ്ങി ജീവിതശൈലീരോഗങ്ങളെപ്പറ്റിയുള്ള ബോധവത്കരണവും രക്തപരിശോധനയുമാണ് സാന്ത്വനം വൊളണ്ടിയര്‍മാരുടെ ജോലി. കിടപ്പുരോഗികള്, മുതിര്‍ന്നവര് തുടങ്ങിയവര്‍ക്ക് ലാബറട്ടറികളില് രക്തപരിശോധനയ്ക്ക് പോകാന് ബുദ്ധിമുട്ടാണ്. ഇങ്ങനെയുള്ളവരുടെ രക്തപരിശോധന വീട്ടിലെത്തി നടത്തിക്കൊടുക്കണം. ഇതിനൊപ്പം കൂടുതല് പേരുടെ രക്തപരിശോധയ്ക്കായി ദീപ്തി നാട്ടിലേക്കിറങ്ങി.പൊതുയോഗങ്ങള്, ഉത്സവങ്ങള്, സ്‌കൂള് വാര്‍ഷികങ്ങള്, റസിഡന്റ്‌സ് അസോസിയേഷന് സമ്മേളനങ്ങള് തുടങ്ങി ആളുകൂടുന്നിടത്തെല്ലാം ദീപ്തിയെത്തും.\nആലപ്പുഴ ജില്ലയിലെ മിക്ക സര്‍ക്കാര് ഓഫീസുകളിലും സ്‌കൂളുകളിലും ദീപ്തി സ്ഥിരം സന്ദര്‍ശകയാണ്. കൃത്യമായ ഇടവേളകളില് ഇവിടങ്ങളിലെത്തി പരിശോധന നടത്തും. രക്തത്തിലെ പഞ്ചസാര, കൊളസ്‌ട്രോള്, ഹീമോഗ്ലോബിന്, രക്തസമ്മര്‍ദ്ദം എന്നിവ പരിശോധിക്കുന്നതിന് 180 രൂപയാണ് കുടുംബശ്രീ നിശ്ചയിച്ചിരിക്കുന്നത്. പരിശോധനയ്ക്കുള്ള സ്ട്രിപ്പുകള്‍ക്കും മറ്റുമായി ഇതില് 80 രൂപയോളം ചെലവാകും. ഫലത്തില് ഒരു പരിശോധനയില് നിന്നും 100 രൂപ മിച്ചം കിട്ടും. ദിവസം 33 പേരുടെ രക്തം പരിശോധിച്ചാല് പ്രതിമാസം ഒരു ലക്ഷം രൂപയോളം വരുമാനമാകുമെന്ന് കണക്കുകള് നിരത്തിയാണ് ദീപ്തി വിശദീകരിച്ചത്.\nദീപ്തിയുടെ വിജയകഥ പൂര്‍ണമായി വായിക്കാന് പുതിയ ലക്കം ഗൃഹലക്ഷ്മി വാങ്ങാം\nContent Highlights: Inspiring Woman life Story


സ്കിൻ തിളങ്ങാൻ ആയി പലതും ചെയ്തിട്ടും ഫലം ഇല്ലെന്നു പറയുന്നവർക്ക് ഇതാ ഒരു നല്ല പരിഹാരം\nഎല്ലാവർക്കും മുഖസൗന്ദര്യത്തിന് ഒരു പ്രത്യേക പരിഗണന നൽകുന്നവരാണ്. എന്നാൽ പലപ്പോഴും നമ്മൾ എത്ര കെയർ ചെയ്തിട്ടും മുഖം നല്ല രീതിയിൽ മിനുങ്ങുന്ന ഇല്ല എന്ന പരാതി പെടുന്നവരാണ്. എന്തുകൊണ്ട് ഇങ്ങനെ സംഭവിക്കുന്നു എന്ന് പലപ്പോഴും ചിന്തിച്ചിട്ടുണ്ടോ? ഇതിൻറെ പ്രധാനകാരണം കണ്ടെത്തി പരിഹരിക്കാത്ത കൊണ്ടാണ് കൂടുതലായും ഇത്തരം പ്രശ്നങ്ങൾ നമ്മളെ വേട്ടയാടി കൊണ്ടിരിക്കുന്നത്. അതുകൊണ്ടുതന്നെ കൃത്യമായ കാരണം കണ്ടെത്തി കൊണ്ടുവേണം പരിഹാരം കണ്ടെത്താൻ. സ്കിൻ എന്നുപറയുന്നത് ശരീരത്തിലെ ഏറ്റവും വലിയ ഒരു ഓർഗൻ ആണ്.\nഅതുകൊണ്ടുതന്നെ സ്കിന്നിലെ എല്ലാ രോഗങ്ങളും ഒരുപോലെ ഇന്നലെ നിൽക്കണമെന്നില്ല. വെരിക്കോസ് വെയിൻ എന്നുപറയുന്നത് സ്കിന്നിലെ ഒരു ലോകമാണ്. അകത്ത് ഉണ്ടാകുന്ന വെയിൻ കട്ടപിടിക്കുന്ന രക്തം കൂടുതലായി പുറത്തുവന്നു ചൊറിഞ്ഞു പൊട്ടി വ്രണം ആകുന്നു. ഇതു പോലെയുള്ള രോഗങ്ങൾ സ്കിൻ ഡിസീസസ് കൂടുതലാകാൻ കാരണമാകുന്നു. സ്കിന്നിൽ എപ്പോഴും യൗവനം നിലനിർത്താൻ നമുക്ക് സാധിക്കില്ല. അതിനു കുറെ പരിമിതികളുണ്ട്. എന്നാലും ഒരു പരിധി വരെ നമുക്ക് ഇത് എങ്ങനെ കെയർ ചെയ്യാം എന്ന് നോക്കാം.\nവളരെ എളുപ്പത്തിൽ ചെയ്തെടുക്കാൻ പറ്റുന്ന കുറച്ചു കാര്യങ്ങൾ ശ്രദ്ധിച്ചാൽ നമ്മുടെ സ്ക്രീനിനെ ഒരു പരിധിവരെ നിയന്ത്രിക്കാൻ സാധിക്കും. സ്കിൻ ഡിസീസസ് ഉള്ളവർ പാല് തൈര് മുതലായ സാധനങ്ങൾ പൂർണമായും ഒഴിവാക്കേണ്ടതാണ്. ഇല്ലാത്തപക്ഷം സ്കിന്നിന് അസുഖങ്ങൾ മാറ്റാൻ സാധ്യതയില്ല. അതുകൊണ്ടുതന്നെ ഇങ്ങനെയുള്ളവർ ഇത് തീർച്ചയായും ഒഴിവാക്കണം. വെണ്ണ ചീസ് മുതലായവ ഉപയോഗിക്കുന്നതുകൊണ്ട് അത്രയും ദോഷമില്ല.\nഎന്നാൽ പാല് തൈര് തുടങ്ങിയ സാധനങ്ങൾ ഉപയോഗിക്കുന്നത് സ്കിൻ ഡിസീസ് കൂടുതലാകും. കൂടുതൽ വിവരങ്ങൾ അറിയുന്നതിന് ഈ വീഡിയോ കണ്ടു നോക്കുക. NB നല്ല ഒരു ഡോക്ടർ നിർദേശ പ്രകാരം മാത്രം. ഇതുപോലുള്ള അറിവുകൾ ഉപയോഗിക്കുന്നത് ആണ് നല്ലതു. പലരുടയും ബോഡി പല രീതിയിൽ ആണ് ഇതിനെ പ്രീതികക്കുക. അതുകൊണ്ടു തന്നെ ഡോക്ടർ അഭിപ്രയം തേടുന്നത് നല്ലതാണു.\nഉണക്കമുന്തിരി ഏഴുദിവസം തുടർച്ചയായി കഴിച്ചാൽ ഞെട്ടിക്കുന്ന റിസൾട്ട്\nബാത്റൂമിലെ ഫ്ലഷ് ടാങ്ക് ഇനിയെന്നും പുതിയതായി നിലനിർത്താൻ ഇതാ ഒരു സൂത്രം


മിയാമി: ക്ലാസിക് പോരാട്ടത്തില് ഒരിക്കല്‍കൂടി റോജര് ഫെഡററും റാഫേല് നദാലും ഏറ്റുമുട്ടിയപ്പോള് വിജയം ഫെഡറര്‍ക്കൊപ്പം. മിയാമി ഓപ്പണിന്റെ ഫൈനലിലാണ് നദാല് ഫെഡററിനു മുന്നില് അടിയഴവ പറഞ്ഞത്.\nയു.എസ് ഓപ്പണില് വന് അട്ടിമറി; പ്രീക്വാര്‍ട്ടറില് കാലിടറി ഫെഡറര്\nനദാലിനെ വീഴ്ത്തി ദ്യോക്കോവിച്ച് ഫൈനലില്\nനേരിട്ടുള്ള സെറ്റുകള്‍ക്കായിരുന്ന ഫെഡറര് റാഫയെ വീഴ്ത്തിയത്. ആദ സെറ്റ് ഫെഡ് എക്‌സ്പ്രസിനായിരുന്നു. എന്നാല് രണ്ടാം ടെസ്റ്റില് റാഫ അതിശക്തമായി തിരികെ വന്നു. സ്‌കോര് 4-4 എത്തിയതിന് ശേഷം റാഫയെ ഫെഡറര് കീഴടക്കുകയായിരുന്നു.\nതന്റെ മൂന്നാമത്തെ മിയാമി ഓപ്പണ് കിരീടവും റാഫേല് നദാലിനെതിരെ തുടര്‍ച്ചയായ നാലാമത്തെ വിജയവുമാണ് ഫെഡറര് ഇതോടെ കരസ്ഥമാക്കി.\nAlso Read: ഭീകരവാദമോ വിനോദസഞ്ചാരമോ? എന്തുവേണമെന്ന് കശ്മീരി യുവത തീരുമാനിക്കണമെന്ന് പ്രധാനമന്ത്രി നരേന്ദ്രമോദി\nപരിക്കും പ്രായവും നിഴല് മാത്രമാക്കി ഒതുക്കിയെന്നു കരുതിയ ഇരു താരങ്ങളും അപ്രതീക്ഷിതമായ തിരിച്ചു വരവാണ് പോയ വര്‍ഷം നടത്തിയത്. ഓസ്‌ട്രേിലിയന് ഓപ്പണിലും ഏറ്റുമുട്ടിയ ഇരുവരും പ്രതാഭ കാലത്തെ അനുസ്മരിപ്പിച്ചിരുന്നു. ഓസ്‌ട്രേലിയന് ഓപ്പണിലും റാഫയെ തകര്‍ത്ത് ഫെഡറര് കിരീടം നേടിയിരുന്നു.\nSaturday 8th September 2018 9:41am\nSaturday 14th July 2018 8:49pm


ഇന്ത്യയില് 14 ദിവസം, ലങ്കയില് മൂന്ന്; പര്യടനത്തിന് മുന്നോടിയായി ധവാനും സംഘത്തിനും ക്വാറന്‍റീന് കടമ്പ\nന്യൂഡല്‍ഹി: കൊവിഡിന്റെ പശ്ചാത്തലത്തില് ഇന്ത്യ-ശ്രീലങ്ക പര്യടനത്തിന് ശക്തമായ തയ്യാറെടുപ്പുകള്. മൂന്ന് ഘട്ടങ്ങളിലായി പതിനേഴ് ദിവസമാണ് ടീം ക്വാറന്റീനില് കഴിയുക. ഇതിന്റെ ആദ്യ രണ്ട് ഘട്ടങ്ങള് ഇന്ത്യയിലായിരിക്കും. ആദ്യഘട്ടത്തില് ഏഴ് ദിവസം ഹാര്‍ഡ് ക്വാറന്റീനും ഏഴ് ദിവസം സോഫ്റ്റ് ക്വാറന്റീനിലും കഴിയുന്ന താരങ്ങള് ലങ്കയിലെത്തിയ ശേഷവും നിരീക്ഷണത്തില് കഴിയും. മൂന്ന് ദിവസത്തെ ഹാര്‍ഡ് ക്വാറന്റീനാണ് ലങ്കയിലുണ്ടാവുക. ടൂറില് രാഹുല് ദ്രാവിഡ് പരിശീലിപ്പിക്കുന്ന ഇന്ത്യന് ടീമിനെ ശിഖര് ധവാനാണ് നയിക്കുന്നത്. കൊളംബോയില് മൂന്നു ഇന്‍ട്രാ-സ്‌ക്വാഡ് മത്സരങ്ങള് കളിക്കും. സാധാരണയായി ആതിഥേയരായ […]\n12 Jun 2021 5:35 AM GMT\nന്യൂഡല്‍ഹി: കൊവിഡിന്റെ പശ്ചാത്തലത്തില് ഇന്ത്യ-ശ്രീലങ്ക പര്യടനത്തിന് ശക്തമായ തയ്യാറെടുപ്പുകള്. മൂന്ന് ഘട്ടങ്ങളിലായി പതിനേഴ് ദിവസമാണ് ടീം ക്വാറന്റീനില് കഴിയുക. ഇതിന്റെ ആദ്യ രണ്ട് ഘട്ടങ്ങള് ഇന്ത്യയിലായിരിക്കും. ആദ്യഘട്ടത്തില് ഏഴ് ദിവസം ഹാര്‍ഡ് ക്വാറന്റീനും ഏഴ് ദിവസം സോഫ്റ്റ് ക്വാറന്റീനിലും കഴിയുന്ന താരങ്ങള് ലങ്കയിലെത്തിയ ശേഷവും നിരീക്ഷണത്തില് കഴിയും. മൂന്ന് ദിവസത്തെ ഹാര്‍ഡ് ക്വാറന്റീനാണ് ലങ്കയിലുണ്ടാവുക.\nടൂറില് രാഹുല് ദ്രാവിഡ് പരിശീലിപ്പിക്കുന്ന ഇന്ത്യന് ടീമിനെ ശിഖര് ധവാനാണ് നയിക്കുന്നത്. കൊളംബോയില് മൂന്നു ഇന്‍ട്രാ-സ്‌ക്വാഡ് മത്സരങ്ങള് കളിക്കും. സാധാരണയായി ആതിഥേയരായ ടീമിലെ എ ടീമുമായിട്ടാണ് പരിശീലന മത്സരങ്ങള് നടക്കുക. എന്നാല് കൊവിഡ് വ്യാപനത്തിന്റെ പശ്ചാത്തലത്തില് ഇന്‍ഹൗസ് മത്സരങ്ങള് നടത്താന് തീരുമാനിക്കുകയായിരുന്നു. ഇന്ത്യന് ടീം തന്നെ രണ്ട് സംഘങ്ങളായി തിരിഞ്ഞ് പരിശീലന മത്സരങ്ങള് കളിക്കും. ഒരു ട്വന്റി-20യും രണ്ട് ഏകദിനവുമാണ് സന്നാഹ മത്സരത്തില് ഉള്‍പ്പെടുത്തിയിരിക്കുന്നത്.\nമലയാളി താരം സഞ്ജു സാംസണായിരിക്കും ഇന്ത്യയുടെ വിക്കറ്റ് കീപ്പര്. കര്‍ണാടകയുടെ മലയാളി താരം ദേവ്ദത്ത് പടിക്കലും ടീമിലുണ്ട്. ഋതുരാജ് ഗെയ്ക്ക്‌വാദ്, ചേതന് സക്കറിയ തുടങ്ങിയ യുവതാരങ്ങളും ലങ്കന് പര്യടനത്തിനുള്ള ടീമിലുണ്ട്. രാഹുല് ദ്രാവിഡ് കോച്ചിന്റെ സ്ഥാനത്ത് എത്തുന്നതാണ് മറ്റൊരു സവിശേഷത. ജൂണ് 28-നാണ് ഇന്ത്യന് ടീം കൊളംബോയിലേക്ക് പുറപ്പെടുക. ജൂലൈ 12നാണ് പരമ്പരയിലെ ആദ്യ മത്സരം,


IPL 2021: Chances of Playoff qualification of each teams CSK tops the list - Malayalam MyKhel\n» IPL 2021: പ്ലേഓഫ് യോഗ്യത- കൂടുതല് സാധ്യത രണ്ടു പേര്‍ക്ക്, മുംബൈയുടെ കാര്യം പരുങ്ങലില്\nIPL 2021: പ്ലേഓഫ് യോഗ്യത- കൂടുതല് സാധ്യത രണ്ടു പേര്‍ക്ക്, മുംബൈയുടെ കാര്യം പരുങ്ങലില്\nPublished: Saturday, September 25, 2021, 18:51 [IST]\nഐപിഎല്ലിന്റെ രണ്ടാംപാദ മല്‍സരങ്ങള് യുഎഇയില് പുരോഗമിക്കവെ ആരും തന്നെ ഇനിയും പ്ലേഓഫ് ബെര്‍ത്ത് ഉറപ്പാക്കിയിട്ടില്ല. രണ്ടു ടീമുകളാണ് പ്ലേഓഫിന് കൈയെത്തുംദൂരത്ത് എത്തിനില്‍ക്കുന്നത്. ഒന്ന് മുന് ജേതാക്കളായ എംഎസ് ധോണിയുടെ ചെന്നൈ സൂപ്പര് കിങ്‌സാണെങ്കില് മറ്റൊന്ന് കഴിഞ്ഞ തവണത്തെ റണ്ണറപ്പായ റിഷഭ് പന്തിന്റെ ഡല്‍ഹി ക്യാപ്പിറ്റല്‍സാണ്. ബാക്കിയുള്ള ആറു ടീമുകള്‍ക്കും പ്ലേഓഫിലെത്താന് ഇനിയുള്ള മല്‍സരങ്ങള് നിര്‍ണായകമാണ്.\nഎട്ടു ടീമുകളുടെയും പ്ലേഓഫ് സാധ്യത പരിശോധിക്കുകയാണെങ്കില് സിഎസ്‌കെയാണ് തലപ്പത്തു നില്‍ക്കുന്നത്. ധോണിയുടെ ടീം പ്ലേഓഫിലെത്താനുള്ള സാധ്യത 98.3 ശതമാനമാണ്. ഡല്‍ഹി ക്യാപ്പിറ്റല്‍സ് തൊട്ടുതാഴെയുണ്ട്. അവരുടെ പ്ലേഓഫ് സാധ്യത 97.8 ശതമാനമാണ് (രാജസ്ഥാന് റോയല്‍സിനെതിരായ മല്‍സരഫലം പരിഗണിച്ചിട്ടില്ല). യുഎഇയില് ഇതിനകം കളിച്ച രണ്ടു മല്‍സരങ്ങളിലും തോറ്റെങ്കിലും വിരാട് കോലിയുടെ റോയല് ചാലഞ്ചേഴ്‌സ് ബാംഗ്ലൂരിന്റെ പ്ലേഓഫ് സാധ്യത 60 ശതമാനത്തിനും മുകളിലാണ്. ആര്‍സിബി പ്ലേഓഫ് കളിക്കാനുളള സാധ്യത 68.2 ശതമാനമാണ്. മലയാളി താരം സഞ്ജു സാംസണിന്റെ രാജസ്ഥാന് റോയല്‍സിന്റെ പ്ലേഓഫ് സാധ്യത 50 ശതമാനത്തിനും മുകളിലാണ്. 52.1 ശതമാനം സാധ്യതയാണ് റോയല്‍സിനുള്ളത്. മറ്റു ഫ്രാഞ്ചൈസികളൊന്നും പ്ലേഓഫില് കടക്കാന് 50 ശതമാനം പോലും സാധ്യതയില്ല.\nനിലവിലെ ചാംപ്യന്മാരായ രോഹിത് ശര്‍മയുടെ മുംബൈ ഇന്ത്യന്‍സ് പ്ലേഓഫിലെത്തുമോയെന്നു കണ്ടുതന്നെ അറിയണം. ആര്‍സിബിയെപ്പോലെ യുഎഇയില് ഇതിനകം കളിച്ച രണ്ടു മല്‍സരങ്ങളിലും മുംബൈ തോറ്റു കഴിഞ്ഞു. ആദ്യം ചെന്നൈ സൂപ്പര് കിങ്‌സിനോടും പിന്നാലെ കൊല്‍ക്കത്ത നൈറ്റ്‌റൈഡേഴ്‌സിനോടുമായിരുന്നു ഹാട്രിക് കിരീടം ലക്ഷ്യമിട്ടെത്തിയ മുംബൈയുടെ പരാജയം. മുംബൈ ഇത്തവണ പ്ലേഓഫില് കടക്കാന് 35.3 ശതമാനം സാധ്യത മാത്രമേയുളളൂ.\nമുംബൈയ്ക്കു പിറകിലുള്ളത് രണ്ടു തവണ ചാംപ്യന്‍മാരായിട്ടുള്ള ഒയ്ന് മോര്‍ഗന്റെ കൊല്‍ക്കത്ത നൈറ്റ്‌റൈഡേഴ്‌സാണ്. 34.7 ആണ് കെകെആറിന്റെ പ്ലേഓറ് സാധ്യത. ഇന്ത്യയിലെ ആദ്യപാദത്തില് തീര്‍ത്തും നിരാശപ്പെടുത്തിയ കെകെആര് യുഎഇയില് ഗംഭീര തിരിച്ചുവരവാണ് നടത്തിയിരിക്കുന്നത്. കളിച്ച രണ്ടു മല്‍സരങ്ങളിലും കെകെആര് ജയിച്ചുകഴിഞ്ഞു. ആദ്യം റോയല് ചാലഞ്ചേഴ്‌സ് ബാംഗ്ലൂരിനെ ഒമ്പതു വിക്കറ്റിനു കെട്ടുകെട്ടിച്ച കെകെകെആര് പിന്നാലെ നിലവിലെ ചാംപ്യന്മാരായ മുംബൈയ്ക്കും ഷോക്ക് നല്‍കി. യുഎഇയില് രണ്ടാംപാദ മല്‍സരങ്ങള് ആരംഭിക്കുമ്പോള് പോയിന്റ് പട്ടികയില് ഏഴാംസ്ഥാനത്തായിരുന്നു കെകെആര്. എന്നാല് രണ്ടു തുടര് വിജയങ്ങള് അവരെ നാലാംസ്ഥാനത്തെത്തിച്ചിട്ടുണ്ട്.\nകെകെആറിനു പിറകിലായി അവാന രണ്ടു സ്ഥാനങ്ങളിലുള്ളത് കെഎല് രാഹുലിന്റെ പഞ്ചാബ് കിങ്‌സും കെയ്ന് വില്ല്യംസണിന്റെ സണ്‍റൈസേഴ്‌സ് ഹൈദരാബാദുമാണ്. ഈ രണ്ടു ടീമുകളും പ്ലേഓഫില് കടക്കണമെങ്കില് ഇനി അദ്ഭുതങ്ങള് തന്നെ സംഭവിക്കേണ്ടി വരും. കാരണം അത്രയേറെ ദുര്‍ബലമാണ് ഇവരുടെ പ്ലേഓഫ് സാധ്യതകള്. പഞ്ചാബ് കിങ്‌സിന്റെ പ്ലേഓഫ് സാധ്യത 12 ശതമാനവും ഹൈദരാബാദിന്റേത് വെറും 1.6 ശതമാനവും മാത്രമാണ്.\nRead more about: IPL 2021 team csk dc rcb rr mi kkr cricket ഐപിഎല് 2021 പ്ലേഓഫ് ടീം സിഎസ്‌കെ ആര്‍സിബി കെകെആര് ക്രിക്കറ്റ്\nStory first published: Saturday, September 25, 2021, 18:51 [IST]


ജാഗ്രത: ആറ്റിപ്രയിലെ മിന്നുന്ന വിജയം നുണപ്രചാരണത്തിനുള്ള മറുപടി\nആറ്റിപ്രയിലെ മിന്നുന്ന വിജയം നുണപ്രചാരണത്തിനുള്ള മറുപടി\nതിരുവനന്തപുരം കോര്‍പറേഷനിലെ ആറ്റിപ്ര വാര്‍ഡിലെ മിന്നുന്ന ജയം എല്‍ഡിഎഫിനെതിരെ യുഡിഎഫും ഒരു വിഭാഗം മാധ്യമങ്ങളും നടത്തുന്ന നുണപ്രചാരണങ്ങള്‍ക്ക് മുഖത്തടിച്ചുള്ള മറുപടി. സിപിഐ എം കൗണ്‍സിലറായിരുന്ന എം എസ് സംഗീതയുടെ വേദനാജനകമായ വേര്‍പാടിനെ ഉപയോഗിച്ച് രാഷ്ട്രീയ മുതലെടുപ്പ് നടത്തി വാര്‍ഡ് പിടിച്ചെടുക്കുകയെന്ന നീചതന്ത്രമാണ് യുഡിഎഫും മാധ്യമങ്ങളും ഇവിടെ പയറ്റിയത്. വ്യക്തിപരമായ ചില പ്രശ്നങ്ങളാല് നടന്ന ആത്മഹത്യയെ രാഷ്ട്രീയ ചേരുവ ചേര്‍ത്ത് എല്‍ഡിഎഫിനെതിരായ ആയുധമാക്കി. മനോരമയും മാതൃഭൂമിയും ഉള്‍പ്പെടെ ദിവസങ്ങളോളം ഇതിന്റെ പേരില് എല്‍ഡിഎഫിനെയും സ്ഥാനാര്‍ഥി ശോഭ ശിവദത്തിനെയും കുടുംബത്തെയും വേട്ടയാടി. ഈ വേട്ടയാടലുകള്‍ക്കു മുന്നില് തെല്ലും പതറാതെ ഉറച്ച ചുവടുവയ്പോടെ എല്‍ഡിഎഫ് നടത്തിയ പ്രവര്‍ത്തനമാണ് മിന്നുന്ന വിജയത്തിന്റെ അടിസ്ഥാനം.\nകഴിഞ്ഞ തവണ എം എസ് സംഗീത വെറും 181 വോട്ടിനാണ് വിജയിച്ചതെങ്കില് ഇത്തവണ ശോഭ ശിവദത്ത് ഭൂരിപക്ഷം അഞ്ചിരട്ടിയിലും കൂടുതല് വര്‍ധിപ്പിച്ചു. 913 വോട്ടിന്റെ ഭൂരിപക്ഷത്തിനാണ് ജയിച്ചത്. കഴിഞ്ഞ തവണ എല്‍ഡിഎഫിന് 1310 വോട്ടും യുഡിഎഫിന് 1129 വോട്ടും ബിജെപി സ്വതന്ത്രന് 514 വോട്ടും കിട്ടിയിരുന്നു. യുഡിഎഫ്-ബിജെപി വോട്ട് ഒന്നിച്ചുകൂട്ടിയാല് എല്‍ഡിഎഫ് 333 വോട്ടിനു പിറകില്. ഇത്തവണ കോണ്‍ഗ്രസ് മൂന്നാം സ്ഥാനത്തേക്ക് പിന്തള്ളി. രണ്ടാം സ്ഥാനത്തെത്തിയ ബിജെപിയുടെയും 83 വോട്ട് നേടിയ ആം ആദ്മിയുടെ കൂടി കൂട്ടിയാല്‍പ്പോലും എല്‍ഡിഎഫിന്റെ വോട്ടിനേക്കാള് ഏറെ പിറകില്. കഴിഞ്ഞ തവണ കിട്ടിയ 1310 വോട്ട് ഇത്തവണ 1738 വോട്ടായാണ് എല്‍ഡിഎഫ് വര്‍ധിപ്പിച്ചത്. എന്നാല്, മൂന്നാം സ്ഥാനത്തേക്ക് പിന്തള്ളിയ യുഡിഎഫിന്റെ വോട്ട് 1129ല് നിന്നും 770 ആയി നിലംപതിച്ചു. ലോക്സഭാ തെരഞ്ഞെടുപ്പിലെ ഭൂരിപക്ഷത്തിന്റെ മേനി നടിച്ചിറങ്ങിയ ബിജെപിക്കാകട്ടെ വോട്ടില് നേരിയ വര്‍ധന മാത്രമാണുണ്ടായതും. 514 എന്നത് 770 ആയി. ലോക്സഭാ തെരഞ്ഞെടുപ്പില് ബിജെപി ആയിരുന്നു ഒന്നാം സ്ഥാനത്ത്. വാര്‍ഡിലെ അഞ്ച് ബൂത്തില് മൂന്നിലും ബിജെപി ആയിരുന്നു മുന്നില്. എന്നാല്, അത് താല്‍ക്കാലിക വിജയം മാത്രമായിരുന്നുവെന്ന് ഇത് തെളിയിക്കുന്നു. തിരുവനന്തപുരം ലോക്സഭാ മണ്ഡലത്തിലും തിരുവനന്തപുരം കോര്‍പറേഷനിലും എല്‍ഡിഎഫിന്റെ അടിത്തറ ശക്തമാണെന്ന് തെളിയിക്കുന്നതാണ് ഈ വിജയം.\nഎല്‍ഡിഎഫിനെയും സ്ഥാനാര്‍ഥിയെയും കുടുംബത്തെയും വ്യക്തിപരമായി ആക്ഷേപിച്ചതിനു പുറമെ നുണപ്രചാരണങ്ങളുടെ വേലിയേറ്റമാണ് വലതുപക്ഷ മാധ്യമങ്ങളുടെ പിന്തുണയോടെ യുഡിഎഫും ബിജെപിയും നടത്തിയത്. സര്‍ക്കാര് തയ്യാറാക്കിയ കഴക്കൂട്ടം മാസ്റ്റര് പ്ലാനിന്റെ പേരില് കോര്‍പറേഷന് ഭരണത്തെ പ്രതിക്കൂട്ടിലാക്കി പ്രചാരണം നടത്തി. മാസ്റ്റര് പ്ലാനില്‍പെടുന്ന ആറ്റിപ്രയിലെ ഒരു വിഭാഗം വോട്ടര്‍മാരെ തെറ്റിദ്ധരിപ്പിച്ച് വോട്ട് നേടാനാണ് ശ്രമിച്ചത്. എന്നാല്, ഈ മാസ്റ്റര് പ്ലാന് കോര്‍പറേഷന്റെ സൃഷ്ടിയായിരുന്നില്ല. നഗരത്തിലെ മാലിന്യനീക്കം പാടെ പ്രതിസന്ധിയിലാക്കിയത് സംസ്ഥാന സര്‍ക്കാരിന്റെ രാഷ്ട്രീയ മുതലെടുപ്പ് തന്ത്രത്തെതുടര്‍ന്നാണ്. വിളപ്പില്‍ശാല മാലിന്യ സംസ്കരണ ഫാക്ടറി അടച്ചുപൂട്ടിയെന്നുമാത്രമല്ല, ബദല്‍സംവിധാനം ഏര്‍പ്പെടുത്തുമെന്ന് പറഞ്ഞ് സര്‍ക്കാര് കബളിപ്പിക്കുകയുംചെയ്തു. മൊബൈല് ഇന്‍സിനറേറ്റര് ഉള്‍പ്പെടെ വാങ്ങി കമീഷന് പറ്റുകയുംചെയ്തു. മാലിന്യ സംസ്കരണ പദ്ധതികള്‍ക്കെതിരെ എങ്ങും ജനപ്രതിഷേധം ഉയരാനും സംസ്ഥാന സര്‍ക്കാരിന്റെ വികലനയം നിമിത്തമായി. എന്നിട്ടും അതിന്റെ പേരിലും കോര്‍പറേഷനെ പഴിചാരി വോട്ട് നേടാന് ശ്രമിച്ചു. സംസ്ഥാന ഭരണസംവിധാനം ദുരുപയോഗംചെയ്ത് കോര്‍പറേഷന് ഭരണത്തെ പ്രതിസന്ധിയിലാക്കാനുള്ള തന്ത്രവും പയറ്റി. ഇതെല്ലാമാണ് ഒറ്റയടിക്ക് തകര്‍ന്നു തരിപ്പണമായത്\nകഴക്കൂട്ടം: വീറും വാശിയും നിറഞ്ഞ രാഷ്ട്രീയ പോരാട്ടത്തിനൊടുവില് ആറ്റിപ്ര ചെങ്കടലായി. ശക്തമായ ത്രികോണമത്സരം നടന്ന ആറ്റിപ്രയില് വിരുദ്ധശക്തികള്‍ക്ക് മറുപടിനല്‍കിക്കൊണ്ട് സിപിഐ എം വാര്‍ഡ് നിലനിര്‍ത്തി. പരാമ്പരാഗത ഇടതുകോട്ടയില് വിള്ളലുണ്ടാക്കുന്ന പ്രതീതി ഉളവാക്കിയ ഉപതെരഞ്ഞെടുപ്പില് വിജയിക്കാനായതിന്റെ ആഹ്ലാദത്തിലാണ് ആറ്റിപ്രയിലെ പാര്‍ടിപ്രവര്‍ത്തകര്. ലോക്സഭാ തെരഞ്ഞെടുപ്പില് ഉണ്ടായ ക്ഷീണമകറ്റി പ്രവര്‍ത്തകരെ ഒപ്പം നിര്‍ത്താന് പാര്‍ടിക്ക് കഴിഞ്ഞു. 2005ല് നടന്ന നഗരസഭാ തെരഞ്ഞെടുപ്പില് എല്‍ഡിഎഫ് സ്ഥാനാര്‍ഥിയായി മത്സരിച്ച എസ് ശിവദത്ത് 1753 വോട്ടുകളുടെ ഭൂരിപക്ഷത്തിലാണ് വിജയിച്ചത്. തുടര്‍ന്ന് നടന്ന മത്സരത്തില് എം എസ് സംഗീതയായിരുന്നു വിജയി. സംഗീതയുടെ അപ്രതീക്ഷിതമായ മരണത്തെത്തുടര്‍ന്ന് കോണ്‍ഗ്രസ് - ബിജെപി സഖ്യം നുണപ്രചാരണങ്ങള് നടത്തുകയും സംഗീതയും അച്ഛനും അമ്മയും കോണ്‍ഗ്രസുകാരുടെ മോഹവലയത്തില് അകപ്പെട്ട് ഇതിന്റെ ഭാഗമാകുകയുംചെയ്തു. എന്നാല്, ശിവദത്ത് ആറ്റിപ്ര വാര്‍ഡില് നടത്തിയ വികസന പ്രവര്‍ത്തനങ്ങള് കുപ്രചാരണങ്ങളെ അതീജിവിക്കുന്നതിനും വിജയത്തിനും അടിസ്ഥാനമായി. സംഗീതയുടെ മരണത്തിലൂടെ ഉണ്ടായ കള്ളപ്രചാരണങ്ങള്‍കൊണ്ട് മാനസികമായി തളര്‍ന്നു കഴിയുകയായിരുന്നു ശിവദത്തിന്റെ കുടുംബം. തെരഞ്ഞെടുപ്പ് വിജയം നുണപ്രചാരണങ്ങള്‍ക്കുള്ള മറുപടിയാണെന്ന് ശോഭ ശിവദത്ത് പറഞ്ഞു. കഴിഞ്ഞ പ്ലസ്ടു പരീക്ഷയില് വിജയിച്ച മകള് ശരണ്യ ദത്തും തെരഞ്ഞെടുപ്പില് അമ്മ ശോഭശിവദത്തും വിജയിച്ചതിന്റെ ഇരട്ടി ആഹ്ലാദത്തിലാണ് ശിവദത്തിന്റെ കുടുംബം. മകന് ശരണ്‍ദത്ത് പത്താംക്ലാസ് വിദ്യാര്‍ഥിയാണ്.\nനഗര ഭരണത്തിനുള്ള അംഗീകാരം\nതിരു: മൂന്നരവര്‍ഷത്തെ നഗരഭരണത്തിനുള്ള അംഗീകാരമാണ് ആറ്റിപ്ര വാര്‍ഡില് ഉണ്ടായ കണ്ണഞ്ചിപ്പിക്കുന്ന വിജയമെന്ന് എല്‍ഡിഎഫ് പാര്‍ലമെന്ററി പാര്‍ടി സെക്രട്ടറി വി എസ് പത്മകുമാര് പറഞ്ഞു. നഗരം നേരിടുന്ന ഗുരുതരമായ മാലിന്യപ്രശ്നത്തില്‍പോലും രാഷ്ട്രീയം കാണുന്ന യുഡിഎഫിനെ ആറ്റിപ്ര ജനത മൂന്നാംസ്ഥാനത്താക്കി. യുഡിഎഫിനും ബിജെപിക്കും ലഭിച്ച വോട്ടിനേക്കാള് ഭൂരിപക്ഷം നല്‍കി ശോഭാ ശിവദത്തിനെ വിജയിപ്പിച്ച നാടിന് എല്‍ഡിഎഫ് നഗരസഭാ പാര്‍ലമെന്ററി പാര്‍ടി കടപ്പാട് അറിയിച്ചു.\nഒറ്റൂരില് ഭൂരിപക്ഷം വര്‍ധിച്ചു\nവര്‍ക്കല: എല്‍ഡിഎഫ് ഭരണനേതൃത്വത്തിലുള്ള വര്‍ക്കല ബ്ലോക്ക് പഞ്ചായത്തില് ഒറ്റൂര് ഡിവിഷനില് കഴിഞ്ഞ തവണത്തേക്കാള് ഭൂരിപക്ഷം വര്‍ധിപ്പിക്കാന് എല്‍ഡിഎഫിന് കഴിഞ്ഞു. ഒറ്റൂര് പഞ്ചായത്തിലെ കോണ്‍ഗ്രസിന് വേരോട്ടമുള്ള വാര്‍ഡുകളില്‍പ്പോലും എല്‍ഡിഎഫ് സ്ഥാനാര്‍ത്ഥി സി എസ് രാജീവ് ഏറെ മുന്നേറി. ഒറ്റൂര് ഡിവിഷനിലെ ഒമ്പത് വാര്‍ഡിലെയും ഓരോ വോട്ടര്‍മാരോടും രാജീവ് പ്രത്യേകം നന്ദി പറഞ്ഞു. വികസന പദ്ധതികള് നടപ്പാക്കുന്നതില് ഏറെ മുന്നിലുള്ള എല്‍ഡിഎഫ് ഭരണനേതൃത്വത്തിലുള്ള വര്‍ക്കല ബ്ലോക്ക് പഞ്ചായത്തില് അംഗമാകാന് കഴിഞ്ഞതില് അഭിമാനമുണ്ടെന്നും വികസനത്തിന്റെ കാര്യത്തില് ജനപക്ഷത്തുനിന്ന് പ്രവര്‍ത്തിക്കുമെന്നും അടിസ്ഥാന സൗകര്യങ്ങളില് കൂടുതല് ശ്രദ്ധ കേന്ദ്രീകരിക്കുമെന്നും രാജീവ് പറഞ്ഞു. വെള്ളിയാഴ്ച രാവിലെ ഫലപ്രഖ്യാപനം വന്നതോടെ, സിപിഐ എം വര്‍ക്കല ഏരിയസെക്രട്ടറി അഡ്വ. എസ് ഷാജഹാന്റെ നേതൃത്വത്തില് എല്‍ഡിഎഫ് പ്രവര്‍ത്തകര് വോട്ടെണ്ണല്‍കേന്ദ്രമായ മാവിന്‍മൂട് ജങ്ഷന് മുതല് കല്ലമ്പലം ജങ്ഷന്‍വരെ ആഹ്ലാദപ്രകടനം നടത്തി.\nചെമ്പകരാമന്‍തുറ വിജയം യുഡിഎഫിന് മുന്നറിയിപ്പ്\nകോവളം: യുഡിഎഫ് ഭരണം നിലനില്‍ക്കുന്ന കരുംകുളം പഞ്ചായത്തിലെ കോണ്‍ഗ്രസ് ഭരണത്തിനേറ്റ കനത്ത തിരിച്ചടിയാണ് എല്‍ഡിഎഫിന് ഉണ്ടായ വമ്പിച്ച വിജയം. ഉപതെരഞ്ഞെടുപ്പില് ചെമ്പകരാമന്‍തുറ വാര്‍ഡ് എല്‍ഡിഎഫ് സ്ഥാനാര്‍ഥി ജനതാദള് എസിന്റെ വിന്‍സെന്റ് സെബാസ്റ്റ്യന് 40 വോട്ടുകളുടെ ഭൂരിപക്ഷത്തിനാണ് യുഡിഎഫിലെ എ ഫ്രാങ്ക്ളിനെ പരാജയപ്പെടുത്തിയത്. വിന്‍സെന്റ് സെബാസ്റ്റ്യന് 493 വോട്ടും എ ഫ്രാങ്ക്ളിന് 453 വോട്ടും ബിജെപി സ്ഥാനാര്‍ഥി സോളമന് 21 വോട്ടും വിന്‍സെന്റ് സെബാസ്റ്റ്യന്റെ അപരനായി മത്സരിച്ച സ്വതന്ത്രസ്ഥാനാര്‍ഥി വിന്‍സെന്റ് തോമസിന് 16 വോട്ടും ലഭിച്ചു. കോണ്‍ഗ്രസ് അംഗമായിരുന്ന എഡ്വേര്‍ഡിന്റെ മരണത്തെത്തുടര്‍ന്നാണ് ചെമ്പകരാമന്‍തുറ വാര്‍ഡില് ഉപതെരഞ്ഞെടുപ്പ് നടന്നത്. കഴിഞ്ഞ പഞ്ചായത്ത് തെരഞ്ഞെടുപ്പില് യുഡിഎഫിലെ എഡ്വേര്‍ഡ് 91 വോട്ടിന്റെ ഭൂരിപക്ഷത്തില് വിജയിച്ചിരുന്നു. ഉപതെരഞ്ഞെടുപ്പിലുണ്ടായ ഗംഭീരവിജയത്തില് എല്‍ഡിഎഫ് പ്രവര്‍ത്തകര് ചെമ്പകരാമന്‍തുറയിലും കരുംകുളത്തും ആഹ്ലാദപ്രകടനം നടത്തി.\nPosted by ജനശക്തി at 11:13 AM


രഹന ഫാത്തിമയുടെ മുൻകൂർ ജാമ്യാപേക്ഷ തള്ളി\nസ്വന്തം കുട്ടികളെക്കൊണ്ട് നഗ്നശരീരത്തിൽ ചിത്രം വരപ്പിച്ച് സാമൂഹ്യമാധ്യമങ്ങളിൽ പ്രചരിപ്പിച്ച കേസിൽ രഹന ഫാത്തിമയുടെ മുൻകൂർ ജാമ്യാപേക്ഷ ഹൈക്കോടതി തള്ളി. രഹനയ്‌ക്കെതിരെ പോക്സോ കുറ്റം നിലനിൽക്കുമെന്നും കോടതി വ്യക്തമാക്കി.\nകുട്ടികൾക്ക് ലൈംഗിക വിദ്യാഭ്യാസം നൽകുക എന്ന ലക്ഷ്യത്തോടെയാണ് ദൃശ്യങ്ങൾ പ്രചരിപ്പിച്ചതെന്ന വാദം തള്ളി. ദൃശ്യങ്ങൾ പരിശോധിച്ച കോടതി, പ്രതി കുട്ടികളെ ലൈംഗിക സംതൃപ്തിക്ക് ഉപയോഗിച്ചതിന് പ്രഥമദൃഷ്ട്യാ തെളിവുണ്ടെന്ന് നിരീക്ഷിച്ചു. കുട്ടികൾ ദേഹത്ത് ചിത്രങ്ങൾ വരച്ചപ്പോഴുള്ള പ്രതിയുടെ പ്രതികരണം പ്രധാനമാണെന്നും ഇത് അന്വേഷണ ഉദ്യോഗസ്ഥൻ പരിശോധിക്കണമെന്നും പ്രതിയെ കസ്റ്റഡിയിൽ ചോദ്യം ചെയ്യേണ്ടതുണ്ടെന്നും  ഉത്തരവിൽ വ്യക്തമാക്കി. മക്കൾക്ക് ലൈംഗിക വിദ്യാഭ്യാസം നൽകാൻ അമ്മയ്‌ക്ക് അവകാശമുണ്ട്. നിയമം വിലക്കുന്നില്ലെങ്കിൽ അത് വീടിന്റെ നാലു ചുവരുകൾക്കുള്ളിൽ ആകുന്നതിൽ തെറ്റില്ല. പക്ഷേ  എല്ലാ കുട്ടികൾക്കും ലൈംഗിക ബോധവൽക്കരണത്തിന് വേണ്ടിയാണ് ദൃശ്യങ്ങൾ പ്രചരിപ്പിച്ചതെന്ന വാദത്തോട് യോജിക്കാനാകില്ല–-കോടതി വ്യക്തമാക്കി.\nകുട്ടിയുടെ ജീവിതത്തിൽ അമ്മയുടെ പങ്ക് വലുതാണ്. പ്രതിസന്ധികളിൽ  വൈകാരിക പിന്തുണയാകുന്നതും കുട്ടിയുടെ വീക്ഷണവും കാഴ്ചപ്പാടും രൂപപ്പെടുത്തുന്നതും അമ്മയാണെന്നും കോടതി പറഞ്ഞു. കോടതിയുടെ നീരീക്ഷണങ്ങൾ കേസന്വേഷണത്തെ സ്വാധീനിക്കരുതെന്നും കേസ് നിലനിൽക്കില്ലെന്ന വാദം ഉയർത്തിയതിനാലാണ് പരാമർശങ്ങളെന്നും ഉത്തരവിൽ വ്യക്തമാക്കി.\nകുട്ടികളുടെ മുന്നിലുള്ള നഗ്നതാപ്രദർശനം സമൂഹത്തിൽ ഗുരുതര പ്രത്യാഘാതം ഉണ്ടാക്കുന്നതാണെന്നും പ്രതിക്ക് ക്രിമിനൽ പശ്ചാത്തലമുണ്ടെന്നും പ്രോസിക്യൂഷൻ ബോധിപ്പിച്ചു. കൊച്ചിയിലെ പൊലീസ് സൈബർ ഡോമിന്റെ റിപ്പോർട്ടിന്റെ അടിസ്ഥാനത്തിൽ രജിസ്റ്റർ ചെയ്ത കേസിലാണ് ജാമ്യാപേക്ഷ പരിഗണിച്ചത്.


കാസര്‍കോട് പോലീസിനെതിരെ ആഞ്ഞടിച്ച് മുന് എസ് പി; സ്‌കൂളില് നടന്ന ചെറിയ പ്രശ്‌നം പോലീസ് നര നായാട്ടാക്കി മാറ്റിയതായി ആരോപണം, ഉന്നത ഉദ്യോഗസ്ഥര് ഇടപെട്ട് നടപടി സ്വീകരിക്കണമെന്നും ആവശ്യം | KasargodVartha: Kasaragod News paper Live, Kannur, Mangalore, Malabar\nHome » kasaragod » Kerala » news » Social-Media » Top-Headlines » കേരള വാര്‍ത്ത » കാസര്‍കോട് പോലീസിനെതിരെ ആഞ്ഞടിച്ച് മുന് എസ് പി; സ്‌കൂളില് നടന്ന ചെറിയ പ്രശ്‌നം പോലീസ് നര നായാട്ടാക്കി മാറ്റിയതായി ആരോപണം, ഉന്നത ഉദ്യോഗസ്ഥര് ഇടപെട്ട് നടപടി സ്വീകരിക്കണമെന്നും ആവശ്യം\nകാസര്‍കോട്: (www.kasargodvartha.com 19.09.2018) കാസര്‍കോട് പോലീസിനെതിരെ ആഞ്ഞടിച്ച് മുന് എസ് പി ഹബീബ് റഹ് മാന് ഫേസ്ബുക്കില് പോസ്റ്റിട്ടു. ചെമ്മനാട് ജമാഅത്ത് ഹയര് സെക്കന്‍ഡറി സ്‌കൂളില് സ്‌പോര്‍ട് ദിനത്തില് നടന്ന ചെറിയ പ്രശ്‌നം പോലീസ് നര നായാട്ടാക്കി മാറ്റിയതായാണ് അദ്ദേഹം ആരോപിക്കുന്നത്. കുട്ടികളാണെന്നുള്ള യാതൊരു പരിഗണനയും അവരോട് കാണിച്ചില്ലെന്നും രക്ഷപ്പെടാന് ശ്രമിച്ച കുട്ടികളെ കിലോമീറ്ററുകളോളം പിന്തുടര്‍ന്ന് അടിച്ചതായും അദ്ദേഹം കുറ്റപ്പെടുത്തുന്നു. സ്‌കൂള് അധികൃതര്‍ക്കും കമ്മിറ്റിക്കുമെതിരെയും പോസ്റ്റില് വിമര്‍ശനം ഉന്നയിച്ചിട്ടുണ്ട്. സ്‌കൂള് നടത്താന് കഴിയില്ലെങ്കില് സര്‍ക്കാരിനെ ഏല്‍പിക്കണമെന്നു പോലും അദ്ദേഹം ആവശ്യപ്പെടുന്നു.\nഒരു പോലീസുകാരന്റെ ആത്മഗതം\nസംഭവിക്കാന് പാടില്ലാത്ത പോലീസിന്റെ നര നായാട്ടിനെ കുറിച്ചാണ് ഞാന് പറയാന് ഉദ്ദേശിക്കുന്നത്. പോലീസ് എങ്ങനെ ആവാതിരിക്കണം എന്ന് ഒന്നുകൂടി നമ്മളെക്കൊണ്ട് പറയപ്പിച്ചിരുക്കുന്ന ഒരു ദാരുണമായ സംഭവമാണ് ഇന്നലെ ചെമ്മനാട് ജമാഅത്ത് ഹയര് സെക്കന്‍ഡറി സ്‌കൂളില് നടന്നത്. ഇന്നലെ സ്‌കൂളില് സ്‌പോര്‍ട്‌സ് ഡേ ആയിരുന്നു. കുട്ടികള് വളരെ ആവേശത്തോടെ കാലാ കാലമായി കൊണ്ടാടി കൊണ്ടിരിക്കുന്ന ഒരു കായിക ഉത്സവമാണ് സ്‌പോര്‍ട്‌സ് ഡേ.\nചെമ്മനാടും അതിനു വിരുദ്ധമായിരിക്കാന് സാധ്യതയില്ലല്ലോ. ഇന്നലെ വിജയച്ചിതിന്റെ ആവേശത്തില് കുട്ടികള് പടക്കം പൊട്ടിച്ചിരുന്നു. കാലേ കൂട്ടി പ്രശ്‌നമുണ്ടാവും എന്ന് കണക്കു കൂട്ടി പോലീസും ജാഗരൂകരായിരുന്നു. പടക്കം പൊട്ടിയതോടെ പോലീസ് ക്യാമ്പസില് പ്രവേശിച്ചു. ഒരു കുട്ടിയെ പിടികൂടി. അവന്റെ കയ്യില് പടക്കം ഉണ്ടായിരുന്നു എന്നാണ് പോലീസ് പറയുന്നത്. ഇതില് പ്രകോപിതരായ കുട്ടികള് സ്‌കൂള് ഗേറ്റ് അടച്ചു പോലീസിനെ പ്രതിരോധിച്ചു. തുടര്‍ന്ന് നടന്നത് എന്താണെന്ന് പോലീസിന് പോലും വ്യക്തമായി അറിയാതെ പോയി. അതിക്രൂരമായ നരനായാട്ടാണ് പിന്നെ നടന്നത്. പിഞ്ചു കുഞ്ഞുങ്ങള് പോലും അടി കൊണ്ട് ബോധരഹിതരായി. ഒരു പതിമൂന്നു വയസ്സുകാരന് തലക്കടിയേറ്റ് ഇപ്പോള് തീവ്ര പരിചരണത്തിലാണ് എന്നാണ് അയാളുടെ പിതാവ് എന്നോട് പറഞ്ഞത്.\nപോലീസിന് വളരെ തന്മയത്വത്തോടെ പരിഹരിക്കാന് പറ്റുമായിരുന്ന ഒരു ചെറിയ സംഭവത്തെ ഇത്രയും വഷളാക്കിയതിനു ആരെ കുറ്റം പറയും ?. നേതൃപരമായ പരാജയമാണ് ഇന്നലെ ഉണ്ടായത്. പോലീസിനെ നിയന്ത്രിക്കേണ്ട ഉയര്‍ന്ന ഉദ്യോഗസ്ഥര് പിഞ്ചു കുട്ടികളെ അടിക്കാന് ആവശ്യപ്പെടുന്ന നിഷ്ടൂരമായ കാഴ്ചയാണ് കണ്ടത് എന്നാണ് പലരും പറഞ്ഞത്. പോലീസിന് അവരുടെ ഭാഗം ന്യായീകരിക്കാന് ഒരുപാട് കാരണങ്ങള് കാണും. പക്ഷെ ഇവിടെ പരിക്ക് പറ്റിയവരില് ഭൂരിഭാഗവും പതിമൂന്നും പതിനാലും പതിനഞ്ചും വയസ്സുള്ള കുട്ടികളാണ് എന്ന് എന്റെ പ്രിയപ്പെട്ട പോലീസുകാര് ഒരു നിമിഷത്തേക്ക് മറന്നു പോയി എന്നാണ് മനസ്സിലായത്.\nഅടികൊണ്ടു ചെളിയില് വീണുപോയ ഒരു പതിമൂന്നുകാരനെ പോലീസിനെ പേടിച്ചു മൂന്നു കിലോമീറ്റര് ചുമന്നു പോലീസ് കാണാത്ത വഴിയിലൂടെ കുട്ടികള് ഒരു സ്ഥലത്ത് എത്തിച്ചു. ശേഷം പിതാവിനെ അറിയിച്ച് ഹോസ്പിറ്റലില് എത്തിക്കുകയാരുന്നു. കുട്ടികളെ പോലീസ് കിലോമീറ്ററുകളോളും പിന്തടര്‍ന്നു അടിക്കുകയായിരുന്നു എന്ന് കേള്‍ക്കുമ്പോള് ഞാനും ഈ ഡിപ്പാര്‍ട്‌മെന്റില് മുപ്പത്തി രണ്ടു കൊല്ലം ചിലവഴിച്ച വ്യക്തി തന്നെ അല്ലേ എന്ന് വായനക്കാര് സന്ദേഹപ്പെടുന്നുണ്ടാകും. (ശരിയാണ് ഞാനും ഒരുപാട് ലാത്തിചാര്‍ജ് ചെയ്തിട്ടുണ്ട്. കോളേജ് ക്യാമ്പസ്സില് കയറി അടിച്ചിട്ടുണ്ട്. അതൊക്ക ശരിയായി പരിശോധിച്ച് പ്രിസിപ്പലിന്റെ അനുമതിക്ക് ശേഷം മിതമായ രീതിയില് കുട്ടികളെ നേരിട്ടിട്ടുണ്ട്. പക്ഷെ ഒരിക്കലും പിഞ്ചു കുട്ടികളെ തല്ലിയിട്ടില്ലെന്നു നെഞ്ചത്ത് കൈവെച്ചു പറയാന്‍പറ്റും).\nഇവിടെ നടന്നത് പോലീസിന് പോലും ന്യായീകരണം നിരത്താന് പറ്റാത്ത കാര്യങ്ങളാണ്. ഇത് ഉന്നത ഉദ്യോഗസ്ഥര് പരിശോധിച്ച് വേണ്ട നടപടികള് അടിയന്തരമായി എടുക്കണമെന്നാണ് എനിക്ക് പറയാനുള്ളത്. സ്‌കൂള് അധികൃതര് ചെയ്തതും അക്ഷന്ത്യമായ തെറ്റാണു. എല്ലാ കാര്യത്തിനും പോലീസിനെ ക്യാമ്പസിലേക്ക് വിളിച്ചു വരുത്തുന്നത് ഒരു സ്‌കൂളിനും ഭൂഷണമല്ല. സ്‌കൂള് നടത്താന് കഴിയില്ലെങ്കില് സര്‍ക്കാരിനെ ഏല്‍പ്പിച്ചു മിണ്ടാതെ നില്‍ക്കുക. ഇല്ലെങ്കില് തളങ്കര മുസ്ലിം സ്‌കൂള് നടത്തിപ്പുകാരെ കണ്ട് സ്‌കൂള് എങ്ങിനെ നടത്തണമെന്ന് ജമാഅത്ത് സ്‌കൂള് അധികൃതര് കണ്ട് മനസിലാക്കുക. ആണും പെണ്ണും കെട്ട കളി ഇനിയെങ്കിലും നിര്‍ത്തുക. ഒരു കാലത്തു മലബാറിന്റെ സാംസ്‌കാരിക കേന്ദ്രവും കായികവും വിദ്യാഭ്യാസപരമായും ഉന്നതിയില് നിന്നിരുന്ന ഒരു സ്ഥലമായിരുന്നു ചെമ്മനാട്. ഒരുപാട് സ്വപ്നമാണ് ഇവിടെ തകര്‍ന്നു കൊണ്ടിരിക്കുന്നത്.\nKeywords: Kasaragod, Kerala, news, Top-Headlines, Social-Media, Ex SP against Kasaragod Police\nTopics: kasaragod Kerala news Social-Media Top-Headlines കേരള വാര്‍ത്ത


ചായ വില്‍ക്കാത്ത മോദി എങ്ങനെ ചായക്കടക്കാരനായി? #NarendraModi - Oneindia Malayalam\nസത്യത്തില് നരേന്ദ്ര മോദി ചായ വിറ്റിരുന്നോ എന്ന ചോദ്യം പലരും ഉന്നയിച്ചിട്ടുണ്ട്. ചായ വിറ്റിരുന്നു എന്ന് പറയുന്ന കാലഘട്ടവും ചില സംശയങ്ങള് ഉയര്‍ത്തിയിരുന്നു എന്നത് വാസ്തവം ആണ്. ഇപ്പോഴിതാ, നരേന്ദ്രമോദിയുടെ അടുത്ത സുഹൃത്തായിരുന്നു വ്യക്തി തന്നെ അതിനെ കുറിച്ച് വെളിപ്പെടുത്തുകയാണ്. ബിജെപി, ആര്‍എസ്എസ് നേതൃത്വത്തോട് പിണങ്ങി നില്‍ക്കുന്ന വിഎച്ച്പി മുന് അധ്യക്ഷന് പ്രവീണ് തൊഗാഡിയ ആണ് ഇക്കാര്യം വെളിപ്പെടുത്തിയിരിക്കുന്നത്.\nrss prime minister vhp togadia praveen togadia


Metro Vaartha - മാളവികയുടെ യാത്രാ അനുഭവങ്ങൾ\nMay 2020 - 12:53 pm IST\nതന്‍റെ യാത്രകളും ഫോട്ടോകളും താരം ഇന്‍സ്റ്റയില് ആരാധകര്‍ക്കായി പങ്കുവെക്കാറുണ്ട്. ഷൂട്ടിങ് ഇടവേളകളില് കിട്ടുന്ന എല്ലാ സമയവും താരം യാത്രക്കായി മാറ്റിവെക്കാറുണ്ട്. അത് പോലെ തന്‍റെ യാത്ര കുറിപ്പികളും താരം ആരാധകര്‍ക്കായി പങ്കുവെക്കാറുണ്ട്.\nആരാധകര്‍ക്കായി തന്‍റെ വിയറ്റ്നാം യാത്ര അനുഭവം പങ്കുവെച്ചിരിക്കുകയാണ് മാളവിക മോഹനന്. ദുല്‍ഖര് ചിത്രം പട്ടംപോലെ എന്ന സിനിമയിലൂടെയാണ് മാളവിക മോഹനന് സിനിമയിലേക്ക് എത്തുന്നത്. അഭിനയം കഴിഞ്ഞാല് താരത്തിന് ഏറ്റവും ഇഷ്ടം യാത്രകളോടാണ്. തന്‍റെ യാത്രകളും ഫോട്ടോകളും താരം ഇന്‍സ്റ്റയില് ആരാധകര്‍ക്കായി പങ്കുവെക്കാറുണ്ട്. ഷൂട്ടിങ് ഇടവേളകളില് കിട്ടുന്ന എല്ലാ സമയവും താരം യാത്രക്കായി മാറ്റിവെക്കാറുണ്ട്. അത് പോലെ തന്‍റെ യാത്ര കുറിപ്പികളും താരം ആരാധകര്‍ക്കായി പങ്കുവെക്കാറുണ്ട്. കോവിഡ് 19 തടയുന്നതിനായി കൈകൾ സാനിറ്റൈസർ ഉപയോഗിച്ച് വൃത്തിയാക്കുവാനും സുരക്ഷിതരായി വീട്ടിലിരിക്കുവാനും താരം പറയുന്ന ഇന്‍സ്റ്റ പോസ്റ്റാണ് ഇപ്പോള് ചര്‍ച്ചയാകുന്നത്.സാനിറ്റൈസർ പിടിച്ച് മാളവിക നില്‍ക്കുന്ന ചിത്രമാണ് താരം ഇന്‍സ്റ്റയില് പങ്കുവെച്ചിരിക്കുന്നത്. നീല ഷോട്ട് അണിഞ്ഞ് തെരുവ് വിളക്കിന്‍റെ വെളിച്ചത്തില് നില്‍ക്കുന്ന താരത്തിന്‍റെ ചിത്രങ്ങളാണ് പങ്കുവെച്ചിരിക്കുന്നത്. ലോകം മുഴുവന് കൊറോണ വൈറസിന്‍റെ ആശങ്കയിലാണ്. സിനിമാ ഷൂട്ടിങ് ഷോകള് എല്ലാം നിര്‍ത്തി വെച്ചിരിക്കുകയാണ്. ഇപ്പോഴത്തെ സാഹചര്യത്തിൽ വൈറസിനെ ചെറുക്കാന് മുന്‍കരുതൽ സ്വീകരിക്കാനും താരം ആരാധകര്‍ക്ക് നിര്‍ദേശം നൽകുന്നുണ്ട്.\nകൂടാതെ തന്‍റെ ആരാധകര്‍ക്കായി വിയറ്റ്നാം യാത്ര അനുഭവം പങ്കുവെച്ചിരിക്കുകയാണ് മാളവിക മോഹനന്. യാത്രയില് തനിക്ക് ഇഷ്ടപ്പെട്ട എട്ടുകാര്യങ്ങളും താരം ഇന്‍സ്റ്റയില് കുറിച്ചിട്ടുണ്ട്.. തന്‍റെ വിയറ്റ്നാം യാത്ര മറക്കാന് ആവാത്ത ഒന്നായിരുന്നുവെന്നും, എന്നും ഓര്‍ക്കുന്ന തന്‍റെ യാത്രകളിലെ ഏറ്റവും പ്രധാനപ്പെട്ട ഒരു യാത്ര അനുഭവം തന്നെയായിരിക്കും ഇതെന്നും താരം ഇന്‍സ്റ്റയില് കുറിച്ചു. ഹാനോയിലെ ട്രെയിന് സ്ട്രീറ്റിലെ റെയില്‍വേ ട്രാക്കിലുള്ള മേക്ഷിഫ്റ്റ് കഫേയെ കുറിച്ച് താരം പോസ്റ്റില് പറയുന്നു. ട്രെയിന് വരുന്നതിന് തൊട്ടുമുന്‍പ് ട്രാക്കില് നിന്ന് മേശകളും കസേരകളും എടുത്തു മാറ്റുന്നു ആദ്യം അല്‍പ്പം ബുദ്ധിമുട്ടായി തോന്നിയെങ്കിലും മികച്ച ഒരു അനുഭവം ആയിരുന്നു. വിയറ്റ്നാംകാരുടെ സ്പെഷ്യലായ എഗ്ഗ് കോഫി കുടിച്ച കാര്യവും താരം പറയുന്നു. ദ്രവരൂപത്തില് കേക്ക് പോലെയുള്ള ഈ കോഫി ആദ്യം ഇഷ്ടപ്പെട്ടില്ലെന്നും പിന്നെ രുചി ഇഷ്ടമായെന്നും താരം പറയുന്നു.\nലാന്റേണ് സിറ്റി' എന്നറിയപ്പെടുന്ന ഹോയ് ആന് ആണ് പിന്നീട് തന്നെ ആകര്‍ഷിച്ച മറ്റൊരു കാര്യം. നൂറുകണക്കിന് പ്രകാശം ചൊരിയുന്ന ലൈറ്റുകള് ഇവിടെ കാണാം. വിയറ്റ്‌നാമില് ഇതുവരെ സന്ദര്‍ശിച്ചതില് തനിക്ക് ഏറ്റവും ഇഷ്ടപ്പെട്ടത് ഈ നഗരമാണെന്നു താരം ഇന്‍സ്റ്റയില് കുറിക്കുന്നു.\n‘ഹോയി ആൻ’ ലെ തിരക്കേറിയതും വർണ്ണാഭവുമായ റെസ്റ്റോറന്‍റാണ് തനിക്ക് മറക്കാന് കഴിയാത്ത മറ്റൊരു അനുഭവം. ലോകത്തിലെ ഏറ്റവും ക്യൂട്ടായ നായക്കുട്ടികളെ കണ്ടതും ഈ യാത്രയില് ആണെന്ന് താരം പറയുന്നു. ഏതെങ്കിലും വെള്ളച്ചാട്ടത്തിനരികിലെ ഉച്ചമയക്കം എന്നതാണ് അടുത്ത യാത്രയിലെ സ്വപ്നമെന്നും നീണ്ട നടത്തത്തിന് ശേഷമുള്ള കോഫി ബ്രേക്കുകൾ യാത്രയിലെ മറക്കാനാവാത്ത അനുഭവമാണെന്നും താരം ഇന്‍സ്റ്റയില് കുറിച്ചു


The Railway Men : ഭോപ്പാല് ഗ്യാസ് ദുരന്തം വെബ് സീരീസ്, 'ദ റെയില്‍വേ മാനി'ല് മാധവനും ബാബില് ഖാനും | The Railway Men: web series on Bhopal gas disaster\nഭോപ്പാല് ഗ്യാസ് ദുരന്തം ഇനി 'ദ റെയില്‍വേ മാൻ' എന്ന പേരില് വെബ് സീരീസ്.\nKochi, First Published Dec 2, 2021, 3:25 PM IST\nഭോപ്പാല് ഗ്യാസ് ദുരന്തത്തിലെ (Bhopal gas disaster) രക്ഷകരുടെ കഥ വെബ് സീരീസാകുന്നു. ഇന്ത്യയുടെ കണ്ണീരോര്‍മയായ ദുരന്തത്തിന്റെ കഥ പറയുന്ന സീരിസ് 'ദ റെയില്‍വേ മാനി'ല് (The Railway Men) ആര് മാധവനാണ് പ്രധാന ഒരു കഥാപാത്രമായി എത്തുന്നത്. ഭോപ്പാല് ദുരന്തത്തില് ആയിരക്കണക്കിന് പേരുടെ ജീവൻ രക്ഷിച്ച ബോപ്പാല് റെയില് സ്റ്റേഷനിലെ ജീവനക്കാരാണ് സീരിസില് പ്രധാന കഥാപാത്രങ്ങളായി എത്തുന്നത്. ഇര്‍ഫാൻ ഖാന്റെ മകൻ ബാബില് ഖാനും ഒരു പ്രധാന വേഷത്തിലെത്തുന്നു.\nഭോപ്പാല് ഗ്യാസ് ദുരന്തത്തിന്റെ മുപ്പത്തിയേഴാം വാര്‍ഷികമാണ് ഇന്ന്. കഴിഞ്ഞ ദിവസമാണ് സീരീസിന്റെ ഷൂട്ടിംഗ് തുടങ്ങിയത്. ശിവ് റവെയ്‍ലാണ് സീരീസ് സംവിധാനം ചെയ്യുന്നത്. അസിസ്റ്റന്റ് ഡയറക്ടറായി പ്രവര്‍ത്തിച്ച ശിവ റവെയ്‍ലിന്റെ ആദ്യ സ്വതന്ത്ര സംവിധാന സംരഭമാണ് ഇത്.\nപ്രമുഖ ഇന്ത്യൻ സിനിമ നിര്‍മാണ കമ്പനിയായ യാഷ് രാജ് ഫിലിംസാണ് ഭോപ്പാല് ഗ്യാസ് ദുരന്തം സീരിസ് ചെയ്യുന്നത്. യാഷ് രാജ് ഫിലിംസിന്റെ സ്‍ട്രീമിംഗ് വിഭാഗത്തിലെ കമ്പനിയായ വൈആര്‍എഫ് എന്റര്‍ടെയ്‍ൻമെന്റ് ആണ് നിര്‍മാണം. ഭോപ്പാല് ഗ്യാസ് ദുരന്തത്തില് ജനങ്ങളെ രക്ഷിച്ച് ഹീറോ ആയവരെ കുറിച്ച് വിശ്വസനീയമായി സീരീസ് എടുക്കാനാണ് ആലോചിക്കുന്നത് എന്ന് യാഷ് രാജ് ഫിലിംസ് അധികൃതര് പറയുന്നു. അവരില് പലരെയും ഇന്നും ലോകത്തിന് അറിയില്ലെന്നും യാഷ് രാജ് ഫിലിംസ് പറയുന്നു.\nസീരീസ് അടുത്ത വര്‍ഷം ഡിസംബര് 2ന് സംപ്രേഷണം ചെയ്യുമെന്നാണ് അറിയിച്ചിരിക്കുന്നത്. ഗുജറാത്ത്, തമിഴ്, മറാത്തി, തെലുങ്ക് സിനിമകളില് ശ്രദ്ധനേടിയ മലയാളിയായ കെ കെ മേനോൻ എന്ന കൃഷ്‍ണ കുമാര് മേനോനും സീരീസില് പ്രധാന വേഷത്തിലുണ്ട്. ഭോപ്പാല് ഗ്യാസ് ദുരന്തത്തില് പെട്ടവരുടെ ജീവൻ രക്ഷിക്കാൻ കാട്ടിയവര്‍ക്കുള്ള ആദരവായിട്ടാണ് സീരീസ് എന്ന് ബാബില് ഖാൻ പറയുന്നു. ഭോപ്പാല് ഗ്യാസ് ദുരന്തം നടന്നത് 1984 ഡിസംബർ2നാണ്. അമേരിക്കയുടെ യൂണിയൻ കാർബൈഡ് കമ്പനിയുടെ കീടനാശിനി നിർമ്മാണശാലയിലുണ്ടായ വ്യാവസായിക ദുരന്തമാണ് ഇത്. ലോകത്തിലെ ഏറ്റവും ദാരുണമായ വ്യാവസായിക ദുരന്തമായിട്ടാണ് ഇതിനെ കണക്കാക്കുന്നത്. മുപതിനായിരത്തിനടുത്ത് ആള്‍ക്കാര് കൊല്ലപ്പെടുകയും രണ്ട് ലക്ഷത്തില്‍പരം നിത്യരോഗികളാകുകയും ചെയ്‍തുവെന്നാണ് കണക്ക്.


അച്ഛന്റെയും അമ്മയുടേയും കല്യാണം ലൈവായി കണ്ട് രണ്ട് കുഞ്ഞു താരങ്ങള്; ഒടുവില് മാലയിടാനൊരുങ്ങിയപ്പോള് ബഹളമായി, ആദ്യം എനിക്കിട്ടിട്ട് അച്ഛനിട്ടാല് മതിയെന്ന് മകന്; ഹൃദ്യമായൊരു കല്യാണ വീഡിയോ | Reporter Live\nBy Web Desk\tApril 21, 2018 1:04 pm A+ A-\nവിവാഹവേദികള് എപ്പോഴും സന്തോഷത്തിന്റെ ആര്‍പ്പുവിളികളാല് മുഖരിതമായിരിക്കും. മനോഹരമായി അലങ്കരിച്ച വിവാഹ വേദിയില് സുന്ദരനായ വരനും സുന്ദരിയായ വധുവും താലികെട്ടിനൊരുങ്ങുകയാണ്. പക്ഷേ കല്യാണ മണ്ഡപത്തില് വധൂവരന്മാര് തനിച്ചല്ല മറിച്ച് കൂടെ വേറൊരു സുന്ദരനും സുന്ദരിയുമുണ്ട്. പ്രത്യേകിച്ച് ദുരുദ്ദേശമൊന്നുമില്ല കല്യാണം ലൈവായി വളരെ അടുത്തുകാണുക എന്ന സദുദ്ദേശത്തോടെ രംഗങ്ങള് സസൂക്ഷം വീക്ഷിക്കുന്ന ഒരു കുഞ്ഞു സുന്ദരനും സുന്ദരിയുമാണ് ചിത്രത്തിലെ ഹൈലൈറ്റ്. വേറാരുമല്ല വധൂവരന്മാരുടെ മക്കള്‍തന്നെ.\nഏതെങ്കിലും സിനിമയിലെ സീനല്ല, മറിച്ച് സോഷ്യല്‍മീഡിയയില് തകര്‍പ്പന് അഭിപ്രായങ്ങളുമായി വൈറലാകുന്ന ഒരു കല്യാണ വീഡിയോയിലെ രംഗങ്ങളാണ് വിവരിച്ചത്. തമിഴ്‌നാട്ടില് നിന്നുള്ള ബൈജു-ദീപ ദമ്പതികളാണ് മക്കളെ മടിയിലിരുത്തി വീണ്ടും വിവാഹിതരായത്. അച്ഛനും മകളുമായുള്ള കുഞ്ഞുസംഭാഷണങ്ങളുമായി തുടങ്ങുന്ന വീഡിയോയിലെ ഓരോ മുഹൂര്‍ത്തവും ഒന്നിനൊന്ന് ഹൃദ്യമായിരുന്നു.\nതമിഴ്‌നാട് സ്വദേശികളായ തങ്ങള് പ്രണയത്തിലായിരുന്നതിനാല് എല്ലാവരെയും ആഘോഷമായി വിവാഹം നടത്താന് കഴിഞ്ഞില്ല. പകരം രജിസ്റ്റര് മാര്യേജ് നടത്തി പിന്നീട് യുഎസിലേക്ക് പോകുകയാണ് ചെയ്തത്. അവിടെ വെച്ചാണ് കുട്ടികളുണ്ടാകുന്നത്. യുഎസില് വളര്‍ന്ന കുട്ടികള്‍ക്ക് തമിഴ് രീതികളോ വിവാഹാചാരങ്ങളോ അറിയില്ല. അതിനാല് അവരെ എല്ലാം പരിചയപ്പെടുത്തണമെന്ന് തോന്നി. അവര്‍ക്കെന്നും ഓര്‍മ്മയില് സൂക്ഷിക്കാന് അതിന് ഏറ്റവുമുചിതമാകുന്നത് തങ്ങളുടെ തന്നെ വിവാഹമാണെന്ന ചിന്തയില് നിന്നാണ് മക്കളെ സാക്ഷി നിര്‍ത്തി വീണ്ടും വിവാഹിതരാകാന് തീരുമാനിച്ചതെന്ന് ബൈജുവും ദീപയും പറയുന്നു.\nലിവിംഗ് ടുഗദറിനു ശേഷം പിന്നീട് വിവാഹിതരാകുന്നതും മാതാപിതാക്കളഉടെ വിവാഹത്തിന് മക്കള് പങ്കെടുക്കുന്നതുമൊക്കെ യുഎസില് തികച്ചും സാധാരണമാണ്. എന്നാല് തമിഴ്‌നാട്ടിലെ ഗ്രാമത്തില് ബൈജുവിന്റെയും ദീപയുടെയും ബന്ധുക്കള്‍ക്കും സുഹൃത്തുക്കള്‍ക്കും ഈ വിവാഹം കൗതുകവും സന്തോഷവുമായിരുന്നു.\nപരസ്പരം മോതിരമിടാനൊരുങ്ങവെ കുറുമ്പത്തി വന്ന് ആ കൈ തട്ടിത്തെറിപ്പിക്കുന്നതും മാലയിടാനൊരുങ്ങവെ കുഞ്ഞുമകന് അതവന് വേണമെന്ന് വാശിപിടിച്ച് കരയുകയുമൊക്കെ ചെയ്യുന്നത് കാഴ്ചക്കാരെ ആസ്വദിപ്പിക്കുന്ന കാഴ്ചകളാണ്. ഒടുവില് ആദ്യം അവന്റെ കഴുത്തിലിട്ട ശേഷമാണ് അച്ഛന് മാലയിടാന് അവന് സമ്മതിച്ചത്. അതിനിടയില് താലികെട്ടിന് പുഷ്പാഭിഷേകം നടത്തിയപ്പോഴും അവന് വിട്ടില്ല കൈയില് കിട്ടിയ പൂക്കളെല്ലാം കൂടി വാരി തങ്ങളെയെറിഞ്ഞവരെ തിരികെയെറിയുന്നതും വീഡിയോയില് കാണാം.\nമക്കള്‍ക്കൊപ്പം ഓരോ നിമിഷവും ആസ്വദിച്ചാണ് ബൈജുവും ദീപയും വിവാഹിതരായത്. വാശിക്കാരാണെങ്കിലും അമ്മയ്ക്ക് കമ്മലിട്ടതും പൊട്ടുവെച്ചു കൊടുത്തതും ഒടുവില് ഉമ്മ വെച്ചതും അച്ഛന് മണ്ഡപത്തിലേക്ക് വരുന്നത് കണ്ട് സന്തോഷം കൊണ്ട് കയ്യടിച്ചതുമൊക്കെ ഈ മക്കള് താരങ്ങള് തന്നെയാണ്. എന്തായാലും യുട്യൂബില് പോസ്റ്റ് ചെയ്ത വീഡിയോ മികച്ച കമന്റുകളുമായി കാഴ്ചക്കാരുടെ ഇഷ്ടം പിടിച്ചുപറ്റുകയാണ്.\nഎനിക്ക് 20 വയസ്സേയുള്ളൂ; എന്ത് ധൈര്യത്തിലാണ് കല്യാണം മുടക്കി ഞാനവളെ ഇറക്കിക്കൊണ്ടു വരിക?…\n‘ ആ ദുരന്തം തലയില് നിന്നൊഴിഞ്ഞതിന്റെ സന്തോഷത്തിന്’; തേപ്പ് നാടകത്തിന് സാക്ഷിയാകേണ്ടി വന്ന…\nമുപ്പതിനായിരം അതിഥികളുമായി ആഡംബരം പൊടിപൊടിച്ച് ബിജെപി നേതാവിന്റെ മകന്റെ കല്യാണം; തിരക്കുനിയന്ത്രിക്കാന് റോഡ്…\nവിവാഹമണ്ഡപം അക്ഷര്‍ധാം ക്ഷേത്ര മാതൃകയില്, വിവാഹത്തിനെത്തുന്നത് ഇരുപതിനായിരം അതിഥികള്, ചടങ്ങില് പങ്കെടുക്കുന്നത് പനീര്…\nകറുത്തവനെ വേണ്ട; വധു കതിര്‍മണ്ഡപത്തില് നിന്ന് ഇറങ്ങിപ്പോയി


മറഡോണയുടെ പ്രിയപ്പെട്ട 'സുലൈ' മലയാളിയായിരുന്നു; ഒരുമിച്ച് ജീവിച്ച ഓര്‍മ്മകളുമായി മലപ്പുറത്തെ സുലൈമാന് | Malayalee Sulai about maradona as his driver\nKalpetta, First Published Nov 26, 2020, 11:25 AM IST\n2011 ഓഗസ്റ്റിലാണ് സുലൈമാനും മറഡോണയും തമ്മിലുള്ള ബന്ധം തുടങ്ങുന്നത്\nയു എ ഇയിലെ അല്-വസല് ക്ലബിന്‍റെ പരീശീലകനായി എത്തിയതായിരുന്നു ഡിയാഗോ മറഡോണ\nകല്‍പ്പറ്റ: ഡീഗോ മറഡോണയും മലയാളിയും തമ്മിലുള്ള ഹൃദയബന്ധത്തെ മറഡോണ ചുരുക്കി വിളിച്ച പേരാണ് 'സുലൈ'. അര്‍ജന്‍റീനയെയും മറഡോണയെയും ഹൃദയത്തില് നിറച്ച് ജീവിക്കുന്ന ഒരു നാടിനെ കുറിച്ച് 'ഫുട്‌ബോാള് ദൈവം' അറിഞ്ഞത് അദ്ദേഹം 'സുലൈ' എന്ന് സ്‌നേഹത്തോടെ വിളിച്ച തിരൂര് താനൂര് അയ്യായ സ്വദേശി നെല്ലിശ്ശേരി സുലൈമാനിലൂടെയായിരിക്കും.\n2011 ഓഗസ്റ്റിലാണ് സുലൈമാനും മറഡോണയും തമ്മിലുള്ള ബന്ധം തുടങ്ങുന്നത്. യു എ ഇയിലെ അല്-വസല് ക്ലബിന്‍റെ പരീശീലകനായി എത്തിയതായിരുന്നു ഡിയാഗോ മറഡോണ. ദുബായ് എയര്‍പോര്‍ട്ടില് നിന്നും ദുബായ് പാം ജുമൈറ ശാബീല് സാറായി സെവന് സ്റ്റാര് ഹോട്ടലിലേക്ക് മറഡോണയെ എത്തിച്ചത് സുലൈമാനായിരുന്നു. ക്ലബ്ബിന്‍റെ ഡ്രൈവര് ആയി ജോലി നോക്കുകയായിരുന്നു സുലൈമാന്. 44 ഡ്രൈവര്‍മാരുണ്ടായിരുന്നെങ്കിലും ആ ചുമതല ക്ലബ് ഏല്‍പ്പിച്ചത് തന്നെയായിരുന്നുവെന്ന് സുലൈന്‍മാന് പറഞ്ഞു. അന്ന് തുടങ്ങിയ ബന്ധം മറഡോണയുടെ മരണം വരെയും ഉലച്ചിലില്ലാതെ തുടര്‍ന്നു.\nമറഡോണ എപ്പോഴൊക്കെ ദുബൈയില് എത്തിയോ 'സുലൈ' യെ കാണാന് അദ്ദേഹം അവസരമുണ്ടാക്കും. തിരിച്ചും അങ്ങനെത്തന്നെയായിരുന്നു. മാസങ്ങള്‍ക്കുള്ളില് മറഡോണ അല്-വസല് ക്ലബ് വിട്ടെങ്കിലും സുലുവിനോടുള്ള ഇഷ്ടം കുറഞ്ഞില്ല. ദുബൈ സ്‌പോര്‍ട്‌സിന്റെ അംബാസഡറായി മറഡോണ തിരിച്ചെത്തിയപ്പോള് അദ്ദേഹത്തിന്റെ പ്രധാന ആവശ്യങ്ങളിലൊന്ന് സുലൈമാനെ ഡ്രൈവറായി കിട്ടണമെന്നായിരുന്നു. അങ്ങനെ മറഡോണയുടെ ശമ്പളം വാങ്ങാന് ഭാഗ്യം ലഭിച്ച മലയാളിയും ഒരു പക്ഷേ ഏക ഇന്ത്യക്കാരനും കൂടിയായി സുലൈമാന് മാറി. മറഡോണ സുലൈമാനെ മനസിലാക്കിയതോടെ അദ്ദേഹത്തിന് വെറുമൊരു ഡ്രൈവര്‍മാര് മാത്രമായില്ല ഈ 36 കാരന്. വീടിനകത്തും പുറത്തും കളിക്കളത്തിലും സന്തതസഹചാരിയായിരുന്നു. ഏത് പാതിരാത്രിയിലും വിളിച്ചുണര്‍ത്താനും ഇഷ്ടമുള്ളയിടങ്ങളിലേക്ക് യാത്രപോകാനുമൊക്കെയുള്ള സ്വാതന്ത്ര്യം ഉരുവര്‍ക്കുമിടയില് വളര്‍ന്നു.\nപാം ജുമൈറയില് ഡിയാഗോക്കൊപ്പമായിരുന്നു സുലൈമാന്‍റെയും താമസം. ടി വിയില് പ്രധാന മത്സരങ്ങള് ഉള്ള ദിവസങ്ങളില് ഏത് പാതിരാത്രിക്കാണെങ്കിലും ഡിയാഗോയെ വിളിച്ചുണര്‍ത്തണം. സ്പാനിഷിലും മുറി ഇംഗ്ലീഷിലും മറഡോണയോടൊപ്പം അത്യാവശ്യം സ്പാനിഷും പിന്നെ ഇംഗ്ലീഷും വെച്ച് സുലൈമാന് പിടിച്ചു നിന്നു. 'ദൈവ'ത്തിന്‍റെ ഇഷ്ടങ്ങളെയും അനിഷ്ടങ്ങളെയും അറിയാന് ഭാഷ തടസ്സമായിട്ടില്ലെന്ന് സുലൈമാന് പറയുന്നു. അത്യാവശ്യഘട്ടങ്ങളില് മാത്രം ദ്വിഭാഷിയുടെ സഹായം തേടി. ഇരുവരുടെയും കുടുംബങ്ങള് തമ്മിലും നല്ല ബന്ധം ഇപ്പോഴും തുടരുന്നു. ഒരിക്കല് സുലൈമാന് അറിയാതെ അദ്ദേഹത്തിന്‍റെ കുടുംബത്തെ ദുബൈയിലെത്തിക്കാന് ടിക്കറ്റ് ബുക് ചെയ്തത് മറഡോണയായിരുന്നു.\nമറ്റൊരിക്കല് ഡിയാഗോയുടെ അഭിഭാഷകയെ വിമാനത്താവളത്തില് എത്തിക്കാന് വൈകിയപ്പോള് അവരുടെ വിമാനം നഷ്ടപ്പെട്ടതും ജോലി പോകുമോ എന്നതിനേക്കാളുമേറെ ഡിയാഗോയുമായുള്ള ബന്ധത്തിന് ഉലച്ചിലുണ്ടാകുമോ എന്ന് ഭയന്നതും 'സാരമില്ലെന്ന്' പറഞ്ഞ് മറഡോണ ആശ്വാസിപ്പിച്ചതുമാണ് മനസ്സില് ജ്വലിച്ചു നില്‍ക്കുന്ന ഓര്‍മ്മയെന്ന് സുലൈമാന് പറഞ്ഞു. സ്വകാര്യ ജ്വല്ലറിയുടെ ഉദ്ഘാടനചടങ്ങിന് കേരളത്തിലെത്തിയ മറഡോണ ജനക്കൂട്ടത്തെ കണ്ട് അമ്പരന്ന നിമിഷങ്ങള് ഒരിക്കല് പങ്കുവെച്ചതായും സുലൈമാന് ഓര്‍ത്തെടുത്തു. സുമയ്യയാണ് ഭാര്യ. ഷാമില്, സാബിത്ത്, ഷബീബ്, ഷംന എന്നിവരാണ് മക്കള്. ദുബൈയില് എമിറേറ്റ്‌സ് ആന്റ് വേള്‍ഡ് മെഡിക്കല് സപ്ലൈയേഴ്‌സില് ആണ് സുലൈമാന് ഇപ്പോള് ജോലി എടുക്കുന്നത്.\nLast Updated Dec 9, 2020, 9:54 AM IST\nmaradona malayali driver\nമറഡോണയുടെ പ്രിയപ്പെട്ട 'സുലൈ'


തൃശൂര് പൂരം ഈ വര്‍ഷമില്ല; ക്ഷേത്ര ചടങ്ങുകള് മാത്രമായി നടത്തും - Mathrumalayalam\nHome KERALA തൃശൂര് പൂരം ഈ വര്‍ഷമില്ല; ക്ഷേത്ര ചടങ്ങുകള് മാത്രമായി നടത്തും\nതിരുവനന്തപുരം: ഈ വര്‍ഷത്തെ തൃശൂര് പൂരം ഉപേക്ഷിച്ചു. ചരിത്രത്തിലാദ്യമായാണ് തൃശൂര് പൂരം ഒഴിവാക്കുന്നത്.പൂരം ക്ഷേത്ര ചടങ്ങുകള് മാത്രമായി നടത്താന് ഇന്നു ചേര്‍ന്ന മന്ത്രിതല യോഗം തീരുമാനിച്ചു. കൊവിഡ് ഭീതിയില് ലോക്ക്ഡൗണ് നീട്ടിയ സാഹചര്യത്തിലാണ് തൃശൂര് പൂരം ഉപേക്ഷിക്കാന് തീരുമാനിച്ചത്.\nക്ഷേത്രത്തില് നടക്കുന്ന പൂര ചടങ്ങുകളില് അഞ്ച് പേര് മാത്രമേ പങ്കെടുക്കുകയുള്ളു. ചെറു പൂരങ്ങള് അടക്കമുള്ള ചടങ്ങുകള് ഇത്തവണ ഉണ്ടാകില്ല. കൊച്ചിന് ദേവസ്വം ബോര്‍ഡിന് കീഴില് വരുന്ന ആറാട്ടുപുഴ പൂരം നടത്തേണ്ടെന്നും മന്ത്രിതല യോഗത്തില് തീരുമാനിച്ചതായി കൃഷി മന്ത്രി വിഎസ് സുനില് കുമാര് വ്യക്തമാക്കി.\ntrisur pooram suspended\nPrevious articleലോക്ഡൗണ്;കേന്ദ്രസര്‍ക്കാര് മാര്‍ഗ്ഗരേഖ പുറത്തിറക്കി;കാര്‍ഷിക, നിര്‍മ്മാണ, വ്യവസായിക മേഖലയ്ക്ക് ഇളവ്; മദ്യവില്‍പ്പന പാടില്ല;മതപരമായ ചടങ്ങുകള് ഒന്നും പാടില്ല; സംസ്ഥാന യാത്രയകള്, ആരോഗ്യകാരണങ്ങളല്ലാതെയുള്ള ജില്ലകള് വിട്ടുള്ള യാത്ര തുടങ്ങിയവയൊന്നും അനുവദിക്കില്ല. സര്‍ക്കാര്- സ്വകാര്യ സ്ഥാപനങ്ങള് എന്നിവ തുറക്കാന് പാടില്ല.നിയന്ത്രണങ്ങള് കര്‍ശനമായി തുടരും;\nNext articleലോക് ഡൗണിലെ ടിക് ടോക് കളി സൂക്ഷിക്കുക; ലോക്ക്ഡൗണിനിടെ മദ്യം വിതരണം ചെയ്യുന്ന വീഡിയോ; ടിക് ടോക് താരം അറസ്റ്റില്\nശബരിമല സന്ദര്‍ശിച്ച കനകദുര്‍ഗ്ഗയ്ക്ക് ഭര്‍ത്തൃമാതാവിന്റെ മര്‍ദ്ദനം; തിരിച്ച് തല്ലിയെന്നും പരാതി\nപ്രധാനമന്ത്രിയുമായി കൂടിക്കാഴ്ച നടത്തി; ബിജെപിയിൽ ചേരാൻ മോദി ആവശ്യപ്പെട്ടതായി അബ്ദുല്ലക്കുട്ടി\nവ്യാപാരിയെ ആക്രമിച്ച് സ്വര്‍ണം കവര്‍ന്ന കേസ്; രണ്ട് പേര് അറസ്റ്റില്


കോവിഡ്-19: ദുബായിൽ വിനോദ പരിപാടികൾക്ക് വിലക്ക് | Future Kerala\nപൊതുജനങ്ങളുടെ ആരോഗ്യവും സുരക്ഷയും ഉറപ്പ് വരുത്തുന്നതിനായി എമിറേറ്റിലെ എല്ലാ എന്റർടെയ്ൻമെന്റ് പെർമിറ്റുകളും അടിയന്തരമായി റദ്ദ് ചെയ്തതായി ദുബായ് മീഡിയ ഓഫീസ്\nദുബായ്: കോവിഡ്-19 പകർച്ചവ്യാധിയുടെ പശ്ചാത്തലത്തിൽ ദുബായിലെ എല്ലാവിധ വിനോദ പരിപാടികൾക്കും ദുബായ് ടൂറിസം വിലക്കേർപ്പെടുത്തി. പൊതുജനങ്ങളുടെ ആരോഗ്യവും സുരക്ഷയും ഉറപ്പ് വരുത്തുന്നതിനായി എമിറേറ്റിലെ എല്ലാ എന്റർടെയ്ൻമെന്റ് പെർമിറ്റുകളും അടിയന്തരമായി റദ്ദ് ചെയ്തതായി ദുബായ് മീഡിയ ഓഫീസ് അറിയിച്ചു.\nദുബായ് ആരോഗ്യ വകുപ്പുമായി ചേർന്ന് പകർച്ചവ്യാധി നിർമാർജന പ്രവർത്തനങ്ങളുടെ പുരോഗതി വിലയിരുത്തുമെന്നും ദുബായ് ടൂറിസം വ്യക്തമാക്കി. കഴിഞ്ഞ മൂന്ന് ആഴ്ചകളിലായി ദുബായിൽ കോവിഡ്-19 നിയമങ്ങൾ ലംഘിച്ച 200ഓളം വിനോദ കേന്ദ്രങ്ങൾക്ക് ദുബായ് ടൂറിസം താക്കീത് നൽകുകയും 20 സ്ഥാപനങ്ങൾ അടപ്പിക്കുകയും ചെയ്തിരുന്നു. നിർബന്ധിത കോവിഡ് മാനദണ്ഡങ്ങൾ പാലിക്കാത്തതിനാലാണ് ഇവയ്ക്കെതിരെ നടപടികൾ എടുത്തതെന്ന് ദുബായ് മീഡിയ ഓഫീസ് അറിയിച്ചു.\nകോവിഡ്-19 സുരക്ഷാ മാനദണ്ഡങ്ങളിൽ വീഴ്ച വരുത്തിയ അഞ്ച് കടകൾക്ക് ദുബായ് മുനിസിപ്പാലിറ്റി കഴിഞ്ഞ ദിവസം പൂട്ടാൻ നിർദ്ദേശം നൽകിയിരുന്നു. മറ്റ് എട്ട് കടകൾക്കെതിരെ പിഴയും 38 കടകൾക്ക് താക്കീതും നൽകി. കോവിഡ് നിയമങ്ങളിൽ വീഴ്ച വരുത്തിയ രണ്ട് ബിസിനസ് സ്ഥാപനങ്ങൾക്കെതിരെ ദുബായ് ഇക്കോണമിയും നടപടിയെടുത്തു.\nപ്രതിദിന കോവിഡ് കേസുകൾ 3,000ത്തിന് മുകളിൽ എത്തിയ സാഹചര്യത്തിലാണ് ദുബായ് കോവിഡ്-മാനദണ്ഡങ്ങൾ കർശനമാക്കുന്നത്. പകർച്ചവ്യാധി ആരംഭിച്ചതിന് ശേഷം ആദ്യമായിട്ടാണ് യുഎഇയിൽ പ്രതിദിന രോഗ നിരക്ക് മൂവായിരത്തിന് മുകളിൽ എത്തുന്നത്.\nTags: Covid 19 Dubai bans entertainment\nPrevious കുട്ടിക്കാലത്തെ അവഗണനയുടെ ആഘാതം വരും തലമുറകളെയും ബാധിക്കും\nNext ദോഹയിലേക്ക് ദിവസവും രണ്ട് വിമാന സർവീസുകൾ നടത്തുമെന്ന് ഫ്ലൈദുബായ്


നരേന്ദ്ര മോദി അഞ്ച് വര്‍ഷം കൂടി പ്രധാനമന്ത്രിയായാല് ഇന്ത്യ കൂടുതല് ഇരുണ്ട പ്രദേശമാകും എന്ന് അഭിപ്രായപ്പെടുന്നു ദ ഗാര്‍ഡിയനില് എഴുതിയ ലേഖനത്തില് കപില് കോമോറെഡ്ഡി. ഇന്ത്യന് റിപ്പബ്ലിക്ക് സ്ഥാപിക്കപ്പെട്ടത് എന്തൊക്കെ ആശയങ്ങളാണോ ആ ആശയങ്ങള് നിലനിര്‍ത്തപ്പെടണോ എന്നതിന്റെ ജനഹിത പരിശോധനയായിരുന്നു ഇത്തവണത്തെ പൊതുതിരഞ്ഞെടുപ്പ്. ഈ തിരഞ്ഞെടുപ്പില് മോദിക്ക് വീണ്ടും അഞ്ച് വര്‍ഷത്തേയ്ക്ക് അധികാരം ലഭിച്ചു എന്നാണെങ്കില് അത് മതപരമായ ധ്രുവീകരണത്തിലേയ്ക്കുള്ള, തിരിച്ചുപോക്ക് പ്രയാസമായ അകപ്പെടലാണ്.\nമോദിയുടെ ഹിന്ദു പാര്‍ട്ടിയായ ബിജെപി 2014ലെ തിരഞ്ഞെടുപ്പില് ജനങ്ങള്‍ക്ക് നല്‍കിയ വാഗ്ദാനങ്ങളൊന്നും പാലിക്കാത്തതൊന്നും വോട്ടര്‍മാര് പരിഗണിച്ചില്ല. രണ്ട് കോടി തൊഴില് നല്‍കുമെന്ന് മോദി വാഗ്ദാനം ചെയ്തിരുന്നു. എന്നാല് കഴിഞ്ഞ 20 വര്‍ഷത്തിനിടെ ഏറ്റവും ഉയര്‍ന്ന തൊഴിലില്ലായ്മ നിരക്കാണ് ഇന്ത്യയിലുള്ളത് (അതേസമയം എന്‍എസ്എസ്്ഒ സര്‍വേ കണക്ക് പ്രകാരം 1972 മുതലുള്ള ഏറ്റവും കൂടിയ തൊഴിലില്ലായ്മ നിരക്ക്്). രാജ്യത്തെ നൂറ് നഗരങ്ങളില് സ്മാര്‍ട്ട് സിറ്റി യുവാക്കള്‍ക്ക് മോദി വാഗ്ദാനം ചെയ്തു. ഒന്നും പാലിച്ചില്ല. ഗംഗയെ ശുദ്ധീകരിക്കും എന്ന് പറഞ്ഞു. കാര്യമായി ഒന്നും നടന്നില്ല. ഗംഗയിപ്പോഴും അഴുക്കിന്റെ പ്രവാഹമായി തുടരുന്നു.\nഏറ്റവും മോശപ്പെട്ട കാര്യം ഇന്ത്യയെ ഒരു ഹിന്ദു രാജ്യമാക്കി മാറ്റുന്നതിനായി മോദി ജനാധിപത്യ സ്ഥാപനങ്ങളെ തകര്‍ത്തു എന്നതാണ്. തിരഞ്ഞെടുപ്പ് കമ്മീഷനെ തന്റേയും ബിജെപിയുടേയും ആയുധമാക്കി മോദി മാറ്റി. മോദി നിരന്തരം നടത്തിയ വര്‍ഗീയ പ്രസംഗങ്ങള്‍ക്കെതിരെ നടപടിയെടുത്തില്ല. സൈന്യത്തെ രാഷ്ട്രീയവത്കരിച്ചു. 1975ല് ഇന്ദിര ഗാന്ധിയുടെ അടിയന്തരാവസ്ഥ കാലത്തിന് ശേഷം ജുഡീഷ്യറിയെ അപകടകരമായ നിലയിലെത്തിച്ചു.\nഇന്ത്യയുടെ ഏറ്റവും വലിയ ദുരന്തം എന്ന് പറയുന്നത്, ഈ രാജ്യം അതിന്റെ ഏറ്റവും വലിയ അസ്തിത്വ പ്രതിസന്ധി നേരിട്ട ഒരു ഘട്ടത്തില് ബിജെപിക്ക് ബദലാകാന് ശേഷിയുള്ള ഒരു പാന് ഇന്ത്യന് രാഷ്ട്രീയ പാര്‍ട്ടി ഈ രാജ്യത്തില്ല എ്ന്നതാണ്. ഇന്ത്യയെ സ്വാതന്ത്ര്യത്തിലേയ്ക്ക് നയിച്ച ഇന്ത്യന് നാഷണല് കോണ്‍ഗ്രസ് 1970കളില് ജനാധിപത്യത്തിലുള്ള അതിന്റെ വിശ്വാസമില്ലായ്്മ കാണിച്ചു. 1980കളില് അത് ഹിന്ദു വര്‍ഗീയവാദവുമായി സന്ധി ചെയ്തു. 1990കളില് ഏറ്റവും വലിയ അഴിമതിക്കാരായി മാറി. ഇന്ദിര ഗാന്ധി ഭരണഘടനയെ മരവിപ്പിച്ച് ഇന്ത്യക്കാരെ അടിച്ചമര്‍ത്തുകയാണ് ചെയ്തത് എങ്കില് നരേന്ദ്ര മോദി ഭരണഘടനയില് തന്റെ പ്രത്യയശാസ്ത്രത്തെ തിരുകിക്കയറ്റി ഈരാജ്യത്തെ ജനങ്ങളെ ഭിന്നിപ്പിക്കുകയാണ് ചെയ്യാന് പോകുന്നത്.\nconstitution democracy hindu hindutva indira gandhi narendra modi prime minister


C U You Soon movie good response സ്ഥിര സങ്കല്‍പ്പങ്ങളെ പൊളിച്ചെഴുതി സീ യു സൂണ്; മികച്ച പ്രതികരണം\nവെര്‍ച്വല് കാലത്തില് മുഴുവനായി സ്‌ക്രീനുകളില് നടക്കുന്ന ഒരു സിനിമ വിശ്വസനീയമാകുമോ എന്ന ചോദ്യത്തിന് മറുപടിയാണ് സീ യു സൂണ്. ലോക്ക്ഡൗണ് കാലത്ത് ഷൂട്ട് ചെയ്ത ചിത്രമല്ലേ എന്ന ആദ്യ ചോദ്യത്തിലെ മുന്‍വിധിയിലൂടെയായിരിക്കാം ഭൂരിഭാഗം പേരും ചിത്രത്തെ സമീപിച്ചത്.\nസാങ്കേതിക വിദ്യയുടെ അപരിചിതത്വം ചെറുതായെങ്കിലും സിനിമയുടെ ആസ്വാദനത്തില് നിന്ന് വഴിമാറ്റിയേക്കാമെന്ന് വിമര്‍ശനം ഉയര്‍ന്നേക്കാം. ഒരു സ്‌ക്രീനിലേക്ക് അതീവ ശ്രദ്ധയോടെ കാണുകയും വേഗത്തില് വായിക്കുകയും വേണം. ഇംഗ്ലീഷ് ഭാഷാ പ്രാവീണ്യം കുറവാണെങ്കില് സിനിമയിലേക്ക് ഇഴകിച്ചേരല് കഠിനമാകുമെന്ന ന്യൂനതയില് നിന്നുകൊണ്ടാണെങ്കിലും ഈ സിനിമ ചരിത്രത്തില് അടയാളപ്പെടുത്തും.\nമുന്‍ധാരണകളെ ആദ്യ നിമിഷങ്ങളില് തന്നെ പൊളിച്ചെഴുതുന്നുണ്ട് സി യു സൂണ്. ദൈനംദിന ജീവിതത്തില് ഇന്ന് കണ്ണുകളിലേക്ക് ഏറ്റവും കൂടുതല് പതിയുന്നത് സ്‌ക്രീന്‍ലൈറ്റാണ്. ഇക്കാലത്ത് സ്‌ക്രീനിലൂടെ കഥപറയാന് സാധിക്കുമെന്ന പരീക്ഷണ വിജയത്തിന്റെ പേരാണ് സീ യു സൂണ്. സ്‌ക്രീനുകളിലൂടെയുള്ള കഥപറച്ചിലിനെയും, പരസ്പരം സ്‌ക്രീന് നോക്കി സംസാരിക്കുന്ന കഥാപാത്രങ്ങളെയും പ്രേക്ഷകര്‍ക്ക് റിലേറ്റ് ചെയ്യാന് സാധിക്കുന്നുണ്ട്.\nമലയാളിക്ക് ഇതുവരെ പഥ്യമല്ലാതിരുന്ന നരേറ്റീവിന്, 2016 ല് ഖത്തറില് മലയാളികളടങ്ങുന്ന വന് സെക്‌സ് റാക്കറ്റിനെ അറസ്റ്റ് ചെയ്ത സംഭവമാണ് മഹേഷ് നാരായണന് തെരഞ്ഞെടുത്തത്. ദുബായ് ബാങ്കിങ് മേഖലയില് പ്രവര്‍ത്തിക്കുന്ന ജിമ്മി കുര്യന് എന്ന റോഷന് മാത്യുവിന്റെ കഥാപത്രം അനു സെബാസ്റ്റ്യന് എന്ന ദര്‍ശന രാജേന്ദ്രന്റെ കഥാപത്രത്തിനെ ഓണ്‍ലൈന് ഡേറ്റിംഗ് ആപ്പിലൂടെ പരിചയപ്പെടുകയും തുടര്‍ന്ന് ഇരുവരും പ്രണയത്തിലാകുകയും ചെയ്യുന്നു.\nആകസ്മികമായുണ്ടാകുന്ന സംഭവങ്ങളെ തുടര്‍ന്ന് അനുവും ജിമ്മിയും ഒന്നിച്ച് താമസിക്കേണ്ടി വരുന്നു. സന്തോഷകരമായ അവരുടെ ദിവസങ്ങളില് പെട്ടെന്ന് അനു അപ്രത്യക്ഷയാകുന്നു. പിന്നാലെ ജിമ്മിയെ പൊലീസ് അറസ്റ്റ് ചെയ്യുന്നു. ഇവിടെ ഫഹദ് ഫാസിലിന്റെ കെവിന് തോമസ് എന്ന കഥാപത്രം ജിമ്മിയെ സഹായിക്കാനായി നടത്തുന്ന അന്വേണങ്ങളാണ് ചിത്രത്തിന്റെ പ്രമേയം. ഓണ്‍ലൈന് ഡേറ്റിംഗ് ആപ്പ് പ്രൊഫലില് ആരംഭിക്കുന്ന ചിത്രം അവസാനിക്കുന്നത് വാട്‌സാപ്പ് മെസേജ് ബോക്‌സിലാണ്. ദര്‍ശന രാജേന്ദ്രന്, റോഷന് മാത്യു, ഫഹദ് ഫാസില് എന്നിവരുടെ മികവാര്‍ന്ന അഭിനയം സിനിമയെ മികവുറ്റതാകുന്നു. കഥയെ ആ ഫ്‌ളോയില് കൊണ്ടുപോകുന്നതില് അഭിനയിച്ചവരുടെ പങ്കും വലുതാണ്. മാലാ പാര്‍വതി, സൈജു കുറുപ്പ്, കോട്ടയം രമേശ്, അമാല്‍ഡ എന്നിവരും മികച്ച പ്രകടനമാണ് കാഴ്ച വച്ചത\nസംവിധായകന് മഹേഷ് നാരായണന് ബ്രില്ല്യന്‍സ് സിനിമയിലുടനീളം കാണാം. കൊവിഡ് കാലത്ത് ഐ ഫോണില് ചീത്രികരണം നടത്തിയ ചിത്രമാണെന്ന് ഓര്‍മിപ്പിച്ചാല് മാത്രം മനസിലാവുന്ന ക്വാളിറ്റി മേക്കിങ് ആണ് സംവിധായകന് ഒരുക്കിയിരിക്കുന്നത്. സബിനാണ് ചിത്രത്തിന്റെ ഛായാഗ്രഹണം. ഫഹദ് ഫാസില്, നസ്രിയ നസീം എന്നിവര് ചേര്‍ന്നാണ് ചിത്രം നിര്‍മിച്ചിരിക്കുന്നത്. മലയാളത്തില് സാധാരണ സാഹചര്യത്തില് ഏറെ മാറ്റങ്ങള്‍ക്കും പരീക്ഷണത്തിനും മഹേഷ് നാരായണനും ഫഹദ് ഫാസിലും ഒരുക്കിയ സീ യു സൂണ് കാരണമാവും.\nStory Highlights – C U You Soon movie good response\nRead more on: c u soon | malayalam movie


ജോളി പണയം വയ്ക്കാൻ ജോൺസണ് നൽകിയത് 25 പവൻ, സ്വർണം പൊലീസിന് മുന്നിൽ ഹാജരാക്കി\nKozhikode, First Published 24, Nov 2019, 4:45 PM\nതാമരശ്ശേരി ഫസ്റ്റ്‍ക്ലാസ്സ് മജിസ്ട്രേറ്റ് കോടതി ബിഎസ്എന്‍എല് ജീവനക്കാരനായ ജോണ്‍സന്‍റെ രഹസ്യമൊഴി രേഖപ്പെടുത്തും.\nകോഴിക്കോട്: കൂടത്തായി കൊലപാതക പരമ്പരക്കേസിലെ മുഖ്യപ്രതി ജോണ്‍സന്‍റെ രഹസ്യമൊഴി ബുധനാഴ്ച രേഖപ്പെടുത്തും. ജോളി നല്‍കിയ 25 പവന് സ്വർണം ജോണ്‍സണ് പൊലീസില് ഹാജരാക്കി. ജോളി പല തവണയായി പണയം വയ്ക്കാന് നല്‍കിയ സ്വര്‍ണമാണിതെന്നാണ് ജോണ്‍സന് അന്വേഷണ സംഘത്തോട് പറഞ്ഞത്.\nതാമരശ്ശേരി ഫസ്റ്റ് ക്ലാസ് മജിസ്ട്രേറ്റ് കോടതിയാണ് ബിഎസ്എന്‍എല് ജീവനക്കാരനായ ജോണ്‍സന്‍റെ രഹസ്യമൊഴി രേഖപ്പെടുത്തുക. ബുധനാഴ്ച ഉച്ചയ്ക്ക് ശേഷമായിരിക്കും മൊഴിയെടുപ്പ്.\nജോളിയുടെ അടുത്ത സുഹൃത്താണ് ജോണ്‍സണ്. ഇരുവരും നിരവധി ഇടങ്ങളില് ഒരുമിച്ച് സഞ്ചരിച്ചതായും ഒന്നിച്ച് താമസിച്ചതായും അന്വേഷണ സംഘം കണ്ടെത്തിയിരുന്നു. ഇതിന്‍റെ അടിസ്ഥാനത്തിലാണ് വടകര കോസ്റ്റല് സിഐ ക്രിമിനല് നടപടിച്ചട്ടം 164 പ്രകാരം ജോൺസന്‍റെ രഹസ്യമൊഴി രേഖപ്പെടുത്താന് അപേക്ഷ നല്‍കിയത്. കൊലപാതകങ്ങളെക്കുറിച്ച് ജോണ്‍സണ് അറിയാമായിരുന്നോ എന്നാണ് പൊലീസ് പരിശോധിക്കുന്നത്.\nപണയം വയ്ക്കാനായി പല തവണ ജോളി സ്വർണാഭരണങ്ങള് നല്‍കിയിരുന്നുവെന്ന് ജോണ്‍സണ് മൊഴി നല്‍കിയിട്ടുണ്ട്. ഈ സ്വർണാഭരണങ്ങൾ ഹാജരാക്കാന് പൊലീസ് ആവശ്യപ്പെട്ടിരുന്നു. ഇതിന്‍റെ അടിസ്ഥാനത്തില് 25 പവന് സ്വർണം വടകര കോസ്റ്റല് പൊലീസ് സ്റ്റേഷനില് ഇയാള് ഹാജരാക്കി. ജോളിയുടെ സ്വർണാഭരണങ്ങളാണോ ഇതെല്ലാമെന്ന പരിശോധനയിലാണ് അന്വേഷണ സംഘം. കൊല്ലപ്പെട്ട സിലിയുടെ സ്വർണം ഇക്കൂട്ടത്തിലുണ്ടോ എന്നും പരിശോധിക്കുന്നുണ്ട്. സിലിയുടെ സ്വർണാഭരണങ്ങൾ മരണശേഷം കാണാനില്ലെന്ന് ബന്ധുക്കള് പരാതി നല്‍കിയതിനെ തുടര്‍ന്നാണിത്.\nLast Updated 24, Nov 2019, 4:45 PM


ബയേണ് സീസണിലെ ആദ്യ പരാജയം | Fanport | Bundesliga News Malayalam\nHome Football Bundesliga ബയേണ് സീസണിലെ ആദ്യ പരാജയം\nബയേണ് സീസണിലെ ആദ്യ പരാജയം\nOctober 3, 2021 - 11:08 PM\nബുണ്ടസ് ലീഗ ചാമ്പ്യന്മാരായ ബയേണ് സീസണിലെ ആദ്യ പരാജയം. ഇന്ന് സ്വന്തം ഹോം ഗ്രൗണ്ടായ അലിയൻ അരീനയിൽ ഫ്രാങ്ക്ഫർട് ആണ് ബയേണെ മുട്ടുകുത്തിച്ചത്. നഗൽസ്മാൻ ബയേൺ പരിശീലകനായ ശേഷമുള്ള ആദ്യ പരാജയമാണിത്. ഇന്ന് തുടക്കത്തിൽ ലീഡ് എടുത്ത ബയേൺ പിന്നീട് 1-2ന് പരാജയപ്പെടുക ആയിരുന്നു. 29ആം മിനുട്ടിൽ ലെവൻഡൊസ്കിയുടെ അസിസ്റ്റിൽ ഗൊറെസ്ക ആണ് ബയേണ് ലീഡ് നൽകിയത്. മൂന്ന് മിനുട്ടിനകം ഹിന്റെരിഗറിലൂടെ ഫ്രാങ്ക്ഫർട് ഗോൾ മടക്കി.\nഅവസാനം 85ആം മിനുട്ടിൽ കോസ്റ്റിച് സന്ദർശകരുടെ വിജയ ഗോളും നേടി. ഫ്രാങ്ക്ഫർടിന്റെ സീസണിലെ ആദ്യ വിജയം മാത്രമായുരുന്നു ഇത്. പരാജയപ്പെട്ടു എങ്കിലും ബയേണ് 16 പോയിന്റുമായി ലീഗിൽ ഇപ്പോഴും ഒന്നാമത് തുടരുന്നു.\nPrevious articleകൊല്‍ക്കത്തയുടെ പ്ലേ ഓഫ് മോഹങ്ങള് സജീവം, അര്‍ദ്ധ ശതകം നേടി ശുഭ്മന് ഗില്\nNext articleഏഴിൽ ഏഴു വിജയം, നാപോളിയുടെ ഇറ്റലിയിലെ മുന്നേറ്റം തുടരുന്നു